ദില്ലി ചലോ; ദില്ലി അതിര്‍ത്തിയില് പരസ്പരം ഏറ്റുമുട്ടി കര്‍ഷകരും പൊലീസും | Delhi Chalo Farmers and police clash on the Delhi border\nദില്ലിയിലെ കൊടും തണുപ്പിനെ തൃണവല്‍ക്കരിച്ച് എന്‍ഡിഎ സര്‍ക്കാര് കൊണ്ടുവന്ന പുതിയ കർഷക നിയമങ്ങൾ പിൻവലിക്കണമെന്നാവശ്യപ്പെട്ട് രാജ്യതലസ്ഥാനത്തേക്ക് കർഷകർ നടത്തുന്ന ദില്ലി ചലോ മാർച്ച് രണ്ടാം ദിവസവും പുരോഗമിക്കുകയാണ്. രാജ്യതലസ്ഥാനത്തേക്ക് കടക്കാന് കര്‍ഷകരെ അനുവദിക്കില്ലെന്ന് പറഞ്ഞ് ദില്ലിയുടെ അതിര്‍ത്തികളില് പൊലീസ് സ്ഥാപിച്ച ബാരിക്കേടുകളും കൂറ്റന് കോണ്‍ക്രീറ്റ് ബീമുകളും തള്ളിമാറ്റിയും വാഹനം കൊണ്ട് ഇടിച്ച് മാറ്റിയും കര്‍ഷകര് ദില്ലിയിലേക്ക് നീങ്ങുകയാണ്. ഇതിനിടെ കര്‍ഷക മാര്‍ച്ചിന് നേര്‍ക്ക് ദില്ലി പൊലീസ് ലാത്തി വീശുകയും കര്‍ണ്ണീര് വാതകം ഉപയോഗിക്കുകയും ചെയ്തു. ഇതോടെ ദില്ലിയുടെ ഏതാണ്ടെല്ലാ അതിര്‍ത്തിയിലും പൊലീസും കര്‍ഷകരും നേര്‍ക്ക് നേര് ഏറ്റുമുട്ടുകയാണ്.\nദില്ലി ചലോ മാർച്ചിൽ പങ്കെടുക്കുന്ന കർഷകർ ജന്തർമന്തറിൽ എത്തുമെന്ന റിപ്പോർട്ടിനെ തുടർന്ന് ജന്തർമന്തർ ഉൾപ്പെടെയുള്ള രാജ്യ തലസ്ഥാനത്തെ തന്ത്രപ്രധാന മേഖലകളില് ദില്ലി പൊലീസ് അതിശക്തമായ സുരക്ഷയൊരുക്കി.\nസര്‍ക്കാറിന്‍റെ നേരിട്ടുള്ള നിയന്ത്രണത്തിലുള്ള ദില്ലി പൊലീസിനെ കൂടാതെ അര്‍ദ്ധ സൈനീക വിഭാഗങ്ങളായ സിആര്‍പിഎഫ്, ബിഎസ്എഫ് ജവാന്‍ന്മാരും കര്‍ഷകര് രാജ്യതലസ്ഥാനത്തെത്തുന്നത് തടയാനായി നിലയുറപ്പിച്ചിട്ടുണ്ട്.\nഅതിർത്തിയിൽ പൊലീസ് നടപടി കടുപ്പിച്ചതോടെ കർഷകർ കൂട്ടം തിരിഞ്ഞ് ദില്ലി നഗരത്തിനുള്ളിൽ പ്രതിഷേധത്തിന് എത്തുമെന്ന റിപ്പോർട്ടിനെ തുടർന്നാണ് പൊലീസ് സുരക്ഷ വീണ്ടും കൂട്ടിയത്.\nയാതൊരു തരത്തിലുമുള്ള പ്രതിഷേധം അനുവദിക്കില്ലെന്ന നിലപാടിലാണ് പൊലീസ്. ജന്തർമന്തറില് കനത്ത പൊലീസ് കാവലിലാണ്. ഉന്നത ഉദ്യോഗസ്ഥർ നേരിട്ടെത്തി സുരക്ഷ വിലയിരുത്തി. ജന്തർ മന്തറിനു ചുറ്റുമുള്ള റോഡുകളിൽ നാലിടത്ത് പൊലീസ് പരിശോധന നടത്തുന്നുണ്ട്.\nസിക്ക് ഗുരുദ്വാരകളിൽ അടക്കം പൊലീസ് കാവലിലാണ്. ക്രമസമാധാന പ്രശ്നങ്ങൾ ഉണ്ടായാൽ കനത്ത നടപടിയിലേക്ക് കടക്കുമെന്നാണ് പൊലീസ് മുന്നറിയിപ്പ്.\nഅതെ സമയം കസ്റ്റഡിയിലെടുക്കുന്ന കർഷകരെ പാർപ്പിക്കാൻ താൽകാലിക ജയിലുകൾക്കായി9സ്റ്റേഡിയങ്ങൾ വിട്ടുനൽകണമെന്ന് ദില്ലി പൊലീസ് സംസ്ഥാന സർക്കാരിനോട് ആവശ്യപ്പെട്ടു.\nഎന്നാൽ ഇത് അനുവദിക്കരുതെന്ന് ആവശ്യപ്പെട്ട് ആം ആദ്മി പാർട്ടി എംഎൽഎ രാഘവ് ഛന്ദ രംഗത്തെത്തി. കർഷകരെ ദ്രോഹിക്കുന്ന കേന്ദ്ര സർക്കാർ നടപടിക്കൊപ്പം നിൽക്കരുതെന്നും. കർഷകർ തീവ്രവാദികൾ അല്ലെന്നും രാഘവ് ഛന്ദ എംഎൽഎ പറഞ്ഞു.\nഇതിനിടെ പാനിപ്പത്ത് പിന്നിട്ട് ആയിരക്കണക്കിന് കർഷകർ ദില്ലി-ഹരിയാന അതിർത്തിയിലെത്തി. അതീവസംഘർഷ ഭരിതമായ സാഹചര്യമാണ് അതിർത്തിയിൽ നിലനിൽക്കുന്നത്. കർഷകരെ ദില്ലിയിലേക്ക് കടത്തിവിടാതെ അതിർത്തികളിൽ മാർച്ച് തടയാൻ പൊലീസ് കർശന നടപടികളിലേക്ക് കടന്നു.\nഎന്നാൽ ബാരിക്കേഡുകളെയും ലാത്തിച്ചാർജിനെയും മറികടന്ന് മുന്നോട്ടെന്ന നിലപാടിൽ പതിനായിരക്കണക്കിന് കർഷകർ ഉറച്ചു നിൽക്കുകയാണ്. കോണ്‍ക്രീറ്റ് പാളികൾ കൊണ്ടും ട്രക്കുകളിൽ മണ്ണ് തട്ടിയും പൊലീസ് അടച്ച ദില്ലി അതിര്‍ത്തികളെല്ലാം തന്നെ കര്‍ഷകര് മറികടന്നു.\nദില്ലി പൊലീസിന് പുറമെ സായുധരായ ബിഎസ്എഫിനെയും സിആര്‍പിഎഫ്, സിഐഎസ് എഫ് അടക്കമുളള കേന്ദ്ര സേനയും കര്‍ഷകരെ നേരിടാന് തെരുവില് സജ്ജരായി നില്‍ക്കുകയാണ്.\nകര്‍ഷകരെ നേരിടാന് ഡ്രോൺ ക്യാമറ നിരീക്ഷണവും നടത്തുന്നുണ്ട്. അതിനിടെ ബാരിക്കേടുകളുടെ നേരെ കർഷകർ വന്നതോടെ പൊലീസ് കണ്ണീർ വാതകവും ലാത്തിച്ചാർജ് നടത്തി. ഏത് വിധേനെയും കർഷകരെ തടയാനാണ് പൊലീസ് ശ്രമിക്കുന്നത്.\nഎന്നാൽ, ബാരിക്കേഡുകൾ തകർത്ത് മുന്നോട്ട് പോകാന് കര്‍ഷകർ ശ്രമിച്ചതോടെ ദില്ലി പൊലീസ് ലാത്തി വീശി. ഇതോടെ അതുവരെ സമാധാനപരമായ നടന്ന സമരം അക്രമാസക്തമായി. ദില്ലിയിൽ പാർലമെന്‍റ് മാർച്ച് നടത്തുമെന്നാണ് കർഷകരുടെ പ്രഖ്യാപനം.\nഒരു മാസത്തേക്കുള്ള ഭക്ഷണസാധനങ്ങളടക്കം ശേഖരിച്ചാണ് കര്‍ഷകര് മാര്‍ച്ചിനെത്തിയത്. പൊലീസ് നടപടികൾക്കിടെ വാഹനങ്ങളിൽ ഇവർക്ക് ദില്ലിയിലേക്ക് കടക്കാൻ കഴിയില്ലെന്നതിനാല് കൂട്ടം പിരിഞ്ഞ് ചെറിയ കൂട്ടങ്ങളായി ദില്ലിയിലേക്ക് കടക്കാനാണ് കര്‍ഷകരുടെ ശ്രമം.\nപൊലീസ് എന്ത് പ്രതിരോധം തീര്‍ത്താലും പാര്‍ലമെന്‍റ് മാര്‍ച്ച് നടത്താതെ പിന്മാറില്ലെന്ന നിലപാടിലാണ് കര്‍ഷകര്. ഇന്ത്യയിലെ വിവിധ സംസ്ഥാനങ്ങളില് നിന്നായി 50,000 ത്തിലധികം കര്‍ഷകര് ദില്ലിയുടെ അതിര്‍ത്തികളില് തമ്പടിച്ചിട്ടുണ്ടെന്ന് കര്‍ഷക സംഘടനകള് അവകാശപ്പെട്ടു.\nട്രാക്ടറുകളിലും ട്രോളികളിലും ഉള്‍പ്രദേശങ്ങളിലുള്ള കര്‍ഷക സ്ത്രീകളെയും കുട്ടികളെയും കൂടി അതിര്‍ത്തിയില് എത്തിക്കുന്നതോടെ കര്‍ഷകരുടെ എണ്ണത്തില് വലിയ വര്‍ധനവ് ഉണ്ടാകുമെന്ന് സംയുക്ത കിസാന് മോര്‍ച്ചയുടെയും ഓള് ഇന്ത്യ കിസാന് സംഘര്‍ഷ് കോര്‍ഡിനേഷന് കമ്മിറ്റിയുടെയും പ്രസ്താവനയില് പറയുന്നു.\nജയിക്കാനാണ് തങ്ങള് ദല്‍ഹിയിലേക്ക് പോകുന്നതെന്നും അതിനാല് എത്ര കാലം വേണമെങ്കിലും അവിടെ തുടരാന് തയ്യാറാണെന്നും കര്‍ഷകര് പറയുന്നു. ഒരു മാസത്തേക്കുള്ള ഭക്ഷണ സാധനങ്ങളും ടാങ്കറുകളില് വെള്ളവുമൊക്കെയായാണ് കര്‍ഷകര് സമരത്തിനെത്തിയത്.\nഅതേസമയം ഉത്തര്‍പ്രേദശ്-ദല്‍ഹി, ഹരിയാന- ദല്‍ഹി അതിര്‍ത്തികളിലെല്ലാം കര്‍ഷകരനെ നേരിടാന് സായുധരായ പൊലീസ് സേനയെ വിന്യസിച്ചു.\nഉത്തര് പ്രദേശ്-ദല്‍ഹി അതിര്‍ത്തിയായ എന്.എച്ച് 24, ഡി.എന്.ഡി, ദല്‍ഹി അതിര്‍ത്തിപ്രദേശമായ ചില്ലാ ബോര്‍ഡര്, ഹരിയാന അതിര്‍ത്തി പ്രദേശമായ സിംഗു ബോര്‍ഡര്, ദല്‍ഹി-ഗുരുഗ്രാം ബോര്‍ഡര് തുടങ്ങി എല്ലാ പ്രദേശങ്ങളിലും പൊലീസ് സേനയെ വിന്യസിച്ചിട്ടുണ്ട്.\nശക്തമായ മുന്നേറ്റവുമായി കര്‍ഷകര് ദില്ലിയിലേക്ക് കടക്കുമെന്ന് വ്യക്തമായതോടെ പ്രതിരോധ മന്ത്രി രാജ്‌നാഥ് സിംഗും കൃഷി മന്ത്രി നരേന്ദ്ര സിംഗ് തോമറും കര്‍ഷകരെ ചര്‍ച്ചയ്ക്ക് ക്ഷണിച്ചു. എന്നാല് ചര്‍ച്ചകള്‍ക്കുള്ള ക്ഷണം കര്‍ഷക സംഘടനകള് ഇതുവരെ സ്വീകരിച്ചിട്ടില്ല.\nകര്‍ഷകരെയും നയിച്ചുകൊണ്ട് ഡല്‍ഹിയിലേക്ക് മാര്‍ച്ച് ചെയ്ത സ്വരാജ് ഇന്ത്യ നേതാവ് യോഗേന്ദ്ര യാദവിനെ ഗുഡഗാവിന് സമീപമുള്ള ബിലാസ്പൂര് ഗ്രാമത്തില് വച്ച് തടഞ്ഞ് കസ്റ്റഡിയിലെടുത്തിരുന്നു.\nഇന്നലെ തന്നെ പ്രധാനപ്പെട്ട കര്‍ഷക സംഘടനാ നേതാക്കളെയെല്ലാം ദില്ലി പൊലീസ് അറസ്റ്റ് ചെയ്തിരുന്നു. ജനാധിപത്യത്തില് ജനങ്ങള്‍ക്കാണ് പ്രാധാന്യമെന്നും ഇക്കാര്യം സര്‍ക്കാര് മറക്കരുതെന്നും അവസാനം കര്‍ഷകര് തന്നെ വിജയിക്കുമെന്നും യോഗേന്ദ്ര യാദവ് പറഞ്ഞു.\nനേരത്തെ കാര്‍ഷിക നിയമത്തില് പ്രതിഷേധിച്ച് കര്‍ഷകര് നടത്തുന്ന ദല്‍ഹി ചലോ മാര്‍ച്ചില് പങ്കെടുത്ത ഓള് ഇന്ത്യാ കിസാന് സഭാ ട്രഷററായ പി. കൃഷ്ണപ്രസാദിനെ പൊലീസ് അറസ്റ്റ് ചെയ്തിരുന്നു. ജന്തര് മന്തറില് വെച്ചാണ് ദല്‍ഹി പൊലീസ് കൃഷ്ണപ്രസാദിനെ അറസ്റ്റ് ചെയ്തത്.\nഇതിനിടെ ‘ദല്‍ഹി ചലോ’ മാര്‍ച്ച് പൊലീസിനെ ഉപയോഗിച്ച് അടിച്ചമര്‍ത്തുന്നതിനെതിരെ രൂക്ഷവിമര്‍ശനവുമായി സി.പി.ഐ നേതാവ് കനയ്യ കുമാര് രംഗത്തെത്തി.\nഅതിര്‍ത്തിയില് വെടിയേറ്റുവാങ്ങുന്ന മക്കളുടെ അച്ഛന്മാര്‍ക്കും സഹോദരങ്ങള്‍ക്കും നേരെയാണ് സര്‍ക്കാര് ജലപീരങ്കി ഉപയോഗിക്കുന്നതെന്ന് കനയ്യ ട്വിറ്ററില് കുറിച്ചു.\nഇതിനിടെ ഇന്ന് രാവിലെ ഹരിയാനയേയും പഞ്ചാബിനേയും വേര്‍തിരിക്കുന്ന ചെറിയ പാലത്തില് രണ്ടു മണിക്കൂറിലേറെ നീണ്ട ഏറ്റുമുട്ടല് നടന്നു.\nഒടുവില് പ്രതിഷേധക്കാരെ തടയാന് പോലീസ് ഒരുക്കിയ ബാരിക്കേഡുകള് നദിയിലെറിഞ്ഞും ട്രക്കുകളും വന് പോലീസ് സന്നാഹവും മറികടന്നു പഞ്ചാബില് നിന്നുള്ള ആയിരക്കണക്കിന് കര്‍ഷകര് ഹരിയാനയില് പ്രവേശിച്ചു.\nജമ്മു കശ്മീരിൽ മതപരിവര്‍ത്തന ശ്രമം ആരോപിച്ച് പാസ്റ്ററെ കയ്യേറ്റം ചെയ്തതായി പരാതി


Election analysis | ശബരിമല വിഷയമല്ലാത്ത മലപ്പുറത്തും പൊന്നാനിയിലും പോളിങ് ശതമാനം കൂടിയില്ല; ത്രികോണ മത്സരം നടന്ന തിരുവനന്തപുരത്തും പത്തനംതിട്ടയിലും തൃശൂരും പോളിങ് കുത്തനെ കൂടി; പോളിങ് ശതമാനം കൂട്ടിയത് ശബരിമല തന്നെയെന്ന് വിലയിരുത്തി ബിജെപി; അക്കൗണ്ട് തുറക്കുമെന്ന് മാത്രമല്ല അക്കൗണ്ടിൽ നല്ല സംഖ്യയുമായിരിക്കുമെന്ന് നേതാക്കൾ; ബിജെപി അക്കൗണ്ട് തുറക്കില്ലെന്നും വിശ്വാസികൾ തങ്ങളെയാണ് തുണച്ചതെന്നും യുഡിഎഫ്; പോളിങ് ശതമാനം കൂടിയത് തങ്ങൾക്ക് ഗുണമെന്ന് എൽഡിഎഫും - MarunadanMalayali.com\nApril 23, 2019 | 09:31 PM IST | Permalink\nതിരുവനന്തപുരം: സംസ്ഥാനത്ത് പോളിങ് ശതമാനം കുത്തനെ ഉയർന്നത് തങ്ങൾക്ക് അനുകൂലമാകുമെന്ന് വ്യാഖ്യാനമാണ് മൂന്നു മുന്നണികളും മുന്നോട്ട് വയ്ക്കുന്നത്. രാത്രി വൈകിയും വോട്ടെടുപ്പ് നടന്നതുകൊണ്ട് അന്തിമശതമാനക്കണക്കിന് ഇനിയും കാത്തിരിക്കണം. അതേസമയം, ത്രികോണ മത്സരം നടക്കുന്ന മൂ്ന്നു മണ്ഡലങ്ങളിലും പോളിങ് ശതമാനത്തിൽ വൻവർദ്ധനയാണ് ഉണ്ടായിരിക്കുന്നത്. 'വോട്ടിങ് ശതമാനം ഉയർന്നതിന്റെ മെച്ചം ബിജെപിക്ക് തന്നെയാണ്. ത്രികോണ മത്സരം നടന്ന സ്ഥലങ്ങളിൽ ബിജെപിയുടെ ശക്തമായ സാന്നിധ്യമുണ്ട്. ബിജെപിക്ക് വിജയ സാധ്യതയുള്ള സ്ഥലങ്ങളിൽ മാത്രമാണ് പോളിങ് ഉയർന്നത്', കെ.സുരേന്ദ്രൻ മറുനാടൻ മലയാളിയോട് പ്രതികരിച്ചു.\n'ശബരിമല വിഷയത്തിൽ അവർ മനസ് ഉറപ്പിച്ച പോലെയാണ് വോട്ട് ചെയ്യാൻ ഇറങ്ങിയത്. ഈ സർക്കാരിന് പണി കൊടുക്കണം എന്നുറച്ച് തന്നെയായിരുന്നു. പ്രത്യേകിച്ചും ഹൈന്ദവമേഖകളിൽ ഒക്കെ. അതിന് ഉദാഹരണമായി ചൂണ്ടിക്കാണിക്കാം..മലപ്പുറത്തും പൊന്നാനിയിലും വോട്ടുവർദ്ധന ഉണ്ടായില്ലല്ലോ. മറ്റുസ്ഥലങ്ങളിൽ ഉണ്ടായ പോളിങ് ശതമാനവർദ്ധന എന്തുകൊണ്ടാണ് മലപ്പുറത്തും പൊന്നാനിയിലും ഉണ്ടാകാതിരുന്നത്?കാരണം അവിടെ രണ്ടിടത്തും ശബരിമല വിഷയമല്ല. ശബരിമലയാണ് വോട്ടവിഹിതം കൂട്ടിയത്. ബിജെപിക്ക് ഗണ്യമായ വോട്ടുവർദ്ധനയുണ്ടാവും, മൂന്നുനാലുമണ്ഡലങ്ങളിൽ വിജയിക്കുകയും ചെയ്യും. അക്കൗണ്ട് തുറക്കുമെന്ന് മാത്രമല്ല നല്ല സംഖ്യയായിരിക്കും. വോട്ടിങ് ശതമാനം കൂടിയത് ശബരിമല വിഷയം കാരണമാണ് എന്നാണ് ബിജെപി വിലയിരുത്തുന്നത്. ആ വിഷയത്തിൽ ഒപ്പം നിന്ന് ബിജെപിക്ക് വിശ്വാസികൾ വോട്ടുചെയ്തുവെന്നാണ് കരുതുന്നത്.', ബിജെപി വക്താവ് എം.എസ്.കുമാർ പറഞ്ഞു.\nമറുനാടൻ മലയാളി വായനക്കാരുടെ മനസ് മോദിക്കൊപ്പം തന്നെ: മോദി ഭരണത്തിൽ തൃപ്തിയായി 67 ശതമാനം മലയാളികൾ; ഇന്ത്യയുടെ അന്തസ്സ് ഉയർത്തിയെന്ന് 65 ശതമാനം പേർ; വിദേശനയത്തെ പിന്തുണച്ച് 78 ശതമാനം; ന്യൂനപക്ഷ വിരുദ്ധ സർക്കാറല്ലെന്ന് വിലയിരുത്തൽ; പെട്രോൾ വിലയിൽ നിരാശ പങ്കുവച്ചു\nപത്തനംതിട്ട ലോക്‌സഭാ മണ്ഡലത്തിൽ ഇതുവരെ വോട്ടുചെയ്തവരുടെ എണ്ണം 10 ലക്ഷം കവിഞ്ഞു. ഇതാദ്യമാണ് വോട്ടു ചെയ്തവരുടെ എണ്ണം 10 ലക്ഷം കവിയുന്നത്. എട്ടുശതമാനത്തോളം വർദ്ധനയാണ് ഇവിടെ രേഖപ്പെടുത്തിയത്. 13,78,587 പേരിൽ 10,02,062 പേർ വൈകിട്ട് 6.40 ന് ലഭ്യമായ വിവര പ്രകാരം വോട്ട് ചെയ്തു.പോളിങ് ശതമാനം73.68 ശതമാനമാണ്. ആറ്റിങ്ങലിൽ3ശതമാനവും വയനാട്4ശതമാനവും കൂടുതൽ പോളിങ് അനുഭവപ്പെട്ടു.തിരുവനന്തപുരത്തും പോളിങ് ശതമാനത്തിൽ വർദ്ധന രേഖപ്പെടുത്തി. അവസാന കണക്കുകൾ അനുസരിച്ച് 73.10 ശതമാനമാണ് വോട്ടിങ് നില. തൃശൂരിൽ പോളിങ് ശതമാനം 76 കടന്നു. നാലുശതമാനത്തോളം വർദ്ധനയാണ് ഇവിടെ ഉണ്ടായത്. വയനാട്ടിൽ റെക്കാഡ് പോളിങ് ആണ് രേഖപ്പെടുത്തി.യത്. 79 ശതമാനം. മൂന്നു നിയമസഭാ മണ്ഡലങ്ങളിളും 80 ശതമാനമാണ് പോളിങ് നില.\nപത്തനംതിട്ടയിൽ മികച്ച വിജയം. റെക്കോഡ് ഭൂരിപക്ഷം നേടും. എത്ര സീറ്റ് കിട്ടും എന്നൊന്നും പറയാനാവില്ല. വോട്ടിങ് ശതമാനം ഉയർന്നതിന്റെ മെച്ചം ബിജെപിക്ക് തന്നെയാണ്. ത്രികോണ മത്സരം നടന്ന സ്ഥലങ്ങളിൽ ബിജെപിയുടെ ശക്തമായ സാന്നിധ്യമുണ്ട്. ബിജെപിക്ക് വിജയ സാധ്യതയുള്ള സ്ഥലങ്ങളിൽ മാത്രമാണ് പോളിങ് ഉയർന്നത്.\nപോളിങ് ശതമാനം ഉയർന്നത് ബിജെപിക്ക് അനുകൂലമാണ്. ഇന്നലെ വരെ വോട്ടുചെയ്യാത്തവർ ഇന്ന വോട്ട് ചെയ്യാൻ ഇറങ്ങി. സ്ത്രീ വോട്ടർമാരുടെ സജീവ പങ്കാളിത്തം തന്നെ അതാണ് സൂചിപ്പിക്കുന്നത്. ശബരിമല വിഷയത്തിൽ അവർ മനസ് ഉറപ്പിച്ച പോലെയാണ് വോട്ട് ചെയ്യാൻ ഇറങ്ങിയത്. ഈ സർക്കാരിന് പണി കൊടുക്കണം എന്നുറച്ച് തന്നെയായിരുന്നു. പ്രത്യേകിച്ചും ഹൈന്ദവമേഖകളിൽ ഒക്കെ. അതിന് ഉദാഹരണമായി ചൂണ്ടിക്കാണിക്കാം..മലപ്പുറത്തും പൊന്നാനിയിലും വോട്ടുവർദ്ധന ഉണ്ടായില്ലല്ലോ. മറ്റുസ്ഥലങ്ങളിൽ ഉണ്ടായ പോളിങ് ശതമാനവർദ്ധന എന്തുകൊണ്ടാണ് മലപ്പുറത്തും പൊന്നാനിയിലും ഉണ്ടാകാതിരുന്നത്?കാരണം അവിടെ രണ്ടിടത്തും ശബരിമല വിഷയമല്ല. ശബരിമലയാണ് വോട്ടവിഹിതം കൂട്ടിയത്. ബിജെപിക്ക് ഗണ്യമായ വോട്ടുവർദ്ധനയുണ്ടാവും, മൂന്നുനാലുമണ്ഡലങ്ങളിൽ വിജയിക്കുകയും ചെയ്യും. അക്കൗണ്ട് തുറക്കുമെന്ന് മാത്രമല്ല നല്ല സംഖ്യയായിരിക്കും. വോട്ടിങ് ശതമാനം കൂടിയത് ശബരിമല വിഷയം കാരണമാണ് എന്നാണ് ബിജെപി വിലയിരുത്തുന്നത്. ആ വിഷയത്തിൽ ഒപ്പം നിന്ന് ബിജെപിക്ക് വിശ്വാസികൾ വോട്ടുചെയ്തുവെന്നാണ് കരുതുന്നത്. പത്തനംതിട്ട, തിരുവനന്തപുരം, തൃശൂർ പോലെയുള്ള മണ്ഡലങ്ങളിൽ അതിന്റെ വലിയ മാറ്റങ്ങൾ കാണാൻ സാധിക്കും. തിരുവനന്തപുരത്ത് ചെറിയ സ്വിങ് ഉണ്ടായാൽ പോലും കുമ്മനം ജയിച്ചുകയറും. ഒ.രാജഗോപാൽ പിടിച്ചതിനെക്കാൾ വോട്ടുനേടും. മികച്ച സ്‌ക്വാഡ് പ്രവർത്തനമാണ് ബിജെപി തിരഞ്ഞെടുപ്പിൽ നടത്തിയത്. ടി.പി.ശ്രീനിവാസൻ, സെൻകുമാർ തുടങ്ങിയ പ്രമുഖരുടെ പിന്തുണ കിട്ടി. അങ്ങനെ ബിജെപിയോട് വളരെ അനുകൂല സമീപനമാണ് തിരുവനന്തപുരത്ത് കണ്ടത്.\nപോളിങ് ശതമാനം ഉയർന്നത് യുഡിഎഫിന് അനുകൂലമാകുമെന്ന് കെ.മുരളീധരൻ. ന്യൂനപക്ഷ ഏകീകരണം ഉണ്ടായിട്ടുണ്ട്. അത് യുഡിഎഫിന്റെ വിജയം ഉറപ്പിച്ചിരിക്കുകയാണ്. ശബരിമല വിഷയത്തിൽ വിശ്വാസികൾ യുഡിഎഫിന് അനുകൂലമായാണ് വോട്ട് ചെയ്തത്. കാരണം ശരിയായ നിലപാട് സ്വീകരിച്ചത് യുഡിഎഫാണ്. വടകരയിൽ അക്രമരാഷ്ട്രീയത്തിനെതിരായാണ് ജനങ്ങൾ വോട്ട് ചെയ്തത്. 50.000 ത്തിന് മേൽ ഭൂരിപക്ഷം പ്രതീക്ഷിക്കുന്നു. ബിജെപി കേരളത്തിൽ അക്കൗണ്ട് തുറക്കില്ല. യുഡിഎഫ് 16 മുതൽ 17 സീറ്റ് വരെ നേടും. മലബാർ മേഖലയിലാകെ രാഹുൽ തരംഗമുണ്ടെന്നും കെ.മുരളീധരൻ പറഞ്ഞു.\nഎ.വിജയരാഘവൻ എൽഡിഎഫ് കൺവീനർ\nവോട്ടിങ് ശതമാനം ഉയർന്നാൽ എപ്പോഴും ഗുണം ഇടതുപക്ഷത്തിനാണ്. ശബരിമല വിഷയം ചർച്ചയായിട്ടില്ല. ശബരിമല വിഷയം ചർച്ചയാക്കാൻ ശ്രമിച്ചതിലുള്ള പ്രതിഷേധമാണ് വോട്ടെടുപ്പിൽ പ്രതിഫലിക്കുക. രാഷ്ട്രീയമാണ് തിരഞ്ഞെടുപ്പ്. യുഡിഎഫിന് ഇത്തവണ കുറഞ്ഞ സീറ്റുകളാവും കിട്ടുക. എൽഡിഎഫിന് ഏറ്റവും കൂടിയഎണ്ണം സീറ്റുകൾ വോട്ടെണ്ണുമ്പോൾ കിട്ടും.\nകഴിഞ്ഞ നിയമസഭാ തിരഞ്ഞെടുപ്പിൽ എൽഡിഎഫ് വിജയത്തിന്റെ പ്രധാന കാരണം പോളിങ് ശതമാനം ഉയർന്നതാണ്. 2016 ൽ. അതുതന്നെയാണ് ഈ തിരഞ്ഞെടുപ്പിലും സംഭവിച്ചിരിക്കുന്നത്. ഇടതുമുന്നണിയിലേക്ക് പുതുതായി നാലു പുതിയ ഘടക കക്ഷികൾ കൂടി വന്നതോടെ വോട്ട്4ശതമാനത്തോളം കൂടി. അസംബ്ലി തിരഞ്ഞെടുപ്പിൽ 45 ശതമാനം വോട്ടാണി കിട്ടിയത്. ഇത്തവണ പുതിയ നാലുഘടകക്ഷികൾ കൂടി ഒത്തൊരുമയോടെ പ്രവർത്തിച്ച് വോട്ട് ചെയ്തിട്ടുണ്ട്. ലോകതാന്ത്രിക് ജനതാദൾ അതിന്റെ ശക്തികേന്ദ്രങ്ങളായ വടകര, കോഴിക്കോട്, കണ്ണൂർ, കാസർകോഡ്, വയനാട് എന്നിവിടങ്ങളിൽ പരമാവധി വോട്ടുകൾ സമാഹരിച്ചിട്ടുണ്ട്. അതുപോലെ തന്നെ മറ്റുഘടകകക്ഷികൾ. വോട്ടിങ് ശതമാനം ഉയരാൻ ഏറ്റവും പ്രധാനരാഷ്ട്രീയ ഘടകം ഇതാണ്. ബിജെപി അധികാരത്തിൽ വരരുതെന്ന് താൽപര്യമുള്ള ദളിത-പിന്നോക്ക വിഭാഗങ്ങൾ ഇടതിന് അനുകൂലമായി വോട്ടുചെയ്തു. ശബരിമല മുഖ്യപ്രശ്‌നമായി മോദി കൊണ്ടുവരാൻ നോക്കിയെങ്കിലും ജീവൽ പ്രശ്‌നങ്ങളാണ് ചർച്ചയായത്.


Kareena Kapoor Celebrates First Birthday Post Marriage - Malayalam Filmibeat\n4 hrs ago സമാന്തയുടെ സൗന്ദര്യത്തില് വണ്ടറടിച്ച് പേളി മാണി, എനിക്ക് മാത്രം തോന്നുന്നതാണോ ഇതൊക്കെ..\n4 hrs ago ബിക്കിനി ചിത്രങ്ങള് തത്കാലത്തേക്ക് ഇല്ല എന്ന് സമാന്ത, എന്നാലും സുന്ദരിയാണെന്ന് ആരാധകര്\nസെയ്ഫിന്റെ കരീനയ്ക്ക് ആദ്യത്തെ ബര്‍ത്ത് ഡേ!\n| Published: Saturday, September 21, 2013, 12:57 [IST]\nമുംബൈ: ബോളിവുഡിന്റെ പ്രിയനായിക കരീന കപൂറിന്റെ ഇത്തവണത്തെ പിറന്നാളിന് ഒരു പ്രത്യേകതയുണ്ട്. രഹസ്യമൊന്നുമല്ല, വിവാഹശേഷം കരീനയുടെ ആദ്യത്തെ പിറന്നാളാണിത് എന്നതാണ് ആ പ്രത്യേകത. കരീന കപൂറില് നിന്നും മിസിസ് സെയ്ഫ് അലി ഖാനായശേഷമുള്ള ആദ്യത്തെ പിറന്നാള്.\nഅടുപ്പക്കാര് ബേബോ എന്ന് വിളിക്കുന്ന കരീന വ്യത്യസ്തമായ വേഷങ്ങള് ചെയ്യാന് മിടുക്കിയായിട്ടാണ് ബോളിവുഡില് അറിയപ്പെടുന്നത്. താരകുടുംബത്തില് ജനിച്ചുവളര്‍ന്ന കരീന രണ്ടായിരത്തിലാണ് അഭിനയരംഗത്തെത്തുന്നത്. ആദ്യത്തെ വേഷത്തിന് തന്നെ പുതുമുഖനടിക്കുള്ള ഫിലിം ഫെയര് അവാര്‍ഡ്.\nഅവിടുന്നിങ്ങോട്ട് കരീനയുടെ വിജയകഥകള് ചരിത്രമാണ്. ആ വിശേഷങ്ങളിലേക്ക്.\nകരീന കപൂര് മാറിയ ഒരു മാറ്റമേ!\n1980 സെപ്തംബര് 21 ന് ബോബംബെയിലായിരുന്നു കരീന കപൂറിന്റെ ജനനം.\nരണ്‍ധീര് - ബബിത കപൂര് ദമ്പതികളുടെ മകള്. രാജ് കപൂറിന്റെ കൊച്ചുമകള്. മൂത്ത ചേച്ചി കരിഷ്മ കപൂറും താരം. താരകുടുംബത്തിലെ കുട്ടി എന്നല്ലാതെ എന്ത് വിളിക്കും കരീനയെ?\nമുംബൈയിലെ ഒരു കോളേജില് നിന്നും നിയമത്തില് ഡിഗ്രി നേടാന് ഒരു വര്‍ഷം പഠിച്ചു കരീന. പിന്നെന്തുണ്ടായി? നിയമം നിയമത്തിന്റെ വഴിക്ക് പോയി. കരീന സ്വന്തം വഴി തേടി സിനിമയിലും.\n200ത്തില് അഭിഷേക് ബച്ചനൊപ്പം റെഫ്യൂജിയിലൂടെ ബോളിവുഡില് അരങ്ങേറ്റം. ആദ്യത്തെ ചിത്രത്തിന് തന്നെ പുതുമുഖനടിക്കുള്ള ഫിലിം ഫെയര് അവാര്‍ഡ്.\n2001 ലാണ് ബിഗ് ബഡ്ജറ്റ് ചിത്രമായ അശോകയില് കരീന പ്രത്യക്ഷപ്പെട്ടത്. ബോളിവുഡിന്റെ കിംഗ് ഖാന് ഷാരൂഖായിരുന്നു നായകന്.\nഅതേ വര്‍ഷമിറങ്ങിയ കഭി ഖുശി കഭി ഹം ആണ് കരീനയുടെ കരിയറിലെ മേജര് ഹിറ്റുകളിലൊന്ന്.\n2004 ല് കരീനയെ തേടി സ്‌പെഷ്യല് പെര്‍ഫോമന്‍സിനുള്ള ഫിലിംഫെയര് അവാര്‍ഡെത്തി. ചമേലിയില് ഒരു വേശ്യയുടെ വേഷമായിരുന്നു കരീനയ്ക്ക്.\nമികച്ച നടിക്കുള്ള ഫിലിംഫെയര് ക്രിട്ടിക്‌സ് അവാര്‍ഡ് കിട്ടിയത് ദേവിലെ അഭിനയത്തിനാണ്.\nരണ്ട് വര്‍ഷത്തിന് ശേഷം വീണ്ടും ഫിലിം ഫെയര് ക്രിട്ടിക്‌സ് അവാര്‍ഡ് കരീനയെത്തേടിയെത്തി. ചിത്രം ഓംകാര\nത്രീ ഇഡിയറ്റ്‌സ്, ഹീറോയിന്, വീ ആര് ഫാമിലി, ഗോല്‍മാല് .. ഇങ്ങനെ പോകുന്നു കരീനയിലെ നടിയെ അടയാളപ്പെടുത്തിയ ചിത്രങ്ങള്\nയഥാര്‍ത്ഥ ഹീറോയിന്റെ കഥ പറഞ്ഞ കരീന ചിത്രമാണ് മധു ഭണ്ഡാര്‍ക്കറിന്റെ ഹീറോയിന്. ചിത്രം ഇറങ്ങിയത് 2012ല്.\nഅഞ്ചുവര്‍ഷത്തെ ഡേറ്റിംഗിനൊടുവില് 2012 ലാണ് കരീന കപൂറും സെയ്ഫ് അലി ഖാനുമായുള്ള വിവാഹം നടന്നത്.\nപത്രക്കാര്‍ക്ക് ഏറെ പറയാനുണ്ടായിരുന്നു ഈ ബന്ധത്തെക്കുറിച്ച്. ഈ പ്രണയകഥയ്ക്ക് മാധ്യമങ്ങള് നല്‍കിയ പേരാണ് സെയ്ഫീന\nഷാഹിദ് കപൂറുമായുള്ള ബന്ധം പിരിഞ്ഞ ശേഷമാണ് കരീന കപൂര് സെയ്ഫിനരികില് എത്തിയത്.\nപാചകം, യോഗ, കുതിരസവാരി... ഇവയൊക്കെയാണ് കരീനയുടെ നേരം പോക്കുകള്. തിരക്കുള്ള മോഡലും കൂടിയാണ് മലബാര് ഗോള്‍ഡിന്റെ ഈ ബ്രാന്‍ഡ് അംബാസിഡര്.\nMore കരീന കപൂര് News\nകുഞ്ഞ് വരുന്നുവെന്ന സന്തോഷം, വീട്ടുകാരെ ഭീഷണിപ്പെടുത്തി വിവാഹം കഴിച്ചതിനെ കുറിച്ച് കരീന കപൂർ\nഗര്‍ഭിണിയായ കരീനയ്ക്ക് വേണ്ടി വിഭവമൊരുക്കി മാനേജര്! കൊതിയൂറുന്ന ചിത്രവുമായി താരസുന്ദരി\nഭര്‍ത്താവിന്‍റെ സിനിമ വേണ്ടെന്ന് വെച്ച കരീന കപൂര്! സെയ്ഫിനൊപ്പം അഭിനയിക്കാതിരുന്നതിന് കാരണം ഇതാണ്!\nകരീന പ്രസവിക്കാന് തയ്യാറായി ആശുപത്രിയിലെത്തിയപ്പോള്! ഭർത്താവിനൊപ്പമുള്ള ചിത്രം വൈറൽ\nഭര്‍ത്താവിന്റെ പിറന്നാള് പാര്‍ട്ടിയ്ക്ക് കരീന ധരിച്ച വസ്ത്രത്തിന്റെ വില പുറത്ത്! പുത്തന് വിശേഷങ്ങൾ\nകരീനയ്ക്ക് ഗര്‍ഭകാലമൊക്കെ സിംപിളാണ്! നിറവയറുമായി പൊതുവേദിയിലെത്തിയ താരസുന്ദരിയുടെ വിശേഷങ്ങള്\nകരീന കപൂര് രണ്ടാമതും ഗര്‍ഭിണിയായി! കുഞ്ഞതിഥി കൂടി വരുന്ന സന്തോഷം പങ്കുവെച്ച് സെയിഫിന്റെ കുടുംബം\nവിവാഹിതനായ പുരുഷനെ കല്യാണം കഴിച്ചപ്പോള് കരീന നേരിടേണ്ടി വന്നത്! കരീനയെ പോലെ ആകണമെന്ന് പ്രിയങ്കയും\nRead more about: കരീന കപൂര് ഷാരൂഖ് ഖാന് സെയ്ഫ് അലി ഖാന് ഷാഹിദ് കപൂര് ബോളിവുഡ് നടി പിറന്നാള്\nBollywood's Hottie Kareena Kapoor turns 33 today, September 21, 2013. This year it isabig thing for Bebo as it's her first birthday post marriage with Saif Ali Khan.
\nStory first published: Saturday, September 21, 2013, 12:57 [IST]


മനുഷ്യന് ആള്‍ക്കുരങ്ങുകളുമായാണ് കൂടുതല് ബന്ധം കാണിക്കുന്നത്... എന്തുകൊണ്ട്? | Humans and Chimps | Vartha Jalakam\nമനുഷ്യന് ആള്‍ക്കുരങ്ങുകളുമായാണ് കൂടുതല് ബന്ധം കാണിക്കുന്നത്... എന്തുകൊണ്ട്?\nചിമ്പാന്‍സിയും മനുഷ്യനും തമ്മിൽ ഇത്രയേറെ ജനിതക ബന്ധമുണ്ടാവാന് കാരണം, ഒരേ പൊതുപൂർവികനില് നിന്ന് വേർപെട്ടു പോന്നതാണ് എന്നതാണ്. ഒരേ പൊതുപൂർവികന്റെ ജീനുകള് പരസ്‌പരം പങ്കുവെക്കുന്നു, എന്നതാണ്.\nAuthor : Raju Vatanappalli\nSource : Facebook Group (Yukthivadi)\nചിമ്പാന്‍സിയെ മനുഷ്യന്റെ തൊട്ടടുത്ത ബന്ധു എന്ന് പറയുന്നത് എന്തുകൊണ്ട്??\nചിമ്പാന്‍സിയുടെ ജീനുകളും മനുഷ്യന്റെ ജീനുകളും 98.5 ശതമാനം സമാനമാണ് എന്നതാണ്. ജനിതക തലത്തിലുള്ള ഈ വർദ്ധിതമായ സാമ്യം കാരണമാണ് ചിമ്പാന്‍സിയെ മനുഷ്യന്റെ തൊട്ടടുത്ത ബന്ധു എന്ന പറയുന്നത്.\nഅപ്പോള് മനുഷ്യനെ സൃഷ്‌ടിച്ചത് ദൈവമല്ലേ??\nഅതങ്ങ് പള്ളീല് പറഞ്ഞാല് മതി.\nദൈവം മനുഷ്യനെ സ്വന്തം ഛായയില് സൃഷ്‌ടിച്ചു എന്നാണ് മതങ്ങള് പറയുന്നത്. അപ്പോള്, ദൈവത്തിന് സ്വന്തമായ ഒരു ഡിസൈന് ഉണ്ടായിരിക്കും. ആ ഡിസൈനിലാണ് അങ്ങേര് മനുഷ്യനെ പടച്ചത്.\nമതം അവകാശപ്പെടുന്ന ഈ വാദം ശരിയാവണമെങ്കില് മനുഷ്യന്, മറ്റു ജീവികളൊന്നുമായി ബന്ധമില്ലാത്ത, യുണീക്കായ, തനിമയുള്ള, സവിശേഷമായ ഒരു ജനിതകഘടന ഉണ്ടായിരിക്കണം.\nമനുഷ്യന് മറ്റു ജീവികളുമായി ജനിതകമായി ബന്ധപ്പെട്ടുകിടക്കുന്നു. ചിമ്പാന്‍സിയും മനുഷ്യനും തമ്മിൽ ഇത്രയേറെ ജനിതക ബന്ധമുണ്ടാവാന് കാരണം, ഒരേ പൊതുപൂർവികനില് നിന്ന് വേർപെട്ടു പോന്നതാണ് എന്നതാണ്. ഒരേ പൊതുപൂർവികന്റെ ജീനുകള് പരസ്‌പരം പങ്കുവെക്കുന്നു, എന്നതാണ്. രണ്ട് ജീവികള് തമ്മില് ജനിതകമായി സാമ്യം കൂടുന്നുണ്ടെങ്കില് അതിനർത്ഥം, ആ ജീവികള് പൊതുപൂർവികനില് നിന്ന് വേർപെട്ടിട്ട് അധിക കാലമായില്ല എന്നാണ്. അതേസമയം രണ്ട് ജീവികള് തമ്മില് ജനിതക സാമ്യം കുറഞ്ഞാല് അവർ പൊതുപൂർവികനില് നിന്നും വേർപെട്ടിട്ട് കൂടുതല് കാലമായി എന്നുമാണ് അർത്ഥം.\nഇനി നോക്കുക. മനുഷ്യന് ആള്‍ക്കുരങ്ങുകളുമായാണ് കൂടുതല് ബന്ധം കാണിക്കുന്നത്.\nഒറാങ്‌ഉട്ടാനുമായി 95 ശതമാനം!!\nമനുഷ്യനെ രൂപപ്പെടുത്തിയ പ്രൈമേറ്റിലെ മറ്റ് കുരങ്ങുകള്, ലീമർ, ടാർസിയർ തുടങ്ങിയവയുമായി 93 ശതമാനം, സസ്‌തനിയായ നായയുമായി 84 ശതമാനം; ഇങ്ങനെ ജനിതക ബന്ധങ്ങള് നീണ്ടു നീണ്ടു പോകും. മനുഷ്യന് ജനിതകമായി എല്ലാജീവികളുമായും ബന്ധപ്പെട്ടുകിടക്കുന്നു.\nഅതിനർത്ഥം ഒന്നേയുള്ളൂ. മനുഷ്യന് ഉല്‍ഭവിച്ചത് ഈ ജന്തുലോകത്തു നിന്ന് തന്നെ!!\nചിമ്പാന്‍സിയില് നിന്ന് മനുഷ്യനെ വ്യത്യസ്‌തനാക്കുന്നത് ബാക്കിയായ ആ ഒന്നര ശതമാനത്തില് വരുന്ന ഒരു പിടി ജീനുകളാണ്. അവയാണെങ്കിലോ അതിപ്രധാനവും. മസ്‌തിഷ്‌കത്തെ വികസിപ്പിച്ചതും സംസാരശേഷി ലഭ്യമാക്കിയതുമായ ജീനുകള് അവയില് പ്രധാനമാണ്. ഇവയാണ് മനുഷ്യനെ ജീവലോകത്തെ ഏറ്റവും പ്രധാനപ്പെട്ട ജീവിയായി മാറ്റിയത്.\nഎടുത്തു കളയൂ സുഹൃത്തേ നിന്റെ തലച്ചോറിൽ നിന്ന് ആ നാശത്തെ..! നാമാണ്, നമുക്ക് പരിണാമത്തിലൂടെ ലഭ്യമായ വലിയ മസ്‌തിഷ്‌കമാണ് ആ പണ്ടാറത്തെ സൃഷ്‌ടിച്ചത്! ഈ ധൂമകേതു തലച്ചോറിലുള്ളിടത്തോളം കാലം മനുഷ്യവംശത്തിന് രക്ഷയില്ല..!!!\n#TAGS : Humans and Chimps


കണ്‍മണി, തങ്കമേ, എന്റെ എല്ലാമേ…. വിക്കിയുടെ നെഞ്ചോട് ചേര്‍ന്ന് നിന്ന് നയന്‍സ്; തലൈവിയുടെ പിറന്നാള് ആഘോഷം – Kairali News | Kairali News Live\nകണ്‍മണി, തങ്കമേ, എന്റെ എല്ലാമേ…. വിക്കിയുടെ നെഞ്ചോട് ചേര്‍ന്ന് നിന്ന് നയന്‍സ്; തലൈവിയുടെ പിറന്നാള് ആഘോഷം\nമുപ്പത്തി ഏഴാമത് പിറന്നാള് ആഘോഷിക്കുകയാണ് തമിഴ് തലൈവി നയന്‍താര. മനസ്സിനക്കരെയിലെ നാടന് പെണ്‍കുട്ടിയായി വന്ന് തെന്നിന്ത്യന് സിനിമയിലെ ലേഡി സൂപ്പര്‍സ്റ്റാര് പദവിയിലെത്തി നില്‍ക്കുന്ന നയന്‍സിന് സിനിമാ ലോകം മുഴുവന് ആശംസയറിയിക്കുന്നുണ്ട്.\nനയന്‍താരയ്ക്ക് ആശംസകള് നേര്‍ന്നുകൊണ്ട് വിഘ്‌നേഷ് ഒരു കുറിപ്പും ഷെയര് ചെയ്തിട്ടുണ്ട്. ”ജന്മദിനാശംസകള് കണ്‍മണി, തങ്കമേ, എന്റെ എല്ലാമേ…. നിന്റെ കൂടെയുള്ള ജീവിതം നിറയെ സന്തോഷവും അടുപ്പവും പൂര്‍ണതയും നിറഞ്ഞതാണ്. ദൈവം നിന്നെ എന്നെന്നും ഇത്ര മനോഹരിയായി നിലനിര്‍ത്തട്ടെ,” വിഘ്‌നേഷ് കുറിച്ചു.\nA post shared by Nayanthara (@actress__nayanthara)\nപിറന്നാളിന് ആഘോഷപൂര്‍വ്വമായ പാര്‍ട്ടി ഒരുക്കിയാണ് പ്രിയതമന് വിഘ്‌നേഷ് ശിവന് സന്തോഷം പങ്കിട്ടത്. വിക്കി എന്ന വിഗ്‌നേഷ് പ്രിയതമയെ നെഞ്ചോട് ചേര്‍ത്ത് പിടിച്ച ശേഷം പിറന്നാള് കേക്ക് മുറിക്കുന്ന വീഡിയോ വിഘ്‌നേഷ് പോസ്റ്റ് ചെയ്തുകഴിഞ്ഞു.\nവിഘ്‌നേഷ് ശിവന് സംവിധാനം ചെയ്ത നാനും റൗഡി താന് എന്ന ചിത്രത്തിലൂടെയാണ് ഇരുവരും അടുപ്പത്തിലാവുന്നത്. ഇരുവരുടെയും വിവാഹത്തിനായാണ് ഇനി ആരാധകര് കാത്തിരിക്കുന്നത്. ഏതായാലും തലൈവിയുടെ പിറന്നാള് ആഘോഷപൂര്‍വം ആഘോഷിക്കുകയാണ് ആരാധകര്\nTags: NayansaNayantharaVignesh Shivan\nജിഎസ്ടി നടപ്പിലാക്കിയതോടെ സംസ്ഥാനങ്ങളുടെയും തദ്ദേശസ്ഥാപനങ്ങളുടെയും വരുമാനം കുത്തനെ ഇടിഞ്ഞു; വി ശിവദാസൻ എംപി December 3, 2021\nആർഎസ്‌എസ് ഉദ്ദേശിക്കുന്ന മതരാഷ്‌ട്രം സ്ഥാപിക്കാനുള്ള ആസൂത്രിത നീക്കമാണ് രാജ്യത്ത് നടക്കുന്നത്; കോടിയേരി ബാലകൃഷ്‌ണൻ December 3, 2021


ശ്രീദേവിയുടെ ചിതാഭസ്മം ഹരിദ്വാറില് ഗംഗയോട് ചേര്‍ന്നു - themediasyndicate\nമുംബൈ : നടി ശ്രീദേവിയുടെ അന്ത്യകര്‍മങ്ങള്‍ക്കായി ഭര്‍ത്താവ് ബോണി കപൂര് ഹരിദ്വാറിലെത്തി.ബോണിക്കൊപ്പം സഹോദരന് അനില് കപൂറും രാജ്യസഭാ എം.പി അമര് സിംഗ്, ശ്രീദേവിയുടെ വസ്ത്ര ഡിസൈനര് മനിഷ് മല്‍ഹോത്ര എന്നിവരും ഹരിദ്വാറില് എത്തിയിരുന്നു.\nശ്രീദേവിയുടെ ചിതാഭസ്മം ബോണി ഗംഗയിലൊഴുക്കി.ഹിന്ദു മതാചാര പ്രകാരമായിരുന്നു ചടങ്ങുകള് പൂര്‍ത്തിയാക്കിയത്. കഴിഞ്ഞ ഞായറാഴ്ച ബോണി കപൂറും ശ്രീദേവിയുടെ മക്കളായ ജാന്‍വിയും ഖുഷിയും ചേര്‍ന്ന് രാമേശ്വരത്തും സമാനമായ ചടങ്ങുകള് നടത്തിയിരുന്നു.\nഫെബ്രുവരി ഇരുപത്തിനാലാം തീയതിയായിരുന്നു ശ്രീദേവിയുടെ അപ്രതീക്ഷിത മരണം. ദുബൈയില് ബന്ധുവിന്റെ വിവാഹത്തിനെത്തിയ ശ്രീദേവി അവിടെവച്ച് മരിക്കുകയായിരുന്നു. തുടര്‍ന്ന് നാട്ടിലെത്തിച്ച മൃതദേഹം മുംബൈയില് സംസ്‌കരിച്ചു.\nTags: അനില് കപൂര്‍നടി ശ്രീദേവിനടി ശ്രീദേവിയുടെ മരണംബോണി കപൂര്‍ശ്രീദേവിയുടെ ചിതാ ഭസ്മംശ്രീദേവിയുടെ സംസ്ക്കാര ചടങ്ങുകള്


'ബീച്ച് ബീച്ച്' ഡിസ്കോ ഡാൻസുമായി ഷാരൂഖും അനുഷ്കയും-Jab Harry Met Sejal song Beech Beech Mein\n'ബീച്ച് ബീച്ച്' ഡിസ്കോ ഡാൻസുമായി ഷാരൂഖും അനുഷ്കയും\nമനോഹരമായ നൃത്തച്ചുവടുകളുമായി ഷാരൂഖ് ഖാനും അനുഷ്കയുമാണ് ഗാനരംഗത്തിൽ നിറഞ്ഞുനിൽക്കുന്നത്\nജബ് ഹാരി മെറ്റ് സേജളിലെ ബീച്ച് ബീച്ച് മേം ഗാനത്തിന്റെ പ്രൊമോ വിഡിയോ പുറത്തിറങ്ങി. ഒരു മിനിറ്റും 49 സെക്കന്റും ദൈർഘ്യമുളളതാണ് വിഡിയോ. മനോഹരമായ നൃത്തച്ചുവടുകളുമായി ഷാരൂഖ് ഖാനും അനുഷ്കയുമാണ് ഗാനരംഗത്തിൽ നിറഞ്ഞുനിൽക്കുന്നത്. ചിത്രത്തിലെ രാധ എന്ന ഗാനത്തിന്റെ മേക്കിങ് വിഡിയോ കഴിഞ്ഞ ദിവസം പുറത്തുവന്നിരുന്നു. ചിത്രത്തിന്റെ മിനി ട്രെയിലറുകളും അണിയറ പ്രവർത്തകർ ഇടയ്ക്കിടെ പുറത്തുവിടുന്നുണ്ട്. ഇതിനോടം അഞ്ചു മിനി ട്രെയിലറുകൾ പുറത്തിറങ്ങി കഴിഞ്ഞു.


asokan | ഈ കൊറോണക്കാലത്ത് ആശ്വാസമായി ഇവള്... എഴുത്തുകാരന് അശോകന് ചരുവിലിന്റെ കുറിപ്പ് - Malayalivartha.com Widgets Magazine\n06 APRIL 2020 06:29 PM IST\nഇപ്പോള് വീട്ടില് എല്ലായിടത്തും അവളുടെ പൊട്ടിച്ചിരിയും ഉച്ചത്തിലുള്ള വര്‍ത്തമാനവും മുഴങ്ങുന്നു. ഈ പെണ്‍കുട്ടി ഇല്ലായിരുന്നെങ്കില് വീട്ടിലിരുന്ന് ശീലമില്ലാത്ത എനിക്ക് ഈ കൊറോണക്കാലം വലിയ ദുര്‍ഘടമായേനെയെന്ന് എഴുത്തുകാരന് അശോകന് ചരുവില്. മഹാവ്യാധിയുടെ ഈ കാലത്ത് ആശ്വാസമായി ഞങ്ങള്‍ക്കു കിട്ടിയ മകള്. മകന് രാജയുടെ പെണ് സുഹൃത്തും പ്രതിശ്രുത വധുവുമായ നാദിയയെ കുറിച്ചാണ് അശോകന് ചരുവില് പറയുന്നത്.\nഇവള് നാദിയ (ചമറഷമ ആീൗലേഹറഷമ). മഹാവ്യാധിയുടെ ഈ കാലത്ത് ആശ്വാസമായി ഞങ്ങള്‍ക്കു കിട്ടിയ മകള്. മകന് രാജയുടെ പെണ് സുഹൃത്തും പ്രതിശ്രുത വധുവുമാണ്. നിയമ വിദ്യാര്‍ത്ഥിനി. പ്രിയപ്പെട്ടവന്റെ നാടും വീടും മാതാപിതാക്കളേയും കാണാനായി അവന്റെ കൂടെ കഴിഞ്ഞ മാസം 5ന് വന്നതാണ്. ജര്‍മ്മനിയില് നിന്ന്. കഴിഞ്ഞ 29ന് തിരിച്ചു പോകാന് ടിക്കറ്റെടുത്തിരുന്നു. ഇപ്പോള് യാത്ര അനിശ്ചിതത്വത്തില്. കേരളത്തിലെ ജര്‍മ്മന് പൗരന്മാരെ തിരിച്ചു കൊണ്ടുപോകാന് എമ്ബസി ചാര്‍ട്ടേര്‍ഡ് ഫ്‌ലൈറ്റ് ഏര്‍പ്പാടാക്കിയിരുന്നു. ഇവള് പോയില്ല. അന്തരീക്ഷം ശരിയായിട്ട് രാജയുടെ ഒപ്പം പോയാല് മതിയെന്നാണ് തീരുമാനം. ഇപ്പോള് കേരളമാണ് കൂടുതല് സുരക്ഷ എന്ന് അവള് പറയുന്നു.\nഇപ്പോള് വീട്ടില് എല്ലായിടത്തും അവളുടെ പൊട്ടിച്ചിരിയും ഉച്ചത്തിലുള്ള വര്‍ത്തമാനവും മുഴങ്ങുന്നു. (നന്നായി ഇംഗ്ലീഷ് സംസാരിക്കും) ഒരു മകള് എത്രമാത്രം വലിയ സ്‌നേഹമാണെന്ന് ഞങ്ങള് ഇപ്പോള് ശരിക്കും മനസ്സിലാക്കുന്നുണ്ട്. സ്‌നേഹത്തിന് വര്‍ണ്ണ വംശ ഭേദങ്ങളില്ല എന്നും. അവള് വരുമ്‌ബോള് യൂറോപ്യന് ഭക്ഷണത്തിലേക്ക് മാറണമെന്ന് ഞങ്ങള് തീരുമാനിച്ചിരുന്നു. (എനിക്ക് അവരുടെ ഭക്ഷണം ഇഷ്ടമാണ്) പക്ഷേ അവള്‍ക്ക് പ്രിയം ഇഡ്ഡലിയും പുട്ടും ഇലയടയും വിഷുക്കട്ടയുമാണ്. എരിവ് ഒഴികെ മറ്റെന്തും കക്ഷി സഹിക്കും. അടുക്കളയില് അവളുടെ പരീക്ഷണങ്ങള് നടക്കുന്നുണ്ട്.\nമാര്‍ച്ച് 5ന് വന്ന ദിവസം കേരളം ഇത്രമാത്രം കൊറോണ പരിഭ്രാന്തിയില് പെട്ടിരുന്നില്ല. അതുകൊണ്ട് അയല് വീട്ടുകാരോട് വലിയ ചങ്ങാത്തത്തിലായി. പക്ഷേ പിന്നീട് പുറത്തേക്കിറക്കം ഉണ്ടായിട്ടില്ല. (പോലീസും ആരോഗ്യ പ്രവര്‍ത്തകരും എല്ലാ ദിവസവും വിളിച്ച് സുഖാന്വേഷണങ്ങള് നടത്തും) വീടിനുള്ളിലെ തടങ്കല് അവള്‍ക്ക് ഒരു പ്രശ്‌നവും ഉണ്ടാക്കുന്നില്ല. വീടിനകത്തും പറമ്ബിലും കാണുന്നതു മുഴുവന് കൗതുകമാണെങ്കില് പിന്നെ എങ്ങനെ മടുപ്പുണ്ടാവും?\nഅഞ്ജനയുടെ അമ്മ പറഞ്ഞത് പച്ചക്കള്ളം ; അങ്ങനെ ഒരു സംഭവം ഉണ്ടായിട്ടില്ല; പൊലീസ് വെളിപ്പെടുത്തുന്നു (26 minutes ago)\nപുസ്തകവും സിനിമയുമെല്ലാം കൊലപാതക രീതിയെ സ്വാധീനിച്ചു; പാമ്പിനെ കൊണ്ട് ഉത്രയെ കടിപ്പിക്കാൻ പ്രേരണ നൽകിയ ആ ക്രൂരനെ വെളിപ്പെടുത്തി സൂരജ് ; കാരണം കേട്ട പോലീസ് പോലും ഞെട്ടി (49 minutes ago)


ലിജോ ജോസ് പെല്ലിശേരിയും മമ്മൂട്ടിയും; ‘നൻപകൽ നേരത്ത് മയക്കം’ ലൊക്കേഷൻ ചിത്രങ്ങൾ പുറത്തുവിട്ടു - Pathram Online\nലിജോ ജോസ് പെല്ലിശേരിയും മമ്മൂട്ടിയും; ‘നൻപകൽ നേരത്ത് മയക്കം’ ലൊക്കേഷൻ ചിത്രങ്ങൾ പുറത്തുവിട്ടു\nകാഴ്ചയുടെ പുതിയ അനുഭവതലം സമ്മാനിച്ച് ‘ചുരുളി’ പുതിയ ചർച്ചകൾ തീർക്കുമ്പോൾ ലിജോ ജോസ് പെല്ലിശേരി, മമ്മൂട്ടി ചിത്രത്തിന്റെ തിരക്കിലാണ്. ‘നൻപകൽ നേരത്ത് മയക്കം’ എന്നാണ് സിനിമയുടെ പേര്. പഴനിയിൽ ചിത്രീകരണം പുരോഗമിക്കുന്ന സിനിമയുടെ ലൊക്കേഷൻ ചിത്രങ്ങൾ പുറത്തുവിട്ടു.ഇതാദ്യമായാണ് മലയാളത്തിൻറെ ഖ്യാതി രാജ്യാന്തര അതിർത്തികൾ കടത്തിയ സംവിധായകൻ മമ്മൂട്ടിയുമായി ഒന്നിക്കുന്നത്.\nമമ്മൂട്ടി കമ്പനി എന്ന പേരിലുള്ള പുതിയ നിർമാണക്കമ്പനിയുടെ പേരിലാണ് നിർമാണം. നർമത്തിന്റെ പശ്ചാത്തലത്തിലാണ് സിനിമ ഒരുങ്ങുന്നത്. ലിജോയും മമ്മൂട്ടിയും ചേർന്ന് നിർമിക്കുന്ന സിനിമയുടെ ചിത്രീകരണം പൂർണമായും തമിഴ്നാട്ടിലാണ്. മലയാളത്തിലും തമിഴിലുമായാണ് സിനിമ ഒരുക്കുന്നത്. രണ്ട് ഭാഷകളിലെയും പുതിയ താരങ്ങളായിരിക്കും അഭിനേതാക്കളായി എത്തുക. ഒപ്പം അശോകനും ഒരു വേഷത്തിലെത്തുന്നു.\nപേരൻപും പുഴുവും ഷൂട്ട് ചെയ്ത തേനി ഈശ്വരാണ് കാമറ.ലിജോയുടെ കഥയിൽ പ്രമുഖ കഥാകൃത്ത് എസ്.ഹരീഷാണ് തിരക്കഥ. ചുരുളിക്കും തിരക്കഥ ഹരീഷിൻറേതാണ്. തിയറ്റർ റിലീസ് ആയി ചിത്രം പ്രദർശനത്തിനെത്തും. ലിജോ ചിത്രം പൂർത്തിയായതിനു ശേഷം സിബിഐ അഞ്ചാം ഭാഗത്തിലാകും മമ്മൂട്ടി അഭിനയിക്കുക.\nകോടതി സമക്ഷം ബാലന് വക്കീല്;ദിലീപ് ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്തിറങ്ങി


മനീഷ് പാണ്ഡ്യയെ കേക്കിൽ കുളിപ്പിച്ച് താരങ്ങൾ, ഞാനൊന്നുമറിഞ്ഞില്ലെന്ന ഭാവത്തിൽ ധോണി\nപാണ്ഡ്യയെ കേക്കിൽ കുളിപ്പിക്കാൻ ഓരോരുത്തരും പരസ്പരം മൽസരിക്കുന്നുണ്ടായിരുന്നു\nമനീഷ് പാണ്ഡ്യയുടെ പിറന്നാളായിരുന്നു ഇന്നലെ. ഇന്ത്യൻ താരങ്ങൾ ഗംഭീരമായി തന്നെ പാണ്ഡ്യയുടെ പിറന്നാൾ ആഘോഷിച്ചു. പാണ്ഡ്യയെ കേക്കിൽ കുളിപ്പിച്ചായിരുന്നു ഇന്ത്യൻ താരങ്ങൾ സഹതാരത്തോടുളള സ്നേഹം പങ്കുവച്ചത്. പാണ്ഡ്യയെ കേക്കിൽ കുളിപ്പിക്കാൻ ഓരോരുത്തരും പരസ്പരം മൽസരിക്കുന്നുണ്ടായിരുന്നു. എന്നാൽ എം.എസ്.ധോണിയാകട്ടെ എനിക്കിതിലൊന്നും പങ്കില്ലെന്ന ഭാവത്തിലായിരുന്നു. മറ്റുളളവരെല്ലാം പാണ്ഡ്യയുടെ മുഖത്ത് കേക്ക് തേയ്ക്കാൻ മൽസരിക്കുമ്പോൾ ധോണി മാറിനിൽക്കുകയായിരുന്നു. പക്ഷേ മറ്റു താരങ്ങളെ പ്രോൽസാഹിപ്പിക്കാൻ ധോണി മുന്നിലുണ്ടായിരുന്നു.\nഓസ്ട്രേലിയയെ രണ്ടാം ഏകദിനത്തിലും ഇന്ത്യ തോൽപ്പിച്ചിരുന്നു. മനീഷ് പാണ്ഡ്യയുടെ പിറന്നാൾ ആഘോഷത്തിനൊപ്പം ഇരട്ടി സന്തോഷമാണ് ഇന്ത്യൻ താരങ്ങൾക്ക് ഇത് നൽകിയത്. 50 റൺസിനായിരുന്നു രണ്ടാം ഏകദിനത്തിലെ ഇന്ത്യയുടെ ജയം. ഇതോടെ അഞ്ചു ഏകദിനമൽസരങ്ങളുളള ഏകദിന പരമ്പര ഇന്ത്യ 2-0 ന് മുന്നിലാണ്. സെപ്റ്റംബർ 24 ന് ഇൻഡോറിലാണ് അടുത്ത മൽസരം.


(കലാകൗമുദി വാരിക, 1985-12-08-ൽ പ്രസിദ്ധീകരിച്ചതു്)\nകുറെക്കാലം മുൻപാണു്. ആലുവയിലെ റ്റി. ബീയിൽ (ട്രാവലേഴ്സ് ബംഗലോ) ഞാനൊരു കൂട്ടുകാരനെ കാണാൻ ചെന്നപ്പോൾ അവിടെയെല്ലാം വലിയ ആൾക്കൂട്ടം. റോഡിലുമുണ്ടു് തിക്കും തിരക്കും. ചലച്ചിത്ര താരം ഷീല അവിടെവരുന്നു. അവരെക്കണ്ടു് കണ്ണും മനസ്സും കുളിർപ്പിക്കാൻ കുട്ടികൾ തൊട്ടു കിഴവന്മാർ വരെ കുടിയിരിക്കുകയാണു്. വളരെ നേരം അവർ കാത്തുനിന്നപ്പോൾ ഷീല വന്നു. ഉത്കണ്ഠയുടെ മർമ്മരനാദങ്ങളും കാമത്തിന്റെ അർദ്ധാന്ധകാരവും വ്യാപിച്ച ആ മണ്ഡലത്തിൽ ഷീലയുടെ സുവർണ്ണപ്രഭ. ആളുകളുടെ ഇടയിലൂടെ പുഞ്ചിരിപൊഴിച്ചു കൊണ്ടു നടന്നുപോയ ആ താരത്തെ അവരൊക്കെമതിവരുവോളം കണ്ടു. പക്ഷേ ചിലർക്കു കണ്ടാൽ മാത്രംപോര, ചൂണ്ടുവിരൽ നീട്ടിക്കൊണ്ടാണു് അവരുടെ നില്പു്. അവർ തൊട്ടിരിക്കണം ഷീല അതൊന്നും അറിയാതെ നടന്നു പോയിരിക്കണം. സ്പർശിച്ചവർ ആഹ്ലാദത്തിന്റെ പുളകമണിഞ്ഞു് വളരെക്കാലം കഴിഞ്ഞു കൂടിയിരിക്കാം. സ്പർശം സൗമ്യമായതു കൊണ്ടാവാം താരം അതറിയാത്തതു്—നേരെമറിച്ചു് മർദ്ദത്തോടു കൂടിയുള്ള സ്പർശമായിരുന്നെങ്കിലോ? ഷീല അതറിയും. അറിഞ്ഞെന്നു ഭാവിക്കും. ഭാവിച്ചാൽ നിയമപാലകൻ അയാളെ തൂക്കിയെടുത്തുകൊണ്ടു പോകും. ചിലപ്പോൾ അവരുടെ പരുക്കൻ ഹസ്തത്തിന്റെ അഭിമർദ്ദം അയാൾ അനുഭവിച്ചെന്നുവരും. ഒരു സാമാന്യനിയമം പറയട്ടോ? പേലവസ്പർശമാകും, കഠോരസ്പർശമരുതു്. റോസാപ്പൂവിന്റെ ഞെട്ടിൽ പതുക്കെ തൊട്ടുകൊള്ളു. അമർത്തിത്തൊടരുതു്. തൊട്ടാൽ മുള്ളുകൊള്ളും. വിരൽ മുറിയും. ആശാരി ഉളിതേച്ചിട്ടു് അതിന്റെ മൂർച്ചയറിയാൻ പതുക്കെ തൊട്ടുനോക്കുന്നതു കണ്ടിട്ടില്ലേ? തള്ളവിരൽ ഒന്നുകൂടി അമർത്തിയാൽ മുറിവു് ഉണ്ടാകും. ചോരയൊഴുകും. ഇക്കാരണത്താൽ ഏതിനെയും സൗമ്യമായി സ്പർശിക്കാൻ പഠിക്കൂ. ചിത്രശലഭത്തിന്റെ ചിറകുകളിൽ മൃദുലസ്പർശം നടത്തിയാൽ വിരലുകളിൽ കാഞ്ചന രേണുക്കൾ പറ്റും. അമർത്തിത്തൊട്ടാൽ ചിറകുപൊടിഞ്ഞുപോകും. സാഹിത്യസൃഷ്ടി ചിത്രശലഭമാണു്. എന്നാൽ അതിനെ മാർദ്ദവത്തോടെ സ്പർശിക്കുന്നതിൽ ഒരർത്ഥവുമില്ല. വിമർശനത്തിന്റെ അഭിമർദ്ദത്തിലും പൊടിഞ്ഞുപോകാത്ത ചിറകുകളുള്ളതാണു് യഥാർത്ഥമായ സാഹിത്യസൃഷ്ടി.\nകർക്കശ സ്പർശം ഇല്ലാതെതന്നെ പൊടിഞ്ഞുപോകുന്ന ഒരു വിലക്ഷണ ശലഭമൊന്നു് മാതൃഭൂമി ആഴ്ചപ്പതിപ്പിൽ കെ. പി. രാമനുണ്ണി എഴുതിയ “ദാമ്പത്യചിന്താദശകം”. സ്നേഹ പ്രകടനത്തിലും അതിനോടു ബന്ധപ്പെട്ട ലൈംഗിക പ്രവർത്തനത്തിലും അതിയത്തമുള്ള ഒരു പെണ്ണു്. അവൾ ഓഫീസിലെ സഹപ്രവർത്തകനെ കടന്നാക്രമിക്കുന്നു. പിന്നീടു് വേറൊരാൾ അവളെ വിവാഹം കഴിക്കുന്നു. ഭർത്താവു് പരമബോറനായതുകൊണ്ടു് അവൾ സഹപ്രവർത്തകനു് കത്തെഴുതുന്നു. അതിങ്ങനെ “…ഗോപി പ്രതീക്ഷിച്ചപോലെ എനിക്കു മടുത്തു. ജീവിതത്തിൽ ഒരു ത്രില്ലുമില്ല. മഹാബോറ്… ഒരു അഡ്വൻചർകൂടി. പരിപാടി ഞാൻ പറയാം. പതിനാറാം തീയതി രാവിലെ ഒൻപതുമണിക്കു് ഇവിടത്തെ ബസ്സ്സ്റ്റാന്റിൽ വന്നു്… ” കഥ തീർന്നു. വിവാഹത്തിനു മുൻപു് അവൾ ആ ഗോപിയോടൊരുമിച്ചു് ഏതോ ഹോട്ടലിൽ ചെന്നു കിടന്നിട്ടുണ്ടു്. വീണ്ടും അങ്ങനെ പോകാമെന്നാണു് അവളുടെ നിർദ്ദേശം. കലയുടെ അന്തരീക്ഷത്തിൽ രാജഹംസത്തെപ്പോലെ പറക്കുന്നുവെന്നു ഭാവിച്ചുകൊണ്ടു് യഥാർത്ഥത്തിൽ കോഴിയെപ്പോലെ ചിറകിട്ടടിച്ചു താഴെ വന്നുവീഴുന്ന ഒരു അപ്രഗൽഭനാണു് ഇക്കഥയുടെ രചയിതാവു്. ചെട്ടേച്ചാൺ വഴിദൂരം മാത്രം കഷ്ടിച്ചങ്ങു പറക്കും കോഴിയാണദ്ദേഹം. ഒട്ടും നർമ്മബോധമില്ല. എങ്കിലും താനൊരു ഹാസ്യസമ്രാട്ടാണെന്ന ഭാവം. ആ ഭാവംകൊണ്ടുള്ള പ്രകടനാത്മക ദുസ്സഹം. ആഖ്യാനത്തിൽ താനൊരു വുഡ്ഹൗസാ ണെന്നു നാട്യം. പക്ഷേ, അതിൽ രസിക്കുന്നതു് വായനക്കാരല്ല. കഥാകാരൻ മാത്രമാണു്. ഇത്ര പ്രകടനാത്മകതയുള്ള ഒരു കലാഭാസം വിരളമായേ കാണാൻ പറ്റു. ആവർത്തിക്കട്ടെ പ്രിയപ്പെട്ട വായനക്കാരുടെ സദയാനുമതിയോടെ. എന്റേതൊരു മൃദുലസ്പർശം മാത്രമാണു്. കഠിനസ്പർശമല്ല.\nഡോക്ടർ എസ്. രാധാകൃഷ്ണൻ\nമേല്പറഞ്ഞ കഥയിലെ നായിക വിപഥഗാമിനിയാണു് (eccentric). ഈ ഉത്ക്രമസ്വഭാവം നിയതസ്വഭാവമുള്ളവരിലും കാണാം. ഡോക്ടർ എസ്. രാധാകൃഷ്ണൻ കാലത്തു് പരുന്തിനെ കണ്ടതിനുശേഷമേ കാപ്പികുടിക്കുമായിരുന്നുള്ളു. ഇതെഴുതുന്ന ആൾ ഒരു ദിവസം കാലത്തു് കന്യാകുമാരി കടപ്പുറത്തു നിൽക്കുകയായിരുന്നു. അവിടെ രാധാകൃഷ്ണനുമെത്തി. അദ്ദേഹം ആകാശത്തു നോക്കിക്കൊണ്ടു വളരെനേരം നിന്നു. കാര്യമെന്തെന്നു് അന്വേഷിച്ചപ്പോഴാണു് അദ്ദേഹത്തിന്റെ പരുന്തു പ്രേമത്തെക്കുറിച്ചു് എനിക്കറിയാൻ കഴിഞ്ഞതു്. വിശ്വവിഖ്യാതനായ ചിത്രകാരൻ പികാസ്സോ ക്കു വല്ലാത്ത തണുപ്പു് അനുഭവപ്പെട്ടു ഒരു ദിവസം കാലത്തു്. തന്റെ പഴയ ചിത്രങ്ങൾ വാരിക്കൂട്ടി അവയ്ക്കു തീ കൊളുത്തിയിട്ടു് അദ്ദേഹം അടുത്തിരുന്നു. സിദ്ധികളുള്ള ഒരു മലയാളി ഭിഷഗ്വരൻ. തികഞ്ഞ യുക്തിവാദി. പക്ഷേ ഹിന്ദുവായ അദ്ദേഹം എന്നും സന്ധ്യക്കു് ഒരു പിഞ്ഞാണത്തിൽ അറബി മന്ത്രം അറബിലിപിയിൽ വിരലുകൊണ്ടു് എഴുതും. കുറച്ചു പച്ചവെള്ളം അതിലൊഴിച്ചു് പിഞ്ഞാണമൊന്നു കറക്കി ആ വെള്ളം കുടിക്കും.\nകേംബ്രിജ്ജ് സർവകലാശാലയുടെ ചാൻസലറായിരുന്നു ഡോക്ടർ ലൈറ്റ്ഫുട്ട്. ഈശ്വരൻ സൃഷ്ടി അവസാനിപ്പിച്ചതു് ബി. സി. 1004 ഒക്ടോബർ 23-ആം തീയതി കാലത്തു് ഒൻപതുമണിക്കായിരുന്നുവെന്നു് അദ്ദേഹം കണക്കുകൂട്ടിപ്പറഞ്ഞു. മുൻപു് സുന്ദരനായ ഒരു ട്രാൻസ്പോർട്ട് ബസ്സ് കണ്ടക്ടർ തിരുവനന്തപുരത്തു ജോലി നോക്കിയിരുന്നു. (ഇപ്പോഴും കാണും. ഞാൻ കാണാറില്ലെന്നേയുള്ളു.) ബസ്സ് ഊളമ്പാറ ചിത്തരോഗാശുപത്രിക്കടുത്തുള്ള സ്റ്റോപ്പിൽ നിറുത്തുമ്പോൾ അദ്ദേഹം ഉറക്കെപ്പറയും. “ഊളമ്പാറകൾ ഇറങ്ങാം”. പല ഊളമ്പാറകളും ഇറങ്ങുന്ന കൂട്ടത്തിൽ ഞാനും ഇറങ്ങിയിട്ടുണ്ടു്. മഹാന്മാർക്കു നമ്മെ “ഊളമ്പാറകളാ”ക്കാമെങ്കിൽ കണ്ടക്ടർക്ക് എന്തുകൊണ്ടു് അതു പാടില്ല?\nആളുകളെ ഭ്രാന്തന്മാരാക്കരുതു്. മാത്രമല്ല അവരുടെ മനസ്സിനു് ഉന്നമനം വരുത്തുകയുംവേണം. ഈ ലക്ഷ്യത്തോടുകൂടി കഥകളെഴുതുന്ന ആളാണു് പായിപ്ര രാധാകൃഷ്ണൻ. അദ്ദേഹത്തിന്റെ ഏതു കഥയിലും കാണും ഈ നല്ല ഉദ്ദേശ്യം. സമുദായത്തിലെ മാലിന്യങ്ങളെ പരിഹാസാത്മകമായി ചിത്രീകരിച്ചുകൊണ്ടാണു് ഈ കലാകാരൻ ഇതനുഷ്ഠിക്കുന്നതു്. കലാകൗമുദിയിൽ അദ്ദേഹമെഴുതിയ ‘ഒരു കവലക്കഥ’ എന്നതിലും ഈ പ്രവർത്തനം കാണാം. മോഷണം തൊഴിലാക്കിയ ചിണ്ടൻ കാറ് പുറത്തു കയറി മരിക്കുന്നു. ആ തസ്കരന്റെ പേരിൽ നാല്ക്കവലയിൽ സ്മാരകമുയരുന്നു. എല്ലാ സ്മാരകങ്ങളുടെയും കഥയിതാണെന്നു സൂചിപ്പിച്ചു് സമുദായത്തിലെ ഒരു മാലിന്യത്തെ നിർമ്മാർജ്ജനം ചെയ്യാൻ ശ്രമിക്കുകയാണു് കഥാകാരൻ. അത്രയും നന്നു്. പക്ഷേ, എന്നെസ്സംബന്ധിച്ചിടത്തോളം ഇതു് ഒരാഹ്ലാദവും ജനിപ്പിക്കുന്നില്ല. ഉത്കൃഷ്ടങ്ങളായ പരിഹാസകൃതികൾ വായിക്കുമ്പോൾ ‘കൈമെയ് മറക്കുന്ന’ പ്രതീതിയുളവാകും. അതു് ഇവിടില്ല. കാരണമന്വേഷിക്കുമ്പോൾ പായിപ്ര രാധാകൃഷ്ണൻ മെക്കാനിക്കിനെപ്പോലെ മാറിനിന്നു കഥാപാത്രങ്ങളാകുന്ന ഉപകരണങ്ങളെ പ്രവർത്തിപ്പിക്കുകയാണെന്നു ഗ്രഹിക്കാൻ കഴിയും. ഉദ്ഗ്രഥിതമായ ഭാവനാശക്തി രൂപം നൽകുന്ന കഥാപാത്രങ്ങളുണ്ടു്. ഉദാഹരണം തകഴി ശിവശങ്കരപ്പിള്ള യുടെ ‘വെള്ളപ്പൊക്കത്തിൽ’ എന്ന കഥയിലെ ശ്വാനൻ; ബഷീറി ന്റെ ‘മതിലുകൾ’ എന്ന കഥയിലെ സ്ത്രീകഥാപാത്രവും പുരുഷ കഥാപാത്രവും കുറെക്കൂടി പിറകോട്ടു പോകാം. ‘മാർത്താണ്ഡവർമ്മ’ എന്ന നോവലിലെ സുന്ദരയ്യൻ. അപഗ്രഥനാത്മകമായ വിമർശന പ്രവർത്തനമാണു് പായിപ്ര രാധാകൃഷ്ണന്റെ കഥാപാത്രങ്ങൾക്കു രൂപം നൽകുന്നതു്. അവ വികാരത്തോടല്ല, ചിന്തയോടു ബന്ധപ്പെട്ടാണിരിക്കുന്നതു്. ചിന്തയ്ക്കു പ്രാതിനിധ്യം വഹിക്കുന്ന കഥാപാത്രങ്ങൾ കലയുമായി ബന്ധപ്പെട്ടവയല്ല. അവ സത്യത്തിന്റെ പ്രകാശത്തിലല്ല നിൽക്കുന്നതു്: അസത്യത്തിന്റെ അന്ധകാരത്തിലാണു്.\nആണുങ്ങൾ കുളിക്കുന്ന കുളത്തിൽ കുളിച്ചാൽ തങ്ങൾ ഗർഭിണികളായിപ്പോകുമെന്നു് ചൈനയിലെ പെൺകുട്ടികൾ വിശ്വസിക്കുന്നു. സമൂഹത്തിലെ ഒരു മാലിന്യമെടുത്തു് ഏതാനും വാക്യങ്ങളിലൂടെ ആവിഷ്കരിച്ചാൽ കലയാകുമെന്നു ചില സാഹിത്യകാരന്മാർക്കു വിശ്വാസം. ഇതൊരു സാമാന്യ പ്രസ്താവം. പായിപ്ര രാധാകൃഷ്ണനെ ഉദ്ദേശിച്ചല്ല ഇങ്ങനെ പറയുന്നതു്.\nടെലിവിഷൻ സെറ്റ് വൈയാകരണനല്ല\nഎനിക്കു വളരെ വേണ്ടപ്പെട്ട ഒരു പയ്യൻ ആകാശവാണിയിലുണ്ടു്. പയ്യനായതുകൊണ്ടു് ‘അയാൾ’ എന്നെഴുതിക്കൊള്ളട്ടെ. ബഹുമാനക്കുറവൊന്നുമില്ല. “തൃശ്ശൂർ, ചാലക്കുടി റോഡിൽ ബസ്സ് മറിഞ്ഞു് പന്ത്രണ്ടുപേർ കൊല്ലപ്പെട്ടു” എന്നു് അയാൾ പറയും. “കൊടുങ്കാറ്റടിച്ചു് അഞ്ചുപേർ കൊല്ലപ്പെട്ടു” “മെക്സിക്കോയിൽ ഭൂകമ്പമുണ്ടായതിന്റെ ഫലമായി ഇരുപതിനായിരം പേർ കൊല്ലപ്പെട്ടു” ഇങ്ങനെ പല തവണ കേട്ടപ്പോൾ ഞാൻ അയാളെ അറിയിച്ചു. “രാവണൻ രാമനാൽ കൊല്ലപ്പെട്ടു” എന്നു് പറയുന്നതുപോലെയല്ല ഇത്തരം പ്രയോഗങ്ങൾ. ബസ്സ് കുഴിയിലേക്കു മറിഞ്ഞു. മറിഞ്ഞപ്പോൾ കുറെയാളുകൾ മരിച്ചു. അതല്ലാതെ ബസ്സിനു് അവരെ കൊല്ലാൻ ഉദ്ദേശ്യമില്ലല്ലോ. ബസ്സ് അചേതനവസ്തുവാണു്. അതിനു മനസ്സു് (mind) ഇല്ല. അതിനാൽ കൊല്ലാനുള്ള ഉദ്ദേശ്യവുമില്ല. അതല്ല രാവണനെ കൊന്ന രാമന്റെ മാനസികനില. രാക്ഷസരാജാവിനെ കൊല്ലാൻ അയോദ്ധ്യാധിപതിക്കു് ഉദ്ദേശ്യമുണ്ടായിരുന്നു. ചുരുക്കത്തിൽ: കൊല്ലുക എന്ന ക്രിയയുടെ പിറകിൽ ജീവനുള്ള വ്യക്തിയുണ്ടു്. അക്കാരണത്താൽ ബസ്സ് മറിഞ്ഞു് പന്ത്രണ്ടാളുകൾ കൊല്ലപ്പെട്ടു എന്നു പറയരുതു്. പന്ത്രണ്ടാളുകൾ മരിച്ചു എന്നേ ആകാവൂ. ഞാനിതു് സ്നേഹത്തോടെ പറഞ്ഞതിനു ശേഷം ആ പയ്യൻ പതിവായി ‘കൊല്ലപ്പെട്ടു’ എന്നു പറഞ്ഞുപോരുന്നു. ഞാൻ എന്റെ നാവടക്കി വച്ചിരുന്നെങ്കിൽ! വല്ലപ്പോഴുമെങ്കിലും “മരിച്ചുപോയി”: എന്നു് അയാൾ ശരിയായി പറഞ്ഞേനേ. ഇതു ഓർമ്മിക്കാതെയല്ല ഇനിയുള്ള കാര്യങ്ങൾ എഴുതുന്നതു്.\nഒന്നല്ലാതിരുന്നതു് അതായിബ്ഭവിക്കുന്നതിനു് വ്യാകരണത്തിൽ അഭൂത തദ്ഭാവം എന്നു പറയുന്നു. (അഭൂതത്തിന്റെ = ഭൂതമല്ലാത്തതിന്റെ [ഭൂതം = ഭവിച്ചതു് ] തദ്ഭാവം = അതുകൊണ്ടുള്ള ഭാവം)\nഉദാഹരണം: ശുചീഭവതി (ശുചിയല്ലാതിരുന്നവൻ ശുചിയായിബ്ഭവിക്കുന്നു).\nഎന്നാൽ ‘അതാക്കുക’ എന്ന അർത്ഥമാണു കിട്ടേണ്ടതെങ്കിൽ ‘കൃ’ ധാതുവാണു് ചേർക്കേണ്ടതു്. (അതായിബ്ഭവിക്കുക എന്ന അർത്ഥത്തിനു വേണ്ടി ‘ഭൂ’ ധാതു ചേർക്കണം). ഉദാഹരണം മധുരീകരോതി = മധുരമല്ലാത്തതിനെ മധുരമാക്കുന്നു.\nഈ അഭൂത തദ്ഭാവം നമ്മുടെ ഭാഷയിലേക്കു കടന്നുവന്നിട്ടുണ്ടു്. ഉദാഹരണങ്ങൾ:\nഈ ധാതുക്കൾ – ഭൂ, കൃ ധാതൃക്കൾ – ചേർക്കുന്നതിൽ പലർക്കും തെറ്റുപറ്റാറുണ്ടു്. ‘ഗാന്ധിജി ഇന്ത്യയെ പ്രതിനിധീകരിച്ചു് ഇംഗ്ലണ്ടിൽ പോയി’ എന്നു എഴുതുമ്പോൾ അർത്ഥം കിട്ടുന്നതു് ഗാന്ധിജി ഇന്ത്യയെ പ്രതിനിധിയാക്കി എന്നാണു്. ഗാന്ധിജിക്ക് ഇംഗ്ലണ്ടിൽ പോകാൻ സൗകര്യമില്ലായിരുന്നതുകൊണ്ടു് ഇന്ത്യയെ പ്രതിനിധിയാക്കി അങ്ങോട്ടയച്ചു എന്നു് അർത്ഥം. ‘ഗാന്ധിജി ഇന്ത്യയ്ക്ക് പ്രതിനിധീഭവിച്ച് ഇംഗ്ലണ്ടിൽ പോയി’ എന്ന വാക്യം ശരി. ഇപ്പോഴും ഈ ‘പ്രതിനിധീകരിക്കൽ’ കേൾക്കാം.\n‘വതു് ’ പ്രത്യയം ‘മതു്’ പ്രത്യയം ഇവയുടെ പ്രയോഗങ്ങളിലും തെറ്റുപറ്റുന്നു സെറ്റിനു്, ഒരാഴ്ചയ്ക്കു മുൻപു് “ആധുനികവത്കരണം” എന്നു് ഈ പേടകം പറഞ്ഞു. ആധുനികത്തോടു് ‘വതു്’ പ്രത്യയം ചേരില്ല. “ആധുനികീകരണം” എന്നതാണു ശരിയായ പ്രയോഗം. “നീതീകരിക്കുക,” “രൂപീകരിക്കുക” എന്നുംകേട്ടിട്ടുണ്ടു്. അവ യഥാക്രമം “നീതിമത്കരിക്കുക” “രൂപവത്കരിക്കുക” എന്നുവേണം. (നീതീകരിക്കലിനു “നീതിയാക്കുക” എന്നും രൂപീകരിക്കലിനു “രൂപമാക്കുക” എന്നും ആണു് അർത്ഥം. നീതിയുള്ളതാക്കാൻ നീതിമത്കരണവും രൂപമുള്ളതാക്കാൻ രൂപവത്കരണവുമാണു വേണ്ടതു്.)\nസാമൂഹ്യ പരിഷ്കർത്താവു്, സാമൂഹ്യവൽക്കരണം എന്നൊക്കെ സെറ്റ് പറഞ്ഞു. സാമൂഹ്യം എന്ന പ്രയോഗം തെറ്റാണെന്നതു പോകട്ടെ. വക്കം മൗലവി പരിഷ്കരിച്ചതു സമൂഹത്തെയാണെങ്കിൽ അദ്ദേഹം സമൂഹ പരിഷ്കർത്താവാണു്. സാമൂഹ്യ-പരിഷ്കർത്താവല്ല. ഇന്നലെ “ഉള്ളൂരിന്റെ ‘ഉമാകേരള’മെന്ന കവിതാ സമാഹാരം” എന്നു് സെറ്റ് പറഞ്ഞോ എന്നൊരു സംശയം. ബസ്സ് ഇരമ്പിക്കൊണ്ടുപോയി ആ സമയത്തു്. ഞാൻ കേട്ടതു് പിശകായിട്ടാവാം. കേട്ടതു ശരിയാണെങ്കിൽ “മണിമഞ്ജുഷ” പോലെ “ഉമാകേരള”വും കാവ്യ സമാഹാരഗ്രന്ഥമാണെന്നു നമ്മൾ മനസ്സിലാക്കണം. ഇന്നു പബ്ലിൿലൈബ്രറിയിൽ പോയി അന്വേഷിക്കാം. അവിടെയുള്ള മഹാകവിയുടെ പ്രതിമ ഇന്നലെ രാത്രി ഏഴര മണിക്കുശേഷം വാവിട്ടു് കരഞ്ഞോ എന്നു്. മഹാകാവ്യത്തെ കാവ്യസമാഹാരഗ്രന്ഥമാക്കിയാൽ ഏതു കവിയാണു് നിലവിളിക്കാത്തതു്: നിലവിളിച്ചിട്ടില്ലെങ്കിൽ എന്റെ കാതിനാണു തകരാറു്. സെറ്റിനോടും അതു നിർമ്മിച്ച കെൽട്രോൺ കമ്പിനിക്കാരോടും മാപ്പു ചോദിക്കാം.\nതിരുവനന്തപുരത്താണു് ഇതെഴുതുന്ന ആൾ താമസിക്കുന്നതെങ്കിലും ശംഖുമുഖം കടപ്പുറം, കാഴ്ചബംഗ്ലാവു്, മൃഗശാല, അരുവിക്കര, വാട്ടർവർക്ക്സ് ഇവിടെയൊക്കെ പോയിട്ടു് കുറഞ്ഞതു മുപ്പത്തഞ്ചുവർഷമെങ്കിലും ആകും. എന്നാൽ കഴിഞ്ഞയാഴ്ച പേരക്കുട്ടിക്കുവേണ്ടി മൃഗശാലയിൽ പോകേണ്ടിവന്നു. കടുവകളെ കണ്ടു. അവ എഴുന്നേറ്റുനിന്നു് ഞങ്ങളെക്കണ്ടു് വാ പൊളിച്ചു. തിന്മയുടെ പ്രതിരൂപങ്ങളായ ആ മൃഗങ്ങളെ കണ്ടപ്പോൾ കഴിയുന്നതും വേഗം അവിടെനിന്നു പോകണമെന്നു തോന്നി. അല്ലാതെ “ഭവാന്റെ പാദപദ്മങ്ങളുടെ സ്പർശംകൊണ്ടു് ഏതു കാനനമാണു് അസാന്നിദ്ധ്യത്താൽ ആ പ്രദേശവും അവിടെയുള്ള അങ്ങയുടെ സുഹൃത്തുക്കളും ഉത്കണ്ഠാകുലരായി കഴിയുന്നുണ്ടോ? ഏതു പ്രണയിനിയാണു് അങ്ങയുടെ അഭാവത്തിൽ പരിതപ്തമാനസയായി കഴിഞ്ഞുകൂടുന്നതു്?” എന്നൊക്കെ ചോദിക്കാൻ കൂട്ടാക്കിയില്ല. കടുവ, കടുത്തവായുള്ളതു്—എന്നു കരിങ്കുളം നാരായണപിള്ളസ്സാർ പണ്ടു പറഞ്ഞുതന്നിട്ടുണ്ടു്. തിന്മയല്ലാതെ മറ്റൊന്നുമല്ല ആ മൃഗം. അതുകൊണ്ടു് “വാ നടക്കു്” എന്നു പേരക്കുട്ടിയോടു പറഞ്ഞു. നടക്കുകയും ചെയ്തു. തിന്മയുടെ സാരാംശമാണു് എക്സ്പ്രസ്സ് ആഴ്ചപ്പതിപ്പിൽ കണ്ട “മഞ്ഞിൻ മറയിലെ സൂര്യൻ” എന്ന ചെറുകഥ. കടുവാക്കൂട്ടിന്റെ മുൻപിൽ അല്പനേരം നിൽക്കാൻ നിർബ്ബദ്ധനായതുപോലെ ഇതൊന്നു വായിക്കാനും നിർബ്ബദ്ധനായി. ആരെഴുതിയതു് എന്നു നോക്കണമെന്നുപോലും തോന്നിയില്ല. എന്നാലും നോക്കി. അശോകൻ എങ്ങണ്ടിയൂർ. അദ്ധ്യാപിക കഥാപാത്രം. അവൾക്കു മാന്യമായ ഒരു വിവാഹമാകാമായിരുന്നു, നിരസിച്ചു. വീട്ടുകാർ വേറൊന്നു ഏർപ്പാടു ചെയ്തു. അതിനു തടസ്സം വന്നപ്പോൾ അവൾ നൈരാശ്യത്തിൽവീണു. ഏതാനും ദിവസങ്ങൾ കഴിഞ്ഞപ്പോൾ തടസ്സംമാറി. കല്യാണം നടക്കാൻ പോകുന്നു. കഥ അവസാനിക്കുന്നു. കടുവ കൂട്ടിൽകിടക്കുന്നതുകൊണ്ടു് പേടിക്കാനില്ല. കഥാവ്യാഘ്രം അങ്ങനെയല്ല. വാരികയുടെ താളുകളിൽ നാറ്റത്തോടുകൂടി സ്വച്ഛന്ദസഞ്ചാരം നടത്തുകയാണു്, വരൂ വായനക്കാരേ, നമുക്കു രക്ഷപ്പെടാം. ഇതും ക്രൂരമൃഗമാണു്. തിന്മയുടെ സാരാംശമാണു്.\nമാക്കോണ്ടപ്പട്ടണത്തിൽ അഗമ്യഗമനത്തിന്റെ ഫലമായി ജനിക്കുന്ന കുട്ടികൾക്കു പന്നിവാലു് കാണുമെന്നു് മാർകേസ് നോവലിൽ പറഞ്ഞിട്ടുണ്ടെന്നാണു് എന്റെ ഓർമ്മ. ലൂയി പതിന്നാലാമൻ ജനിച്ചതു മുപ്പത്തിരണ്ടു പല്ലോടുകൂടിയാണത്രേ. സങ്കല്പിച്ചുനോക്കൂ: ആ കുഞ്ഞു് ജനിച്ചയുടനെ ചിരിച്ചെങ്കിൽ! ചുറ്റും നിന്നവർ പേടിച്ചുപോകില്ലേ? പന്നിവാലും മുപ്പത്തിരണ്ടു പല്ലുമുള്ള ശിശുവാണു് പൈങ്കിളിക്കഥ. ഈ ബീഭത്സത എത്രവേഗം അപ്രത്യക്ഷമാകുമോ അത്രയും നന്നു്.\nമോപസാങ്ങി ന്റെ An Artifice എന്ന ചെറുകഥയുടെ സാരം നൽകാം. വിവാഹം കഴിഞ്ഞു് അധിക ദിവസമായിട്ടില്ലാത്ത ഒരു ചെറുപ്പക്കാരി ഒരു ഡോക്ടറെ കാണാൻ വന്നു. കല്യാണം കഴിഞ്ഞു് ഒരു മാസം തീരാറാകുമ്പോൾ ചെറുപ്പക്കാരികൾക്കു് ഒരുതരം സുഖക്കേടു വരുമല്ലോ. അതായിരുന്നു അവളുടെ രോഗം. അവൾ പരിശോധനയ്ക്കു വേണ്ടി കിടക്കയിൽ കിടക്കുമ്പോൾ ഡോക്ടറോടു പറഞ്ഞു:\n“എനിക്കു വഞ്ചിക്കാൻ സാദ്ധ്യമല്ല… ” ഡോക്ടർ ആ അഭിപ്രായത്തോടു യോജിച്ചില്ല. വിവാഹം കഴിഞ്ഞു് മറ്റുള്ളവരുമായി സ്വച്ഛന്ദങ്ങളായ രതിക്രീഡകളിൽ മുഴുകിയാലേ സ്ത്രീക്കു യഥാർത്ഥമായി പ്രേമിക്കാൻ കഴിയുകയുള്ളു എന്നു് അയാൾ അറിയിച്ചു. അതു തെളിയിക്കാൻ അയാൾ ഒരു സംഭവം വിവരിക്കുകയും ചെയ്തു (കഥയ്ക്കുള്ളിലെ കഥ). ഒരു ദിവസം രാത്രി ഒരതിസുന്ദരി അയാളുടെ വീട്ടിലെത്തി പറഞ്ഞു: വരൂ, വേഗം, വേഗം വരൂ ഡോക്ടർ. എന്റെ കാമുകൻ എന്റെ കിടപ്പുമുറിയിൽ വച്ചു പെട്ടെന്നു മരിച്ചു. ക്ലബ്ബിൽനിന്നു് എന്റെ ഭർത്താവു് ഉടനെ വരും. ഡോക്ടർ അവളോടൊരുമിച്ചുപോയി. കാമുകൻ കിടക്കയിൽ മലർന്നു കിടക്കുന്നു. ഡോക്ടറും തരുണിയും വേലക്കാരിയും ചേർന്നു് ആ മൃതദേഹത്തെ വസ്ത്രങ്ങൾ ധരിപ്പിച്ചു് വേറെ മുറിയിൽ കിടത്തി. അതു കഴിഞ്ഞയുടനെ ഭർത്താവു വന്നെത്തി. താൻ അവളോടു വർത്തമാനം പറഞ്ഞിരിക്കുമ്പോൾ സ്നേഹിതൻ വണ്ടികൊണ്ടുവന്നുവെന്നും അയാൾ വീട്ടിൽ കയറിയ നിമിഷത്തിൽ ബോധംകെട്ടു വീണെന്നും രണ്ടുമണിക്കൂറായി ബോധമില്ലാതെ കിടക്കുകയാണെന്നും ഡോക്ടർ അയാളോടു പറഞ്ഞു. എല്ലാവരും കൂടി കൈത്താങ്ങലിട്ടു് ആ നിശ്ചേതന ശരീരത്തെ വണ്ടിക്കകത്താക്കി. മൃതദേഹമാണു് അതെന്നു് വണ്ടിയോടിക്കുന്നവൻ അറിഞ്ഞില്ല. ഡോക്ടർ ശവം വീട്ടിലെത്തിച്ചു. അവിടെയും വേറൊരു നാടകം അഭിനയിക്കേണ്ടിവന്നു ഡോക്ടർക്കു്. ഇതുകേട്ട യുവതി അയാളോടു ചോദിച്ചു: “നിങ്ങളെന്തിനാണു് ഈ ഭയങ്കരമായ കഥ എന്നോടു പറഞ്ഞതു്?” ഡോക്ടർ മറുപടി നൽകി. “വേണമെന്നുണ്ടെങ്കിൽ ഭവതിക്കു് എന്റെ സേവനങ്ങൾ നൽകാമല്ലോ എന്നു വിചാരിച്ചാണു്” (An Artifice—The complete short stories of Guy De Maupassant, Hanover House, Page 802–805). മോപസാങ് എഴുതിയ അനേകം കൊമേർസ്യൽ കഥകളിൽ ഒന്നാണിതു്. രോഗിണിയായി എത്തിയവർക്കു ഡോക്ടറുമായി രമിക്കാൻ പകുതി മനസ്സെങ്കിലും ഉണ്ടായിരുന്നുവെന്നതിനു തെളിവു് അവൾ ചാരിത്ര ധ്വംസനത്തെക്കുറിച്ചു സംസാരിക്കാൻ ആരംഭിച്ചു എന്നതുതന്നെ. കഥ കേട്ടുകഴിഞ്ഞപ്പോൾ അവൾ ഏറിയ കൂറും അയാൾക്കു വിധേയയാകാൻ സന്നദ്ധയായി. അതുകൊണ്ടാണു് “ഇക്കഥ നിങ്ങൾ എന്തിനു എന്നോടു പറഞ്ഞു?” എന്നു ചോദിച്ചതു്. ഡോക്ടറുടെ മറുപടി അവൾക്കു് പരിപൂർണ്ണമായ മാനസാന്തരം ഉളവാക്കിയിരിക്കും. പ്രായംകൂടിയ എനിക്കു് ഇതിലെ വ്യഭിചാര നീതിമത്കരണം അംഗീകരിക്കാൻ സാധിച്ചില്ല. എങ്കിലും ചെറുപ്പക്കാർ മോപസാങ് പറഞ്ഞതു് ശരിയെന്നു വിചാരിക്കുകയും അതനുസരിച്ചു പ്രവർത്തിക്കുകയും ചെയ്യും. പൈങ്കിളിക്കഥകൾ ഇമ്മട്ടിലാണു് പെൺകുട്ടികളെ ആത്മഹത്യയ്ക്കു പ്രേരിപ്പിക്കുന്നതു്.\nകഥാദ്വൈവാരികയിൽ ശ്രീധരൻ ചമ്പാടു് “കഥയില്ലാത്ത കഥവായിക്കാൻ മലയാള വായനക്കാരൻ മടിക്കുന്നതിൽ അദ്ഭുതപ്പെടാനില്ല” എന്നെഴുതിക്കണ്ടപ്പോൾ “കഥവേണം; പക്ഷേ അതു് വായനക്കാരനെ അഴുക്കുചാലിലേക്കു് എറിയരുതു്” എന്നുകൂടി ചൂണ്ടിക്കാണിക്കണമെന്നു് എനിക്കു തോന്നി. ശ്രീധരൻ ചമ്പാടിനും അതറിയാം. അദ്ദേഹം ഇന്നത്തെ ആബ്സ്ട്രാക്ഷനു് എതിരായി അഭിപ്രായം പറയുകയായിരുന്നു.\nകെ. സി. പീറ്റർ പ്രൊഫസർ എന്ന വിശേഷണം ചേർക്കുന്നില്ല പീറ്റർക്കു്. (അദ്ദേഹത്തിനു് മലയാളം ഇംഗ്ലീഷ് ഈ ഭാഷകളിലെ എല്ലാ അക്ഷരങ്ങളും അറിയാമെന്നു് എനിക്കറിയാം) കുങ്കുമത്തിലെഴുതുന്ന ‘സ്നേഹം’ എന്ന പംക്തി ഞാൻ വായിക്കാറുണ്ടു്. എന്റെ ചിന്തയെ ഉദ്ദീപിപ്പിക്കുന്ന ഒന്നും അതിലില്ല. നേരെ മറിച്ചു് റൊളാങ് ബാർതേഷി ന്റെ A Lover’s Discourse വായിക്കുമ്പോൾ ചിന്താരത്നങ്ങളുടെ കാന്തികണ്ടു് എന്റെ കണ്ണു് അഞ്ചുന്നു. ഒരുദാഹരണം നല്കാം: വെർറ്റർ (werther)—സുഖത്തിന്റെയോ നൈരാശ്യത്തിന്റെയോ ചെറുതായ കാമവികാരംപോലും വെർറ്ററെ കരയിപ്പിക്കും. വെർറ്റർ പലപ്പോഴും കരയും. പെരുവെള്ളപ്പാച്ചിൽപോലെ മിക്കവാറും കരയും. വെർറ്ററിലെ കാമുകനാണോ കരയുന്നതു്? അതോ റൊമാന്റിക്കോ? (A Lover’s Discourse, Hill & Wang 1928).\nവൈ. എ. റഹിം കുങ്കുമം വാരികയിൽ വരച്ച “കാർട്ടൂണിസ്റ്റ് ശങ്കർ കോട്ടയ്ക്കലിൽ” എന്ന കാർട്ടൂൺ—ഇതിൽ ഹാസ്യമില്ല. മഹാനായ ഒരു കലാകാരനെ – ശങ്കറെ – അപമാനിക്കുന്നു. മഹാന്മാരായ കോട്ടയ്ക്കൽ വൈദ്യന്മാരെ അപമാനിക്കുന്നു. കരുതിക്കൂട്ടിയുള്ള അപമാനനവും നിന്ദനവുമല്ല ഇതു്. ഭാവനാരാഹിത്യമാണു് ഇതിന്റെ പിറകിലുള്ളതു്. അതുകൊണ്ടു് ക്ഷമിക്കാം—വായനക്കാർക്കും ശങ്കറിനും ഭിഷഗ്വരന്മാർക്കും ക്ഷമിക്കാം.\nഎയ്ഡ്സ് കൊതുകുകടിച്ചും പകരുമത്രേ അതുകേട്ടു് കാർട്ടൂണിസ്റ്റ് കൃഷ്ണന്റെ സുന്ദരി ‘രക്ഷപ്പെട്ടു’ എന്നു പറയുന്നു. രക്ഷപ്പെട്ടതു നാണക്കേടിൽ നിന്നാണെന്നു തത്ത്വചിന്തകനായ കഥാപാത്രം. ചീന്തോദ്ദീപകവും ഹാസ്യാത്മകവും ആയ കാർട്ടൂൺ (കുങ്കുമം).\nചൈന ഇന്ത്യയെ ആക്രമിച്ചപ്പോൾ ആ ആക്രമണത്തെ നിന്ദിച്ചുകൊണ്ടു് ഇവിടെ കുറെ കാവ്യങ്ങളുണ്ടായി, വഞ്ചനാത്മകവും ക്രൂരമായ ആ ആക്രമണത്തെക്കാൾ ജുഗുപ്സാവഹങ്ങളായിരുന്നു ആ കാവ്യങ്ങൾ. തോപ്പിൽ ഭാസി യുടെ അനന്തരവൾ സർപ്പദംശനമേറ്റു മരിച്ചപ്പോൾ ആ കുട്ടിയെ കണ്ടിട്ടില്ലാത്ത ഞാൻ ദുഃഖിച്ചു. ആ ദുഃഖത്തിനു ശമനമുണ്ടായതു് എന്റെ ഒരഭിവന്ദ്യമിത്രം ജനയുഗം വാരികയുടെ ആദ്യത്തെ പുറത്തു് ഒരു ‘നാൽക്കാലി’ പടച്ചു വച്ചതുകണ്ടപ്പോഴാണു്. ബഞ്ചമിൻ മോളോയിസി നെ തൂക്കിക്കൊന്നതിലുള്ള എന്റെ ദുഃഖം ചേപ്പാട്ടു രാജേന്ദ്രൻ ജനയുഗം വാരികയിലെഴുതിയ (ലക്കം 48) കാവ്യാഭാസം വായിച്ചതോടെ വളരെ കുറഞ്ഞിരിക്കുന്നു.\nപെണ്ണുകാണൽ എന്ന ചടങ്ങു ബന്ധുക്കൾ നടത്തി. വിവാഹമുറച്ചു. അതു കഴിഞ്ഞു. രണ്ടു സ്ത്രീകൾ അവളെ ഉന്തിത്തള്ളി ഒരു മുറിയിൽ കൊണ്ടാക്കി. അവൾ വല്ലാതെ പേടിച്ചു. പക്ഷേ കട്ടിലിൽ ഇരിക്കുന്നു നവവരൻ. അയാൾ ‘സുറാബി’ എന്നു് അവളെ വിളിച്ചു. ഇതാണു് ചന്ദ്രിക ആഴ്ചപ്പതിപ്പിൽ ഉസ്മാൻ ഇരിങ്ങാട്ടിരി എഴുതിയ ‘നാളെ അയാൾ വരുമോ?’ എന്ന കഥ. ഭാഗ്യംകൊണ്ടു് ഉസ്മാൻ മണവറയിലെ പ്രഥമ സന്ദർശനത്തിൽ വച്ചു് കഥ അവസാനിപ്പിച്ചു. അവിടെ പിന്നീടു് നടന്നതൊക്കെക്കൂടി അദ്ദേഹം വിവരിക്കാൻ ചങ്കൂറ്റം കാണിച്ചിരുന്നങ്കിൽ? അതും നമുക്കു വായിക്കേണ്ടി വന്നേനെ. ഇത്തരം വിഷ്ഫുൾ തിങ്കിങ് സാഹിത്യമല്ല.\nമുകുന്ദൻ ശ്രീരാഗം മാസികയിലെഴുതുന്നു: “കൃഷ്ണൻനായരെ ഞാനൊരിക്കലും ഒരു വിമർശകനായി കണ്ടിരുന്നില്ല. ആരും ഇന്നു് അങ്ങനെ അംഗീകരിക്കുമെന്നും കരുതുന്നില്ല”—മുകുന്ദൻ എഴുതിയതു് ശരിയാണു്. ഞാൻ നിരൂപകനല്ല. ലിറ്റററി ജർണ്ണലിസ്റ്റ് മാത്രം. ഇക്കാര്യം പല തവണ ഞാൻ തന്നെ പറഞ്ഞിട്ടുണ്ടു്. അവസാനമായി ഇപ്പോഴും അതു പറയുകയാണു്. തുടർന്നും മുകുന്ദൻ എഴുതുന്നു: “കൃഷ്ണൻ നായരുടെ ടൈപ്പ് ജേർണലിസം എല്ലാ ഭാഷയിലുമുണ്ടു്. സിനിമയിലെ ഒരു ഗോസിപ്പ് കോളം – അത്രയും പ്രസക്തിയേ വാരഫലത്തിനുള്ളു” – ഇതു് അത്ര കണ്ടു ശരിയല്ല ഗോസിപ്പ് എന്നാൽ അപവാദം പറച്ചിൽ എന്നല്ലേ അർത്ഥമാക്കേണ്ടതു് ഞാനതു് ചെയ്യാറില്ല. പിന്നെ ഈ ടൈപ്പ് ജർണ്ണലിസം എല്ലായിടത്തുമുണ്ടു് എന്ന മതത്തെക്കുറിച്ചു്: മലയാളനാടു് വാരികയിൽ ഈ പംക്തി എഴുതിയിരുന്ന കാലത്തു് എസ്. കെ. നായർ ഒരു സാഹിത്യവാരഫലത്തിന്റെ ഇംഗ്ലീഷ് തർജ്ജമ മുൻ പ്രധാനമന്ത്രി ഇന്ദിരാഗാന്ധിയുടെ അടുത്ത ബന്ധുവും പ്രശസ്ത നോവലിസ്റ്റും ആയ നയൻതാര യ്ക്ക് കൊണ്ടുകൊടുത്തു. “ഇതുപോലെ രസകരവും വിജ്ഞാനപ്രദവുമായ ഒരു കോളം അവർ കണ്ടിട്ടില്ലെന്നു പറഞ്ഞു. അവരുടെ അഭിപ്രായങ്ങൾ എന്നും മലയാള നാട്ടിൽ പരസ്യപ്പെടുത്തിയിരുന്നു. മുകുന്ദൻ, താങ്കളുടെ ശകാരം നന്നായി. പക്ഷേ, അതിൽ പകുതിയേ സത്യമുള്ളൂ. പിന്നെ ഒന്നു കൂടി ചോദിക്കട്ടെ, താങ്കൾ ഒരു മാസം മുൻപു് എന്റെ വീട്ടിൽ വന്നല്ലോ. യാത്ര പറഞ്ഞ സമയത്തു് “സാറ് ഞങ്ങളെയൊക്കെ അനുഗ്രഹിക്കണം” എന്നു് അപേക്ഷിച്ചല്ലോ അതു കേട്ടു് “ഞാനാരു നിങ്ങളെയൊക്കെ അനുഗ്രഹിക്കാൻ?” എന്നു ചോദിച്ചില്ലേ? നേരിട്ടു കാണുമ്പോൾ ഒരു വിധം അല്ലാത്തപ്പോൾ മറ്റൊരു വിധം, ഇതു ശരിയോ സുഹൃത്തേ.\nജുബയും മുണ്ടും ഒട്ടും ഉടയാതെ വടിപോലെ നിർത്തിക്കൊണ്ടു് ക്ലാസ്സിലെത്തുന്ന ഒരു ഗുരുനാഥൻ ഞങ്ങൾക്കുണ്ടായിരുന്നു. അദ്ദേഹത്തിന്റെ വേഷം കണ്ടു് ഒരു കൂട്ടുകാരൻ പറയും. “സാറ് ആദ്യം മുണ്ടുടുക്കും, ജുബയിടും. പിന്നീടാണു് ഭാര്യ ഇസ്തിരിപ്പെട്ടി ചൂടാക്കി അതു തേച്ചുകൊടുക്കുന്നതു്”. നവീനസാഹിത്യത്തിലെ ആശയങ്ങൾ ഗാത്രത്തോടു് ഇണങ്ങിച്ചേരുന്നില്ല. വടിപോലെ നില്ക്കുന്നു.\nFirst publication details: Kalakaumudi Weekly; Trivandrum, Kerala; 1985-12-08.


കുറഞ്ഞ വിലക്ക് വാട്ടര്‍പ്രൂഫ് സ്മാര്‍ട്ട് ഫോണുകളുമായി സാംസങ്ങ് - Calicut Journal\nHome » ലൈഫ് സ്റ്റൈൽ » ടെക്നോളജി » കുറഞ്ഞ വിലക്ക് വാട്ടര്‍പ്രൂഫ് സ്മാര്‍ട്ട് ഫോണുകളുമായി സാംസങ്ങ്\nനോട്ട്7നു ശേഷം സാംസങ്ങ് ആദ്യമായി പുതിയ മോഡലുകള് പുറത്തിറക്കുന്നു. ഗാലക്‌സി എ ശ്രേണിയില് പെട്ട വെള്ളവും പൊടിയും അകത്ത് കയറില്ലാത്ത മൂന്ന് മോഡലുകള് മാസാവസാനത്തോടെ വിപണിയിലെത്തും. പ്രധാന മോഡലായ ഗാലക്‌സി എസ്സിന് പകരമായാണ് എ3, എ5, എ7 എന്നീ ബജറ്റ് സ്മാര്‍ട്ട് ഫോണുകള് സാംസങ്ങ് അവതരിപ്പിക്കുന്നത്.\n16 മെഗാപിക്‌സല് ക്യാമറയടങ്ങുന്ന എ3, എ5, എ7 ഫോണുകള്‍ക്ക് യഥാക്രമം 4.7,5.2, 5.7 ഇഞ്ച് ഡിസ്‌പ്ലേയാണുണ്ടാവുക. ഗാലക്‌സി എസ്സിലുള്ള ഫിംഗര് പ്രിന്റ് സെന്‍സര്, ലോഹ ഫ്രെയിം എന്നീ സവിശേഷതകള് എ സിരീസ് മോഡലുകള്‍ക്കുണ്ടാവും. 32 ജിബിയാണ് ഇന്റേണല് മെമ്മറി.\nനോട്ട്7മോഡലുകള് പൊട്ടിത്തെറിക്കുന്നത് വ്യാപകമായതോടെ കമ്പനി ഫോണുകള് പിന്‍വലിച്ചിരുന്നു. തീ പിടിക്കുന്നതിനു കാരണം അറിയാനായി സാംസങ്ങ് നടത്തിയ അന്വേഷണ റിപ്പോര്‍ട്ട് ഇതുവരെ പുറത്തു വിട്ടിട്ടില്ല.\nPrevious: എ.ടി.എം ഉപയോഗത്തിന് വീണ്ടും സര്‍വീസ് ചാര്‍ജ്\nNext: ബയോമെട്രിക് സുരക്ഷാസംവിധാനങ്ങളുമായി ഇ-പാസ്‌പോര്‍ട്ട് ഈ വര്‍ഷം


ലണ്ടനില് വീടുകള്‍ക്ക് മുകളിലേക്ക് ക്രയിന് തകര്‍ന്നു വീണു; ഒരു മരണം, കൂടുതല് പേര് വീടുകള്‍ക്കിടയില് ഇപ്പോഴും കുടുങ്ങിക്കിടക്കുന്നു ! - British Kairali\nലണ്ടന് : ഈസ്റ്റ് ലണ്ടനിലെ ബോവില് നിര്‍മാണ പ്രവര്‍ത്തങ്ങളില് ഏര്‍പ്പെട്ടിരുന്ന ക്രയിന് വീടുകള്‍ക്ക് മുകളിലേക്ക് തകര്‍ന്നു വീണ് ഒരാള് മരിച്ചു. കൂടുതല് പേര് ഇപ്പോഴും വീടുകള്‍ക്കിടയില് കുടുങ്ങിക്കിടക്കുന്നുണ്ട്. ആഘാതത്തില് രണ്ടു വീടുകള് പൂര്‍ണമായും തകര്‍ന്നു.\nബുധനാഴ്ച ഉച്ചക്ക് രണ്ടരയോടെയാണ് അപകടം. വീടുകള്‍ക്കുള്ളില് കുടുങ്ങി കിടക്കുന്നവരെ കണ്ടെത്താല് ഫയര് ഫോഴ്സ് ഇപ്പോഴും ശ്രമം തുടരുകയാണ്. നാല് പേര്‍ക്ക് മാരകമായ പരിക്കെറ്റിട്ടുണ്ട്. ഒരാളെ ഇത് വരെ കണ്ടെത്താന് കഴിഞ്ഞിട്ടില്ല. കൂടുതല് ആളുകള് അകപ്പെട്ടിട്ടുണ്ടോയെന്നു അറിവായിട്ടില്ല.\nമലപ്പുറം: ജീവനക്കാരന് കോവിഡ് സ്ഥിരീകരിച്ചതിനെ തുടര്‍ന്ന് തിരൂരങ്ങാടി നഗരസഭ ഓഫീസ് അടച്ചു. നഗരസഭയിലെ ശുചീകരണ ജീവനക്കാരന് ആണ് കോവിഡ് സ്ഥിരീകരിച്ചത്. നഗരസഭയുടെ കീഴില് ചെമ്മാട് ദാറുല്‍ഹുദായില് ഉള്ള ക്വാറന്‍റീന് സെന്‍ററില് ശുചീകരണ ചുമതലയുണ്ടായിരുന്നു. കോവിഡ് സ്ഥിരീകരിച്ചതോടെ ഇദ്ദേഹവുമായി സമ്ബര്‍ക്കമുള്ള ജീവനക്കാര് ക്വാറന്‍റീനില് പോയി.\nഒളിച്ചോടിയ തൊഴിലാളികൾക്ക് ഫ്ലെക്സി പെർമിറ്റ് അനുവദിക്കില്ല\nഎഞ്ചിനീയറിംഗ് വിദ്യാര്‍ത്ഥിനിയെ മരിച്ച നിലയില് കണ്ടെത്തി\nദുബൈ: മമ്മൂട്ടിയും മോഹന്‍ലാലും യു എ ഇ ഭരണകൂടത്തില്‍നിന്ന് ഗോള്‍ഡന് വിസ ഏറ്റുവാങ്ങി\nകോണ്‍ഗ്രസിനെതിരേ രൂക്ഷവിമര്‍ശനവുമായി രാജ്‌മോഹന് ഉണ്ണിത്താന്


ദില്ലി ഗേറ്റിൽ പ്രതിഷേധം അക്രമാസക്തം; ജനങ്ങള്‍ക്ക് നേരെ ലാത്തിചാര്‍ജും ജലപീരങ്കിയും - ഇ വാർത്ത | evartha Citizenship Amendment Act Protest Live Updates\nദില്ലി ഗേറ്റിൽ പ്രതിഷേധം അക്രമാസക്തം; ജനങ്ങള്‍ക്ക് നേരെ ലാത്തിചാര്‍ജും ജലപീരങ്കിയും\nപൗരത്വഭേദഗതിക്കെതിരായ പ്രതിഷേധത്തിൽ രാജ്യ തലസ്ഥാനമായ ഡൽഹി കത്തുകയാണ്. ഇന്ന് വൈകിട്ടോടെ ദില്ലി ഗേറ്റിൽ പ്രതിഷേധം അക്രമാസക്തമാകുകയും പ്രതിഷേധക്കാര് കാറിന് തീയിടുകയും ചെയ്തു. പ്രക്ഷോഭകാരികൾ പിരിഞ്ഞുപോകാന് തയ്യാറാകാതിരുന്നതിനെത്തുടര്‍ന്ന് പോലീസ് ലാത്തിച്ചാര്‍ജ് തുടങ്ങി.\nഇവിടെ പ്രതിഷേധക്കാർ വൈകിട്ടോടെ ജുമാമസ്ജിദിന് മുന്നില് തടിച്ചുകൂടിയിരുന്നു. ഇന്ന് ഉച്ചയോടെയാണ് ഇവിടെ പ്രതിഷേധം ആരംഭിച്ചത്. അതിന് ശേഷം പ്രതിഷേധം ശാന്തമായെങ്കിലും വൈകിട്ടോടെ വീണ്ടും ശക്തമായി. പ്രക്ഷോഭകാരികൾ പിരിഞ്ഞുപോകണമെന്ന പള്ളിയില് നിന്നുള്ള ആഹ്വാനത്തിന്‍റെ അടിസ്ഥാനത്തില് പ്രതിഷേധക്കാര് പിരിഞ്ഞുപോയിരുന്നു.\nഎന്നാൽ ഇതിൽ ഒരു വിഭാഗം വീണ്ടും തിരിച്ചെത്തുകയും അക്രമാസക്തമാകുകയും ചെയ്യുകയായിരുന്നു. പ്രതിഷേധക്കാരില് ഒരാള് സമീപത്തുണ്ടായിരുന്ന കാര് കത്തിക്കുകയും ചെയ്തതോടെ പോലീസ് ലാത്തിവീശുകയും ജലപീരങ്കി പ്രയോഗിക്കുകയും ചെയ്തു. ജനങ്ങളും പോലീസും തമ്മിൽ നടന്ന സംഘർഷത്തിൽ നിരവധിപ്പേര്‍ക്ക് പരിക്കേറ്റു.\nഇതേസമയം തന്നെ പ്രതിഷേധക്കാരെ പോലീസ് മര്‍ദ്ദിക്കുന്നത് റിപ്പോര്‍ട്ട് ചെയ്യുകയും ദൃശ്യങ്ങള് പകര്‍ക്കുകയും ചെയ്ത മാതൃഭൂമി ന്യൂസിന്‍റെ റിപ്പോര്‍ട്ടര്‍ക്കും ക്യാമറാമാനും പോലീസിന്‍റെ മര്‍ദ്ദനമേറ്റു.\nTopics: CAB protest Delhi gate


ഹൗ ഓള്‍ഡ് ആര് യു ടീം വീണ്ടുമൊന്നിയ്ക്കുന്നു | Another film from How Old Are You team - Malayalam Filmibeat\nഹൗ ഓള്‍ഡ് ആര് യു ടീം വീണ്ടുമൊന്നിയ്ക്കുന്നു\n| Updated: Saturday, July 5, 2014, 8:34 [IST]\nമഞ്ജു വാര്യരെ നായികയാക്കി റോഷന് ആന്‍ഡ്രൂസ് സംവിധാനം ചെയ്ത ഹൗ ഓള്‍ഡ് ആര് യു എന്ന ചിത്രം വന് ഹിറ്റായിമാറിക്കഴിഞ്ഞു. സാമൂഹിക, രാഷ്ട്രീയ തലങ്ങളില് വരെ സജീവചര്‍ച്ചയായി മാറിയ ഹൗ ഓള്‍ഡ് ആര് യു സംസ്ഥാന സര്‍ക്കാറിന് പോലും പുതിയ പദ്ധതികള് തുടങ്ങാന് മാതൃക നല്‍കിക്കഴിഞ്ഞു. നായികയായ മഞ്ജു വാര്യര് പതിവുപോലെ തന്നെ അഭിനയത്തിന്റെ കാര്യത്തില് പ്രേക്ഷക, നിരൂപക പ്രശംസ നേടി. മഞ്ജുവിന്റെ ഭര്‍ത്താവായി അഭിനയിച്ച കുഞ്ചാക്കോ ബോബനും വ്യത്യസ്തമായ കഥാപാത്രത്തെ മികവുറ്റതാക്കി.\nഅല്‍പം നെഗറ്റീവ് ടച്ചുള്ളതായിരുന്നു ചിത്രത്തില് ചാക്കോച്ചന് ചെയ്ത കഥാപാത്രം, ഒട്ടും മടിക്കാതെയാണ് അത്തരത്തിലൊരു വേഷം അദ്ദേഹം സ്വീകരിച്ചത്. ഇപ്പോള് കേള്‍ക്കുന്നത് മഞ്ജു വാര്യര് ഒഴികെയുള്ള ഹൗ ഓള്‍ഡ് ആര് യു ടീം വീണ്ടുമൊരു ചിത്രത്തിനായി ഒന്നിയ്ക്കുകയാണെന്നാണ്. റോഷന് ആന്‍ഡ്രൂസ് സംവിധാനം ചെയ്യുന്ന ചിത്രത്തില് നായകവേഷം ചെയ്യുന്നത് ചാക്കോച്ചന് തന്നെയാണത്രേ. സഞ്ജയ് ബോബി ടീം ആണ് ചിത്രത്തിന് തിരക്കഥയൊരുക്കുന്നത്.\n2014 അവസാനത്തോടെ ചിത്രത്തിന്റെ ജോലികള് തുടങ്ങുമെന്നാണ് അറിയുന്നത്. ഇതിനിടെ റോഷന് ആന്‍ഡ്രൂസ് നേരത്തേ പൃഥ്വിരാജിനെ നായകനാക്കി പ്രഖ്യാപിച്ച മറ്റൊരു ചിത്രത്തിന്റെ ജോലികള് തുടങ്ങുമെന്നും സൂചനയുണ്ട്.\nRead more about: kunchacko boban roshan andrews how old are you sanjay boby script കുഞ്ചാക്കോ ബോബന് ഹൗ ഓള്‍ഡ് ആര് യു റോഷന് ആന്‍ഡ്രൂസ് ബോബി തിരക്കഥ\nDirector Roshan Andrews actor Kunchako Boban and script Writers Sanjay and Boby to team up agin foranew film after How Old Are You's success


അങ്കക്കലിയില് സുധാകരന്; വീഴുമോ വാഴുമോ? | Life Glint | The Clarity Portal\nHome » വിശേഷം » ദേശം » അങ്കക്കലിയില് സുധാകരന്; വീഴുമോ വാഴുമോ?\nഅങ്കക്കലിയില് സുധാകരന്; വീഴുമോ വാഴുമോ?\nMon, 19-04-2021 01:02:06 PM ;\nആലപ്പുഴ സി.പി.എമ്മില് മുടിചൂടാ മന്നനായിരുന്ന ജി.സുധാകരന്റെ കാര്യത്തില് രണ്ടിലൊന്ന് മെയ് രണ്ടിനറിയാം. എല്.ഡി.എഫിന് തുടര് ഭരണം കിട്ടിയാല് സുധാകരന്റെ വീഴ്ച ഉറപ്പ്. അല്ലാത്ത പക്ഷം പിണറായിക്കെതിരെയുള്ള നേര് യുദ്ധത്തിന് സുധാകരന്റെ പോര്‍വിളി ഉയരും. അതിന്റെ മുന്നൊരുക്കങ്ങളാണ് ആലപ്പുഴയില് നടന്നു വരുന്നത്.\nആലപ്പുഴയില് ഞാനാണ് പാര്‍ട്ടി എന്ന് മേനി നടിച്ചിരുന്ന സുധാകരന്റെ കൊമ്പൊടിച്ച നടപടികളാണ് നിയമസഭാ തിരഞ്ഞെടുപ്പില് കണ്ടത്. വോട്ടര് പട്ടികയില് സ്വന്തം നിലയ്ക്ക് ആളെ ചേര്‍ത്ത് അംഗബലം കൂട്ടിക്കൊണ്ടിരിക്കെ അമ്പലപ്പുഴയില് സുധാകരന് സീറ്റ് നിഷേധിച്ചത് ഓര്‍ക്കാപ്പുറത്ത് ലഭിച്ച പ്രഹരമായിരുന്നു. രണ്ടു തവണ മത്സരിച്ചവര്‍ക്ക് സീറ്റില്ല എന്നൊക്കെ പാര്‍ട്ടി നേതൃത്വം പറയുമ്പോഴും റോഡ് വികസന നായകനും അഴിമതിക്കെതിരെ പോരാടുന്നവനും എന്ന് ഇടക്കിടെ മാധ്യമങ്ങള്‍ക്കു മുമ്പില് അവകാശവാദമുന്നയിക്കുന്ന തന്നെ ഒഴിവാക്കുമെന്ന് അദ്ദേഹം കരുതിയില്ല. യു.ഡി.എഫ് മണ്ഡലമാണ് അമ്പലപ്പുഴയെന്നും അവിടെ ജയിക്കുന്നത് താനായതു കൊണ്ടു മാത്രമാണെന്നും ഇടക്കിടെ സുധാകരന് മാധ്യമങ്ങളോട് പറയുമായിരുന്നു. ഈ സീറ്റ് മറ്റാര്‍ക്കും നല്‍കരുതെന്ന സുധാകര കൂര്‍മ്മബുദ്ധി ഇതിന് പിന്നില് കണ്ടവര് നിര്‍ദ്ദയം അദ്ദേഹത്തെ കൈയൊഴിഞ്ഞു. അതുമാത്രമല്ല, കൂടെ കൊണ്ടു നടക്കുകയും ഇടക്കിടെ 'പണി' കൊടുക്കുകയും ചെയ്തിരുന്ന സുധാകരന്റെ 'വിശ്വസ്തന്' സലാമിനു തന്നെ ആ സീറ്റ് കൊടുക്കുകയും ചെയ്തു. കവി മന്ത്രിക്ക് സമനില തെറ്റാന് മറ്റെന്തു വേണം !\nസീറ്റ് നിഷേധിച്ചതു പോട്ടെ. മാര്‍ക്‌സിസ്റ്റു പാര്‍ട്ടിയുടെ ജില്ലയിലെ എല്ലാമെല്ലാമായ സുധാകരനല്ലെ ജില്ലയില് തിരഞ്ഞെടുപ്പ് ചുമതല നല്‍കേണ്ടത്. അതും നല്‍കിയില്ല. പകരം ആ ചുമതല പാര്‍ട്ടിയുടെ ധര്‍മ്മടം സ്ഥാനാര്‍ത്ഥിയും മുന്നണിയുടെ ക്യാപ്റ്റന് എന്ന് പറഞ്ഞു നടക്കുന്ന സാക്ഷാല് പിണറായി വിജയന് തന്നെ ഏറ്റെടുത്തു. അമ്പലപ്പുഴയില് എങ്ങനെ പ്രവര്‍ത്തിക്കണമെന്നതിനെപ്പറ്റി സുധാകരന് പിണറായി ചില കല്‍പ്പനകള് നല്‍കിയെന്നു കൂടി പാര്‍ട്ടിക്കുള്ളിലെ ക്രിമിനലുകള് പാടി നടക്കുന്നുണ്ട്. ക്ഷിപ്രകോപിയും ക്ഷിപ്രപ്രസാദിയുമായ സുധാകരന് പ്രകോപിതനാകാന് ഇനിയെന്തു വേണം.\nകളി അവിടം കൊണ്ടു മാത്രം തീര്‍ന്നില്ല. സുധാകരന്റെ വലിയ തലയും സ്ഥാനാര്‍ത്ഥിയുടെ ചെറിയ തലയുമായി അമ്പലപ്പുഴയിലെ ചുവരുകളില് പതിച്ചിരുന്ന പോസ്റ്ററുകള് കീറി കളഞ്ഞ് സ്ഥലം എം.പി ആരിഫിന്റെയും സ്ഥാനാര്‍ത്ഥിയുടെയും ഒപ്പമുള്ള ചിത്രങ്ങള് പതിച്ചു. പരാക്രമം അവിടെയും തീര്‍ന്നില്ല. സുധാകരന് പിരിച്ചുവിട്ട പേഴ്‌സണല് സ്റ്റാഫ് അംഗത്തിന്റെ ഭാര്യയെ കൊണ്ട് സുധാകരനെതിരെ പോലീസില് പരാതി കൊടുപ്പിച്ചു. പാര്‍ട്ടി എല്.സി അംഗമാണ് ഈ പിരിച്ചുവിടപ്പെട്ട പേഴ്‌സണല് സ്റ്റാഫ് അംഗം എന്നു മോര്‍ക്കുക. ഇതിനും പുറമേ മനോരമയില് ചില വാര്‍ത്തകളും. സുധാകരന് വേണ്ട വിധം സ്വന്തം സ്ഥാനാര്‍ത്ഥിക്കുവേണ്ടി പ്രവര്‍ത്തിച്ചില്ലെന്നാണ് വാര്‍ത്തയുടെ പൊരുള്. അത് അറിയാത്തവരല്ല മറ്റു മാധ്യമങ്ങള്. അതില് അത്ര വലിയ വാര്‍ത്തയുണ്ടെന്ന് അവര്‍ക്ക് തോന്നിയിട്ടുണ്ടാവില്ല. മനോരമക്കെതിരെയെന്ന മട്ടില് സുധാകരന് നടത്തിയ പത്രസമ്മേളനം കണ്ടവര്‍ക്കറിയാം അദ്ദേഹത്തിന്റെ മനോനില. പല്ലു കടിച്ചും കൈ ഞെരിച്ചും അക്ഷരാര്‍ത്ഥത്തില് പൊട്ടിത്തെറിക്കുകയായിരുന്നു അദ്ദേഹം.\nപറഞ്ഞതിന്റെ പൊരുള് ഏതാണ്ടിങ്ങനെ. 55 വര്‍ഷമായി പാര്‍ട്ടി പ്രവര്‍ത്തനത്തിലുണ്ട് താന്. സീനിയോറിട്ടി കാട്ടി ആരും വിരട്ടാന് നോക്കണ്ട. രക്തസാക്ഷി കുടുംബമാണ്. പാര്‍ട്ടി കൂറിനെ ചോദ്യം ചെയ്യാന് ആരും വളര്‍ന്നിട്ടില്ല. അഴിമതിക്കാരനാണെന്ന് ശത്രുക്കള് പോലും പറയില്ല. താന് കൂടി നടത്തിയ വികസനത്തിന്റെ പേരിലാണ് തുടര് ഭരണത്തിന് വോട്ട് ചോദിക്കുന്നത്. ( അതിനുള്ള പണം ആര് നല്‍കിയെന്ന് പറയുന്നില്ല. അങ്ങനെ തോമസ് ഐസക്ക് കേമനാവണ്ട.) തന്റെ ഭാര്യയും മകനും അവരുടെ പാട് നോക്കി ജീവിക്കുകയാണ്. മകനാണെങ്കില് വിദേശത്ത് 12 ലക്ഷം രൂപ ശമ്പളത്തിലാണ് ജോലി ചെയ്യുന്നത്. ( കുത്തകകള്‍ക്ക് എതിരെ നാഴികക്കു നാല്പതു വട്ടം പറയുന്ന സുധാകരന്റെ മകന് ഏതെങ്കിലും കുത്തകയുടെ പണിക്കാരനാണോ എന്നു പറയുന്നില്ല.)കളി എന്നോട് വേണ്ട എന്ന ഒരു വാണിംഗ് ആണ് ഇപ്പോള് വന്നിരിക്കുന്നത്.\nപക്ഷേ, മറുപക്ഷത്ത് അന്തര്‍ധാര സജീവമാണ്. സുധാകരന്റെ അമ്പുകൊണ്ട് പല കാലങ്ങളായി മുറിവേറ്റ് ചടഞ്ഞു കൂടിയിരുന്നവരാണ് ഈ മറുപക്ഷം. അതിന് നേതൃത്വം കൊടുക്കുന്നവരില് മുന് ജില്ലാ സെക്രട്ടറി സജി ചെറിയാനും എ.എം ആരിഫ് എം.പി.യും പി.പി ചിത്തരഞ്ജനും എച്ച് സലാമും എല്ലാം ഉള്‍പ്പെടും. സുധാകരനെ പിണറായി കൈവിട്ടോ എന്നാണെല്ലാവരും ഉറ്റുനോക്കുന്നത്. ഉപശാല വര്‍ത്തമാനം ശരിയാണെങ്കില് സുധാകരനെതിരായ നീക്കത്തിനു പിന്നില് പിണറായിയുടെ മൗനാനുവാദം ഉണ്ട്. ഇത് നെല്ലും പതിരും തിരിയാന് മെയ് രണ്ട് തിരഞ്ഞെടുപ്പ് പ്രഖ്യാപനം കഴിയണം. തുടര്‍ന്നു വരുന്ന പാര്‍ട്ടി സമ്മേളനങ്ങള് സംഭവ ബഹുലമാവും. കുറെ തലകള് വീഴും. അണിയറ ഒരുക്കങ്ങള് ആലപ്പുഴയില് തുടങ്ങിക്കഴിഞ്ഞു. പാര്‍ട്ടി വ്യാകരണമനുസരിച്ച് വിഭാഗീയത തലപൊക്കുന്നു എന്ന് പറയാം.


Thrissur | ഈവനിംഗ് കേരള | Page 3\nYou Are Here: Home » Thrissur (Page 3)\nസംസ്ഥാനത്ത് മദ്യവില്‍പനയില് വന് റെക്കോര്‍ഡ്: ഒറ്റ ദിവസം കൊണ്ട് വിറ്റഴിച്ചത് 1.21 കോടിയുടെ മദ്യം\nതൃശൂര്: സംസ്ഥാനത്ത് മദ്യവില്‍പനയില് റെക്കോര്‍ഡ്. ഇരിങ്ങാലക്കുട ഔട്ട്‌ലെറ്റില് നിന്നും വിറ്റഴിച്ചത് 1.21 കോടിയുടെ മദ്യം. ഉത്രാട നാളിലാണ് റെക്കോഡ് മദ്യവില്‍പന നടന്നത്. ഒരു വില്‍പ്പന ശാലയില് ഒറ്റ ദിവസം ഇത്രയധികം മദ്യം വില്‍ക്കുന്നത് ആദ്യമെന്നാണ് ബിവറേജ് ഉദ്യോഗസ്ഥര് പറയുന്നത്.\nഉത്രാടത്തിന്റെ തലേ ദിവസം 80 ലക്ഷം രൂപയുടെ വില്‍പനയും ഇരിങ്ങാലക്കുട ഔട്ട്‌ലെറ്റില് നിന്നും വിറ്റഴിച്ചിരുന്നു. തിരുവോണത്തിന് ഇത്തവണ ബിവറേജ് ഔട്ട്‌ലെറ്റുകള്‍ക്ക് അവധിയായിരുന്നു. ആദ്യമായാണ് തിരുവോണ നാളില് ബിവറേജസ് കോര്‍പ്പറേഷന് അവധി പ്രഖ്യാപിക്കുന്നത്. വെളളപ്പൊക്കം മൂലം സമീപത്തെ മദ്യശാലകള് അടച്ചിടേണ്ടിവന്നതും ഇരിങ്ങാലക്കുട ഔട്ട്‌ലെറ്റില് വില്‍പ്പന കൂടാന് ഇടയാക്കിയെന്ന് ജീവനക്കാര് പറയുന്നു.\nദുരിതാശ്വാസകേന്ദ്രത്തില് കഞ്ചാവ് വില്‍പന നടത്താന് ശ്രമിച്ചയാള് പിടിയില്\nവാടാനപ്പള്ളി: ചേറ്റുവ ജി.എം.യു.പി. സ്‌കൂളിലെ ദുരിതാശ്വാസകേന്ദ്രത്തില് കഞ്ചാവു കൊണ്ടു വന്നയാളെ പൊലീസ് അറസ്റ്റ് ചെയ്തു.\nചേറ്റുവ രായംമരയ്ക്കാര് വീട്ടില് ഇസ്മയിലാണ് (30) അറസ്റ്റിലായിരിക്കുന്നത്. മൂന്നു ദിവസം മുമ്പാണ് സ്‌കൂളിലേക്ക് ഇയാള് കഞ്ചാവു കൊണ്ടുവന്നത്. എക്‌സൈസ് സംഘത്തെക്കണ്ട് ഇസ്മയില് അന്ന് ഓടിരക്ഷപ്പെട്ടിരുന്നു. 1.200 കിലോഗ്രാം കഞ്ചാവ് എക്‌സൈസ് സംഘം നാട്ടുകാരുടെ സഹായത്തോടെ കണ്ടെടുത്തിരുന്നു.\nഇസ്മയിലിനെതിരെ വാടാനപ്പള്ളി പൊലീസിലും എക്‌സൈസിലും കേസും നില നില്‍ക്കുന്നുണ്ട്. തമിഴ്‌നാട്ടിലെ സിങ്കനല്ലൂരില് നിന്ന് കിലോയ്ക്ക് 10,000 രൂപ നിരക്കില് കഞ്ചാവു വാങ്ങി നാട്ടില് 10 ചെറുകിട കച്ചവടക്കാര്‍ക്ക് ഇയാള് വിതരണം ചെയ്യാറുണ്ടെന്ന് എക്‌സൈസ് അധികൃതര് പറഞ്ഞു. മറുനാടന് തൊഴിലാളികള്‍ക്കും വിദ്യാര്‍ത്ഥികള്‍ക്കും ഇസ്മയില് കഞ്ചാവ് എത്തിക്കാറുണ്ടെന്നും പറയുന്നു.\nദുരിതാശ്വാസ ക്യാമ്പിലേക്കുള്ള ഭക്ഷ്യവസ്തുക്കള് കടത്തല് വ്യാപകം\nതൃശൂര്: ദുരിതാശ്വാസ ക്യാമ്പിലേക്കുള്ള ഭക്ഷ്യവസ്തുക്കള് കടത്തല് വ്യാപകം. തൃശൂര് കേച്ചേരിയിലാണ് സംഭവം ഉണ്ടായത്. കോണ്‍ഗ്രസ് ഭരിക്കുന്ന സഹകരണസംഘത്തിലേക്ക് സാധനങ്ങള് കടത്താന് ശ്രമിച്ചതായാണ് നാട്ടുകാര് ആരോപണം ഉന്നയിച്ചിരിക്കുന്നത്. സംഭവത്തില് പൊലീസ് കേസെടുത്ത് അന്വേഷണം ആരംഭിച്ചു.\nഇത്തരത്തില് നിരവധി സംഭവങ്ങളാണ് റിപ്പോര്‍ട്ട് ചെയ്യപ്പെട്ടിരിക്കുന്നത്. ദുരിതാശ്വാസ ക്യാമ്പുകളിലേക്ക് കൊണ്ടുവന്ന അവശ്യവസ്തുകള് മോഷ്ടിച്ച ലോറി ഡ്രൈവറെ പൊലീസ് അറസ്റ്റ് ചെയ്തിരുന്നു.\nഎറണാകുളം- തൃശ്ശൂര് മേഖലയില് ഗതാഗതം പൂര്‍ണമായും പുനഃരാരംഭിച്ചു\nകൊച്ചി: സംസ്ഥാനത്തെ പ്രളയക്കെടുതി ശമിച്ചതോടെ ആലുവ, പറവൂര് മേഖലയില് ഗതാഗതം പൂര്‍ണമായും പുനഃരാരംഭിച്ചു. ആലുവ മാര്‍ത്താണ്ഡവര്‍മ പാലം വഴിയാണ് തൃശൂര് ഭാഗത്തേക്കുള്ള ഗതാഗതം പുനസ്ഥാപിച്ചത്. കെഎസ്ആര്‍ടിസി ബസുകള് സര്‍വീസ് നടത്തി തുടങ്ങുകയും ചെയ്തു.\nഎറണാകുളം കെഎസ്ആര്‍ടിസി സ്റ്റാന്‍ഡില് നിന്നു തൃശൂരിലേക്ക് 15 മിനിറ്റ് ഇടവിട്ട് കെഎസ്ആര്‍ടിസി സര്‍വീസ് നടത്തുന്നുണ്ട്. അതേസമയം, ഇടപ്പള്ളി ദേശീയപാതയിലൂടെയുള്ള ഗതാഗതം പൂര്‍ണമായി പുനഃരാരംഭിക്കാന് കഴിഞ്ഞിട്ടില്ല.\nനേരിയ ആശ്വാസത്തില് ചാലക്കുടി: ജലനിരപ്പ് കുറയുന്നു\nതൃശൂര്: ചാലക്കുടി ടൗണില് ജലനിരപ്പ് താഴുന്നു. പെരിങ്ങല്‍ക്കുത്ത് അണക്കെട്ടിലെ ജലനിരപ്പ് താഴ്ന്നതിനെ തുടര്‍ന്ന് ചാലക്കുടി ടൗണില് ജലനിരപ്പ് കുറയുന്നു. കഴിഞ്ഞ മൂന്നു ദിവസമായി അണക്കെട്ട് കവിഞ്ഞൊഴുകുകയായിരുന്നു. ഷട്ടറുകള് വഴി പുറത്തേക്കു വിടുന്ന വെള്ളത്തിന്റെ അളവിലും ഗണ്യമായ കുറവു വന്നിട്ടുണ്ട്. ഇതോടെയാണ് ടൗണില് ജലനിരപ്പ് കുറഞ്ഞത്.\nഇടുക്കി അണക്കെട്ടിലെയും ജലനിരപ്പ് കുറയുന്നുണ്ട്. 2401.50 അടിയാണ് നിലവിലെ ജലനിരപ്പ്. ചെറുതോണിയില്‍നിന്നും പുറത്തുവിടുന്ന വെള്ളത്തിന്റെ അളവും കുറച്ചു. സെക്കന്‍ഡില് 1000 ഘനമീറ്റര് വെള്ളമാണ് ഒഴുക്കിവിടുന്നത്. ഇടമലയാര് അണക്കെട്ടിലും ജലനിരപ്പ് കുറയുകയാണ്. 168.34 അടിയാണ് ഇപ്പോഴത്തെ ജലനിരപ്പ്.\nകനത്ത മഴയില് ചാലക്കുടി മുരിങ്ങൂര് ഡിവൈന് ധ്യാനകേന്ദ്രത്തില് രണ്ട് പേരെ മരിച്ച നിലയില് കണ്ടെത്തി\nതൃശൂര്: കനത്ത മഴയില് ഒറ്റപ്പെട്ട ചാലക്കുടി മുരിങ്ങൂര് ഡിവൈന് ധ്യാനകേന്ദ്രത്തില് രണ്ട് പേരെ മരിച്ച നിലയില് കണ്ടെത്തി. ഇവിടെ 1500ഓളം പേര് മൂന്ന് ദിവസമായി വെള്ളം കയറി കുടുങ്ങിക്കിടക്കുകയായിരുന്നു. മരിച്ചവരെ കുറിച്ചുള്ള വിശദാംശങ്ങള് ലഭ്യമല്ല. ധ്യാനത്തിന് എത്തിയ പ്രായമായവരടക്കമുള്ളവരാണ് ഇവിടെ കുടുങ്ങിക്കിടക്കുന്നത്.ഇവിടേക്ക് രക്ഷാപ്രവര്‍ത്തകര്‍ക്ക് എത്താന് കഴിഞ്ഞിരുന്നില്ല. ദിവസങ്ങളായി മുരിങ്ങൂര് മേല്‍പാലം വെള്ളത്തില് പൂര്‍ണമായും മുങ്ങിക്കിടക്കുകയായിരുന്നു. ഇവിടുത്തെ ഭക്ഷണവും മരുന്നുകളുമെല്ലാം കഴിഞ്ഞിരുന്നു.\nതൃശ്ശൂര് ഇന്ധന വിതരണത്തിന് നിയന്ത്രണം: സ്വകാര്യ വ്യക്തികള്‍ക്ക് ഇന്ധനം നല്‍കരുതെന്ന് കളക്ടര്\nതൃശൂര്: തൃശൂര്: പാലക്കാട്-തൃശൂര് ദേശീയപാതയിലൂടെ രണ്ടു ദിവസമായി ഗതാഗതം തടസപ്പെട്ടതോടെ തൃശൂര് ജില്ലയിലെ പെട്രോള് പന്പുകളില് ഇന്ധനക്ഷാമം രൂക്ഷമായി. ഇതേതുടര്‍ന്ന് രക്ഷാപ്രവര്‍ത്തനത്തിന് ഉപയോഗിക്കുന്ന വാഹനങ്ങള്‍ക്ക് പോലും ഇന്ധനക്ഷാമം അനുഭവപ്പെടുന്നുണ്ട്. തൃശൂര് ജില്ലയില് ഇനിയൊരറിയിപ്പ് ഉണ്ടാവുന്നത് വരെ സ്വകാര്യ വ്യക്തികള്‍ക്ക് ഇന്ധനം നല്‍കരുതെന്ന് കളക്ടര് ടി വി അനുപമ നിര്‍ദേശം നല്‍കി.\nകാലവര്‍ഷക്കെടുതിയില് ദുരിതമനുഭവിക്കുന്നവരെ ദുരിതാശ്വാസ ക്യാമ്പുകളിലേക്ക് മാറ്റുവാനും രക്ഷാപ്രവര്‍ത്തനങ്ങള് നടത്താനും ഇന്ധനം ആവശ്യമാണ്. ക്ഷാമം മുന്നില് കണ്ട് ചിലര് കന്നാസുകളിലും മറ്റും ഇന്ധനം ശേഖരിക്കാന് തുടങ്ങിയതോടെയാണ് കളക്ടര് കര്‍ശന നിലപാടെടുത്തത്. രക്ഷാപ്രവര്‍ത്തനത്തിന് തടസം നേരിടാതിരിക്കാനാണ് നപടി.\nകുതിരാനില് വന് തോതില് മണ്ണിടിഞ്ഞതാണ് ദേശീയപാത വഴി ഗതാഗതം സ്തംഭിക്കാന് കാരണമായത്. രണ്ടു ദിവസമായി ദേശീയപാതയില് കിലോമീറ്ററുകളോളം വാഹനങ്ങള് കാത്തുകിടക്കുകയാണ്. അതിനിടെ ഇന്ന് രാവിലെയും കുതിരാനില് മണ്ണിടിച്ചിലുണ്ടായി. പ്രദേശത്ത് രക്ഷാപ്രവര്‍ത്തനം തുടരുകയാണ്. പട്ടാന്പി വഴിയും തൃശൂരിലേക്ക് എത്താന് ബുദ്ധിമുട്ട് നേരിടുന്നുണ്ട്. ഈ വഴിയുള്ള പാലങ്ങളിലെല്ലാം വെള്ളം കയറിയതാണ് സ്ഥിതി ഗുരുതരമാക്കിയത്.\nകൊച്ചി: വെള്ളപ്പൊക്കത്തെ തുടര്‍ന്ന് റെയില്‍വേയുടെ വാര്‍ത്താ വിനിമയ സംവിധാനങ്ങള് പലഭാഗങ്ങളിലും തകരാറിലായി. ഇതോടെ ട്രെയിന് ഗതാഗതം സ്തംഭിക്കുന്ന നിലയിലേക്കെത്തി.\nചാലക്കുടി റെയില്‍വേ സ്‌റ്റേഷന് പൂട്ടാന് ഡിവിഷണല് റെയില്‍വേ മാനേജര് നിര്‍ദേശം നല്‍കി. സ്‌റ്റേഷനിലും റെയില്‍വേ ക്വാര്‍ട്ടേഴ്‌സിലുമായി അസി. സ്‌റ്റേഷന് മാസ്റ്റര് ഉള്‍പ്പെടെ നൂറോളം പേര് കുടുങ്ങി. നാവികസേനയുടെ സംഘം ഇവരെ രക്ഷിക്കാനായി തിരിച്ചു.\nചാലക്കുടിയില് ഏഴുപത് പേര് അഭയം പ്രാപിച്ച കെട്ടിടം ഇടിഞ്ഞു വീണു: ഏഴ് പേരെ കാണാനില്ല\nചാലക്കുടി: നോര്‍ത്ത് കുത്തിയത്തോട് കെട്ടിടം ഇടിഞ്ഞു വീണ് ഏഴ് പേരെ കാണാതായി. ഏഴുപത് പേര് അഭയം പ്രാപിച്ച കെട്ടിടമാണ് തകര്‍ന്നുവീണത്. പ്രദേശത്ത് നിരവധി പേരാണ് കുടുങ്ങി കിടിക്കുന്നത്. അതോടൊപ്പം ചാലക്കുടിയില് നിരവധി ക്യാമ്ബുകളിലും വെള്ളം കയറി.\nകുണ്ടൂരിലും മാളയിലുമുള്ള ക്യാമ്ബുകളിലാണ് വെള്ളം കയറിയിരിക്കുന്നത്. ഇവിടെ ആഹാരത്തിനും വെള്ളത്തിനും ക്ഷാമം നേരിടുന്നുണ്ട്. ചാലക്കുടി അന്നമനടയ്ക്കു സമീപം വൈന്തലപ്പള്ളിയില് മൂപ്പത്തോളം പേര് കുടുങ്ങി കിടക്കുന്നു. വ്യാഴാഴ്ച മുതല് ഇവര് പ്രദേശത്ത് കുടങ്ങി കിടക്കുകയാണ്.\nഅതേസമയം, എറണാകുളത്തേക്കു തൃശൂരില്‍നിന്നുള്ള ദേശീയപാത പൂര്‍ണ്ണമായും അടച്ചു. നഗരത്തിനടുത്തുള്ള ടോള് പ്ലാസ, പുതുക്കാട്, ആമ്ബല്ലൂര്, കറുകുറ്റി, മുരിങ്ങൂര് തുടങ്ങിയ സ്ഥലത്തെല്ലാം പാതയില് വെള്ളം കയറി. പലയിടത്തും പുഴ റോഡിനു കുറുകെ ഒഴുകുന്ന അവസ്ഥയാണ്. മുരിങ്ങൂര് മേല്‍പ്പാലത്തിലും വെള്ളം കയറി.\nതൃശൂരില് രാവിലെ പത്തുവരെ മഴയ്ക്കു നേരിയ ശമനമുണ്ടായിരുന്നെങ്കിലും പിന്നീടു വീണ്ടും മഴ തുടങ്ങി. കുതിരാന് വഴിയുള്ള പാലക്കാട് റോഡ് അടഞ്ഞു കിടക്കുന്നു. ഷൊര്‍ണ്ണൂര് ഭാഗത്തേക്കു പോകാനുള്ള റോഡും പലയിടത്തായി വെള്ളത്തിലാണ്. തൃശൂര് നഗരത്തിലെ വെള്ളക്കെട്ടു കുറച്ചു കുറഞ്ഞു. ചാലക്കുടിയില് വെള്ളം ഉയരുകയാണ്. മാള, ചാലക്കുടി പ്രദേശത്തു പതിനായിരത്തിലേറെ പേര് അതീവ ഗുരുതരാവസ്ഥയെ നേരിടുന്നു.


Pavilion End | Online Sports Portal In Malayalam ബാഴ്സയുടെ മൂക്കിൻതുമ്പത്തു നിന്നും ബ്രസീലിയൻ താരത്തെ സ്വന്തമാക്കി റയൽ മാഡ്രിഡ് – Pavilion End\nലോകത്തിലെ ഏറ്റവും മികച്ച ക്ലബുകളിലൊന്നിൽ കളിക്കണമെന്നത് തന്റെ ആഗ്രഹമായിരുന്നുവെന്നും റയലിൽ എത്തിയതോടെ അതു നടപ്പിലായെന്നും ബ്രസീലിയൻ താരം പറഞ്ഞു\nസമ്മർ ട്രാൻസ്ഫർ ജാലകത്തിൽ ബാഴ്സ സ്വന്തമാക്കുമെന്നു പ്രതീക്ഷിച്ചിരുന്ന ബ്രസീലിയൻ താരം റോഡ്രിഗോ റോഡ്രിഗസിനെ റയൽ മാഡ്രിഡ് സ്വന്തമാക്കി. പതിനെട്ടുകാരനായ താരം റയലിന്റെ യൂത്ത് ടീമിനൊപ്പം ചേരും. നേരത്തെ ബ്രസീലിയൻ ലീഗിലെ പ്രധാന താരമായിരുന്ന വിനീഷ്യസ് ജൂനിയറെ റയൽ സ്വന്തമാക്കിയതിനു പുറമേയാണ് രണ്ടാം നെയ്മർ എന്നറിയപ്പെടുന്ന റോഡ്രിഗോയും സ്പാനിഷ് വമ്പന്മാർ റാഞ്ചിയത്. നിലവിൽ താരവുമായി എല്ലാവിധ കരാറിലുമെത്തിയ റയൽ മാഡ്രിഡ് മെഡിക്കൽ പരിശോധനകൾക്കു ശേഷം ഔദ്യോഗികമായി ടീമിനൊപ്പം ചേരുമെന്നാണ് റിപ്പോർട്ടുകൾ.\nബ്രസീലിയൻ ക്ലബ് നൊവാരിസോൻറിനോയുടെ താരമായിരുന്ന റോഡ്രിഗോ പാൽമിറാസിൽ ലോണിൽ കളിക്കുമ്പോൾ നടത്തിയ പ്രകടനമാണ് റയൽ അധികൃതരുടെ ശ്രദ്ധ കവർന്നത്. ആഗസ്തിൽ നടന്ന U17 ടൂർണമെൻറിൽ അഞ്ചു മത്സരങ്ങളിൽ നിന്നും അഞ്ചു ഗോളുകളാണ് താരം നേടിയത്. പതിനാറാം വയസിൽ തന്നെ സാന്റോസിനെതിരെ അരങ്ങേറ്റ മത്സരം കളിച്ച താരത്തെ ബാഴ്സ സ്വന്തമാക്കാൻ സമീപിച്ചെങ്കിലും തരത്തിന്റെ ട്രാൻസ്ഫർ തുകയിൽ ധാരണയാവാതെ പിരിയുകയായിരുന്നു. ഇതിനു ശേഷമാണ് റയൽ താരത്തെ സ്വന്തമാക്കിയത്.\nആറു വർഷത്തേക്കാണ് ബ്രസീലിയൻ താരത്തെ റയൽ സ്വന്തമാക്കിയത്. റയലിന്റെ ബി ടീമിനൊപ്പം താരം മത്സരങ്ങൾക്കിറങ്ങും. ലോകത്തിലെ ഏറ്റവും മികച്ച ക്ലബുകളിലൊന്നിൽ കളിക്കണമെന്നത് തന്റെ ആഗ്രഹമായിരുന്നുവെന്നും റയലിൽ എത്തിയതോടെ അതു നടപ്പിലായെന്നും ബ്രസീലിയൻ താരം പറഞ്ഞു. ഒരു മികച്ച താരമായി വളരാൻ പറ്റിയ സ്ഥലമാണു റയൽ മാഡ്രിഡെന്നും ആരാധകരുടെ പിന്തുണയിൽ കിരീടങ്ങൾ സ്വന്തമാക്കാമെന്നാണ് പ്രതീക്ഷിക്കുന്നതെന്നും റോഡ്രിഗോ പറഞ്ഞു.\nRelated Topics:FC BarcelonafeaturedReal MadridRodrigo Rodrigues\nതമ്മിലേറ്റുമുട്ടി സൂപ്പർതാരങ്ങൾ. ജർമൻ ക്യാമ്പിൽ നിന്ന് അശുഭ വാർത്തകൾ\nകഴിഞ്ഞ ലോകകപ്പിലെ തോൽവിക്ക് അർജൻറീനയോട് പകരം വീട്ടുമെന്ന് നൈജീരിയൻ താരം


"Won't Accept Government's Offer To Amend Laws," Say Farm Leaders Ahead Of Talks\nകര്‍ഷക സമരം: എട്ട് ഭേദഗതികൾ വാഗ്ദാനം ചെയ്ത് കേന്ദ്രം; നിയമം പിൻവലിക്കാതെ പിന്നോട്ടില്ലെന്ന് കർഷകർ\nകേന്ദ്ര സർക്കാർ കോർപ്പറേറ്റ് ശക്തികളുടെ പിടിയിലെന്ന് യോഗത്തിൽ കർഷക സംഘടനകൾ ആരോപിച്ചു\nPublished on : 05 Dec, 2020 , 1:51 pm\nന്യൂഡല്‍ഹി: കാർഷിക നിയമം പിൻവലിക്കണമെന്ന നിലപാട് മയപ്പെടുത്തണമെന്ന ആവശ്യവുമായി കേന്ദ്രസർക്കാർ. കർഷക സംഘടനാ നേതാക്കളുമായുള്ള യോഗത്തിലായിരുന്നു അഭ്യർത്ഥന. എട്ട് ഭേദഗതികൾ വരുത്താമെന്ന് കേന്ദ്രസർക്കാർ അറിയിച്ചു.\nനിയമത്തിൽ ഭേദഗതി വരുത്താമെന്ന നിലപാട് തങ്ങളുടെ കണ്ണിൽ പൊടിയിടാനുള്ള തന്ത്രം മാത്രമെന്ന് കർഷക സംഘടന നേതാക്കൾ പറഞ്ഞു. ഭേദഗതി കൊണ്ട് തങ്ങൾ മുന്നോട്ട് വെയ്ക്കുന്ന ആശങ്കകൾ പരിഹരിക്കപ്പെടില്ല. ഇങ്ങനെ ചർച്ച തുടരാനാണെങ്കിൽ ബഹിഷ്‌കരിക്കുമെന്ന് ക്രാന്തികാരി കിസാൻ യൂണിയൻ നേതാക്കൾ പറഞ്ഞു.\nകര്‍ഷകര് റോഡില് തുടരണമെന്നാണ് സര്‍ക്കാര് ആഗ്രഹിക്കുന്നതെങ്കില് ഒരു വര്‍ഷം വരെയും സമാധാനപരമായി റോഡിലിരുന്ന് സമരം ചെയ്യാന് തയാറാണെന്ന് കര്‍ഷകര് പറഞ്ഞു. ഒരു വര്‍ഷത്തേക്കുള്ള റേഷനും ഭക്ഷ്യവസ്തുക്കളും കരുതിയിട്ടുണ്ട്. ഒരിക്കലും അക്രമത്തിന്‍റെ പാതയിലേക്ക് തിരിയില്ലെന്നും കര്‍ഷകര് ചര്‍ച്ചയില് പറഞ്ഞു.\nകേന്ദ്ര സർക്കാർ കോർപ്പറേറ്റ് ശക്തികളുടെ പിടിയിലെന്ന് യോഗത്തിൽ കർഷക സംഘടനകൾ ആരോപിച്ചു. നിയമങ്ങൾ പിൻവലിക്കുന്ന കാര്യത്തിലെ പ്രായോഗിക ബുദ്ധിമുട്ടുകൾ കേന്ദ്രസർക്കാർ പ്രതിനിധികൾ വാദിച്ചുവെങ്കിലും നിയമം പിൻവലിക്കുന്നില്ലെങ്കിൽ യോഗം മുന്നോട്ടുകൊണ്ടുപോകുന്നതിൽ അർത്ഥമില്ലെന്ന് കർഷക സംഘടനകൾ പറഞ്ഞു. ഇക്കാര്യത്തിൽ നിലപാട് പിന്നീട് അറിയിക്കാമെന്ന് കേന്ദ്രസർക്കാർ പറഞ്ഞു. ഇതേ തുടർന്ന് ചർച്ച അൽപസമയത്തേക്ക് നിർത്തിവെച്ചു. പിന്നീട് വീണ്ടും യോഗം ആരംഭിച്ചപ്പോഴാണ് എട്ട് ഭേദഗതികളെന്ന നിലപാട് സർക്കാർ പറഞ്ഞത്.\nകഴിഞ്ഞ ദിവസത്തെ ചര്‍ച്ചകളില് തങ്ങള് ഉന്നയിച്ച ആവശ്യങ്ങളില് സര്‍ക്കാരിന്റെ നിലപാട് വ്യക്തമാക്കണമെന്ന് നേതാക്കള് ആവശ്യപ്പെട്ടു. കൂടുതല് ചര്‍ച്ചകള് ആവശ്യമില്ലെന്നും പ്രശ്‌നത്തിന് പരിഹാരമാണ് വേണ്ടതെന്നും കര്‍ഷകര് വ്യക്തമാക്കി. കഴിഞ്ഞ ചര്‍ച്ചകളുടെ അടക്കം മിനിട്‌സ് നല്‍കണമെന്നും അംഗീകരിച്ച കാര്യങ്ങള് എഴുതി നല്‍കണമെന്നുമുള്ള കര്‍ഷകരുടെ ആവശ്യം സര്‍ക്കാര് അംഗീകരിച്ചിട്ടുണ്ട്.\nഡല്‍ഹിയിലെ വിജ്ഞാന് ഭവനിലാണ് കര്‍ഷക സംഘടനാ നേതാക്കളും കേന്ദ്ര കൃഷി മന്ത്രി നരേന്ദ്ര സിങ് തോമര് അടക്കമുള്ള കേന്ദ്ര സര്‍ക്കാര് പ്രതിനിധികളും തമ്മില് ചര്‍ച്ച നടക്കുന്നത്. കഴിഞ്ഞ ദിവസങ്ങളില് നടന്ന ചര്‍ച്ചകള് തീരുമാനമാകാതെ അലസിപ്പിരിഞ്ഞിരുന്നു. കാര്‍ഷികോല്‍പന്നങ്ങള്‍ക്കുള്ള താങ്ങുവില (എം.എസ്.പി) തുടരുമെന്നും പുതിയ നിയമങ്ങളില് ആവശ്യമായ ഭേദഗതി ചെയ്യാമെന്നുമാണ് കേന്ദ്രം ആവര്‍ത്തിക്കുന്നത്. എന്നാല്, നിയമങ്ങളെല്ലാം പിന്‍വലിക്കാതെ പിന്‍മാറില്ലെന്ന ഉറച്ച നിലപാടിലാണ് കര്‍ഷകര്. ഇതിന്‍െറ ഭാഗമായി ഡിസംബര് എട്ടിന് ഭാരത് ബന്ദിനും ആഹ്വാനം ചെയ്തിട്ടുണ്ട്.\nകൃഷിമന്ത്രിക്ക് പുറമെ കേന്ദ്ര റെയില്‍വേ- വാണിജ്യ മന്ത്രി പിയൂഷ് ഗോയല്, വാണിജ്യ സഹമന്ത്രി സോം പ്രകാശ് എന്നിവരും ചര്‍ച്ചയില് പങ്കെടുക്കുന്നുണ്ട്. 35 ഓളം കര്‍ഷക സംഘടനകളെ പ്രതിനിധീകരിച്ച് 40 നേതാക്കളാണ് പങ്കെടുക്കുന്നത്. ചര്‍ച്ച നടക്കുന്ന വിജ്ഞാന് ഭവനു മുന്നില് നിരവധി കര്‍ഷകര് തടിച്ചുകൂടിയിട്ടുണ്ട്. വന് പൊലീസ് സന്നാഹവും സ്ഥലത്തുണ്ട്.\nകഴിഞ്ഞ ചര്‍ച്ചകളിലേപ്പോലെതന്നെ ഇത്തവണയും ഇടവേള സമയത്ത് സര്‍ക്കാര് നല്‍കിയ ഭക്ഷണം കഴിക്കാന് കര്‍ഷകര് തയ്യാറായില്ല. തങ്ങള്‍ക്കുള്ള ഭക്ഷണം കൊണ്ടുവന്നിട്ടുണ്ടെന്നും സര്‍ക്കാരിന്റെ ഭക്ഷണം വേണ്ടെന്നും അവര് വ്യക്തമാക്കി. അവര് തറയിലിരുന്ന് ഭക്ഷണം കഴിക്കുന്നതിന്റെ ദൃശ്യങ്ങള് പുറത്തുവന്നിട്ടുണ്ട്.


രക്ഷിക്കുമോ 'കൊവിഷീൽഡ്'? രാജ്യത്ത് അടിയന്തര അനുമതിക്ക് ശുപാർശ നൽകിയേക്കും | expert panel set to recommend approving Oxford COVID-19 vaccine Covishield for emergency use in India\nരക്ഷിക്കുമോ 'കൊവിഷീൽഡ്'? രാജ്യത്ത് അടിയന്തര അനുമതിക്ക് ശുപാർശ നൽകിയേക്കും\nNew Delhi, First Published Jan 1, 2021, 5:13 PM IST\nരാജ്യം ഏറെ പ്രതീക്ഷയോടെ കാത്തിരിക്കുന്ന മൂന്ന് വാക്സിനുകളിൽ ഒന്നാണ് ഓക്സ്ഫഡ് സർവകലാശാലയുമായും ആസ്ട്രാസെനകയും ചേർന്ന് പുനെ സിറം ഇൻസ്റ്റിറ്റ്യൂട്ട് വികസിപ്പിച്ച കൊവിഷീൽഡ്. ഭാരത് ബയോടെക്കിന്‍റെ വാക്സിനാണ് കൊവാക്സിൻ.\nദില്ലി: കൊവിഡിനെ നേരിടാൻ രാജ്യത്ത് അടിയന്തര ഉപയോഗത്തിനായി കൊവിഷീൽഡ് വാക്സിന് അനുമതി കിട്ടിയേക്കും. പുനെ സെറം ഇൻസ്റ്റിറ്റ്യൂട്ടിന്‍റെ 'കൊവിഷീൽഡ്' വാക്സിന് കേന്ദ്ര ആരോഗ്യമന്ത്രാലയം നിയോഗിച്ച വിദഗ്ധസമിതി അനുമതിക്ക് ശുപാർശ നൽകുകയെന്ന് വാർത്താ ഏജൻസിയായ പിടിഐ റിപ്പോർട്ട് ചെയ്തു. വാക്സിൻ വിതരണത്തിനായുള്ള റിഹേഴ്സലായ ഡ്രൈറൺ നാളെ രാജ്യത്തെ എല്ലാ സംസ്ഥാനങ്ങളിലും നടക്കാനിരിക്കെയാണ് വിദഗ്ധസമിതി യോഗം ചേരുന്നത്.\nരാജ്യം ഏറെ പ്രതീക്ഷയോടെ കാത്തിരിക്കുന്ന മൂന്ന് വാക്സിനുകളിൽ ഒന്നാണ് ഓക്സ്ഫഡ് സർവകലാശാലയുമായും ആസ്ട്രാസെനകയും ചേർന്ന് പുനെ സിറം ഇൻസ്റ്റിറ്റ്യൂട്ട് വികസിപ്പിച്ച കൊവിഷീൽഡ്. ഭാരത് ബയോടെക്കിന്‍റെ വാക്സിനാണ് കൊവാക്സിനും വിദേശസ്വകാര്യകമ്പനിയായ ഫൈസറിന്‍റെ വാക്സിനും അനുമതി വിദഗ്ധസമിതി പരിഗണിക്കുന്നുണ്ട്.\nഈ മൂന്ന് കമ്പനികളോടും മരുന്ന് പരീക്ഷണത്തിന്‍റെ വിവിധഘട്ടങ്ങളിൽ ലഭിച്ച ഫലങ്ങളുടെ റിപ്പോർട്ട് ഹാജരാക്കാൻ വിദഗ്ധസമിതി ആവശ്യപ്പെട്ടിരുന്നു. നേരത്തെ കൊവിഷിൽഡിന് ബ്രിട്ടണിൽ അടിയന്തര ഉപയോഗത്തിന് അനുമതി നൽകിയിരുന്നതാണ്. വാക്സിൻ ഡോസുകൾ നേരത്തെ തന്നെ ഉൽപാദിപ്പിച്ചതിനാൽ അനുമതി കിട്ടിയാൽ ഉടനടി സെറം ഇൻസ്റ്റിറ്റ്യൂട്ട് മരുന്ന് കേന്ദ്രസർക്കാരിന് കൈമാറാൻ തയ്യാറാണ്. വിദേശവാക്സിനായ ഫൈസറിന്‍റെ പ്രതിനിധികളും സമിതിക്ക് മുന്നിൽ നേരിട്ടെത്തി വിവരങ്ങൾ കൈമാറിയിട്ടുണ്ട്.\nവിദഗ്ധ ശുപാർശയിൽ രാജ്യത്തെ ഡ്രഗ്സ് കൺട്രോളർ ആണ് അന്തിമ തീരുമാനം എടുക്കേണ്ടത്. ജൂണിന് ശേഷം കൊവിഡ് രോഗികളുടെ എണ്ണത്തിലും മരണനിരക്തിലും വലിയ കുറവ് ഡിസംബറിൽ രേഖപ്പെടുത്തിയെന്ന കണക്കുകൾ ആശ്വാസമാകുമ്പോഴാണ് വാക്സിൻ ഉടൻ വരുമെന്ന വാർത്തയും രാജ്യത്തിന് പ്രതീക്ഷയേകുന്നത്. നാളെ നടക്കുന്ന ഡ്രൈ റണ്ണിന്‍റെ ഭാഗമായി രാജ്യത്തെ ഓരോ സംസ്ഥാനങ്ങളിലും മൂന്നിടങ്ങളിലായി ഇരുപത്തിയ‍ഞ്ച് പേരിലാണ് വാക്സിൻ ട്രയൽ നടക്കുക.\nമരുന്ന് കുത്തിവെയ്ക്കുന്നതിനായി 83 കോടി സിറിഞ്ചുകൾക്ക് കേന്ദ്രം ഓർഡർ നൽകിയതായി റിപ്പോർട്ടുകൾ പുറത്തുവന്നിരുന്നു. 2021 പ്രതീക്ഷയുടെ വർഷമാകുമെന്നും എല്ലാവരിലേക്കും വാക്സിനേഷൻ എത്തുമെന്നും പ്രധാനമന്ത്രി വ്യക്തമാക്കിയതും നല്ല സൂചനയാവുകയാണ്.


Migrants gifted with condoms after quarantine in Bihar | ക്വാറന്റൈൻ പൂർത്തിയാക്കി വീട്ടിലേക്ക് പോകുമ്പോൾ സമ്മാനമായി നൽകുന്നത് കോണ്ടം; ഒപ്പം പ്രഗ്നനൻസി കിറ്റുകളും; കുടുംബാസൂത്രണത്തിന് ആരോഗ്യപ്രവർത്തകരുടെ ഉപദേശവും ഫ്രീ; അരിയും തുണിയും പണിയുമാണ് കോണ്ടമല്ല വേണ്ടതെന്നും ഇത് നാണക്കേടെന്നും കുടിയേറ്റ തൊഴിലാളികൾ; മടങ്ങും മുമ്പ് സാമൂഹിക അകലം പാലിക്കുമെന്ന് പ്രതിജ്ഞയും; ബിഹാർ സർക്കാരിന് സംഗതി സീരിയസ് - MarunadanMalayalee.com\nJune 02, 2020 | 03:54 PM IST | Permalink\nപാറ്റ്ന: ഓണത്തിനിടയിൽ പൂട്ടുകച്ചവടം എന്നൊന്നും പറഞ്ഞുകളയരുത്. ബിഹാർ സർക്കാരിന് ഇത് സംഗതി സീരിയസാണ്. കുടിയേറ്റ തൊഴിലാളികൾ 14 ദിവസത്തെ ക്വാറന്റൈൻ കാലാവധി പൂർത്തിയാക്കി വീട്ടിലേക്ക് പോകുമ്പോൾ കൈയിൽ കരുതാൻ ഗർഭനിരോധന ഉറകളും. വെറുതെ ഉറകൾ നൽകി വിടുകയല്ല. കുടുംബാസൂത്രണത്തിന് വേണ്ട സൂത്രങ്ങളും പറഞ്ഞുകൊടുക്കുന്നു ബിഹാർ ആരോഗ്യ സൊസൈറ്റി. കോണ്ടം, ഗർഭനിരോധന ഉപാധികൾ, പ്രഗ്നൻസി കിറ്റുകൾ എന്നിവയും കൊടുത്തുവിടുന്നു.\nഗോപാൽഗഞ്ച് ജാമുയി, സമസ്തിപൂർ, സുപോൾ, രോഹ്താസ്, കിഴക്കൻ ചമ്പാരൻ ജില്ലകളിലെല്ലാം വിതരണം തുടങ്ങി. ഇത് കൂടാതെ വീട് വീടാന്തരമുള്ള സ്‌ക്രീനിങ് സർവേയിൽ ആരോഗ്യപ്രവർത്തകരും ഗർഭനിരോധന ഉപാധികൾ നൽകി വരുന്നു. ലോക്ഡൗണിൽ ഇളവുകൾ വന്നകതോടെ ലക്ഷക്കണക്കിന് പേരാണ് വീടുകളിലേക്ക് മടങ്ങിയത്. ഈ സമയത്ത് ജനസംഖ്യാ നിയന്ത്രണം വളരെ പ്രധാനപ്പെട്ടതാണെന്ന് ആരോഗ്യ വകുരപ്പ് കരുതുന്നു. ഗോപാൽഗഞ്ചിൽ ഇതിനകം 20,000 കോണ്ടം പാക്കറ്റുകൾ വിതരണം ചെയ്തുകഴിഞ്ഞു.\nമറ്റ് സംസ്ഥാനങ്ങളിൽ നിന്ന് കുടിയേറ്റ തൊഴിലാളികൾ വരുമ്പോൾ ജനസംഖ്യാവിസ്‌ഫോടമം ഉണ്ടാകാനുള്ള സാധ്യത വളരെയധികമാണെനവ്‌നാണ് സർക്കാർ കരുതുന്നത്.\nക്വാറന്റൈനിൽ നിന്ന് വീട്ടിലേക്ക് പോകുമ്പോൾ കുടിയേറ്റ തൊഴിലാളികൾ പ്രതിജ്ഞ എടുക്കണം. സാമൂഹിക അകലം പാലിക്കുമെന്നും അനാവശ്യമായി വീട്ടിൽ നിന്ന് പുറത്തിറങ്ങില്ലെന്നും. എന്നാൽ, പല കുടിയേറ്റ് തൊഴിലാളികളും സർക്കാരിന്റെ പരിപാടിയെ പരിഹസിക്കുന്നു. ക്വാറന്റൈൻ കേന്ദ്രങ്ങളിൽ മര്യാദയ്ക്ക് ഭക്ഷണമോ, വൃത്തിയായ ടൊയ്‌ലറ്റുകളോ തരാൻ അവർക്ക് കഴിയുന്നില്ല. മടങ്ങുമ്പോൾ കോണ്ടം സമ്മാനമായി തരാനാണ് ധൃതി. സാമൂഹിക അകലം പാലിക്കണമെന്ന് ഉപദേശവും. ഇതിൽ കൂടുതൽ ഞങ്ങളെ പരിഹസിക്കാൻ വേറെ എന്തെങ്കിലുമുണ്ടോ?, ചിലർ ചോദിക്കുന്നു.\nഭക്ഷ്യസാധനങ്ങൾ വിതരണം ചെയ്യുകയും തൊഴിൽ തരികയുമാണ് സർക്കാർ ചെയ്യേണ്ടത്. അതിന് പകരം കോണ്ടം വിതരണം ചെയ്തിട്ട് എന്തുകാര്യം, ചിലർ രോഷം കൊള്ളുന്നു. .\nഅതിനിടെ, ബ്ലോക്ക് തലത്തിലുള്ള ക്വാറന്റൈൻ കേന്ദ്രങ്ങൾ ജൂൺ 15 മുതൽ അടയ്ക്കുമെന്നാണ് സർക്കാരിന്റെ ്അറിയിപ്പ്. ബിഹാറിലേക്ക് മടങ്ങി എത്തുന്നവർക്ക് ചൊവ്വാഴ്ച മുതൽ ക്വാറന്റൈൻ ഉണ്ടാവില്ല. ബ്രോക്ക് തലത്തിലുള്ള ക്വാറന്റൈൻ കേന്ദ്രങ്ങളിൽ നിന്ന് 8 ലക്ഷത്തോളം കുടിയേറ്റ തൊഴിലാളികൾ വീടുകളിലേക്ക് മടങ്ങിക്കഴിഞ്ഞു. 5.26 ലക്ഷം പേർ ഇപ്പോഴും അത്തരം 11,581 സെന്റററുകളിലുണ്ട്. 11,000 കുടിയേറ്റക്കാരെ 53 ദുരിതാശ്വാസ ക്യാമ്പുകളിലായി പാർപ്പിച്ചിട്ടുണ്ട്. ഇതുവരെ 23 പേരാണ് ബിഹാറിൽ കോവിഡ് ബാധിച്ച് മരിച്ചത്. 1741 പേർ രോഗമുക്തരായി. 3945 കേസുകളും


Solar Eclipse June 2020: ആകാശവിസ്മയം; ദശകത്തിലെ ആദ്യ സൂര്യഗ്രഹണം നാളെ - Malayalam BoldSky\n14 hrs ago ജോലിയില് തിരക്കുള്ള രാശിക്കാര് ഇവര്\n15 hrs ago ഈ ആഴ്ച രാശിഫലം 12 രാശിക്കും അറിയാം\n1 day ago ഈ വേദന സ്ത്രീകള് നിസ്സാരമാക്കരുത്\nNews കേരളം ഭരിക്കുന്നത് അഴിമതിയും സ്വജനപക്ഷപാതവും ആചാരമാക്കിയ സര്‍ക്കാര്; വിമര്‍ശനവുമായി മുല്ലപ്പള്ളി\n| Updated: Saturday, June 20, 2020, 17:53 [IST]\nഈ ദശകത്തിലെ ആദ്യത്തെ സൂര്യഗ്രഹണം നാളെ നടക്കും. നാളെ രാവിലെ 9.15 മുതല് ഉച്ചകഴിഞ്ഞ് 3.04 വരെ ഇന്ത്യയിലെ പല ഭാഗങ്ങളിലായി ഗ്രഹണം ദൃശ്യമാകും. ഗ്രഹണത്തിന്റെ ഏറ്റവും വലിയ ഘട്ടം ഉച്ചയ്ക്ക് 12.10 ന് ആയിരിക്കും. കേരളം ഉള്‍പ്പെടെയുള്ള സംസ്ഥാനങ്ങളില് ഗ്രഹണം ഭാഗികമായേ ദൃശ്യമാകൂ. ഉത്തരേന്ത്യന് സംസ്ഥാനങ്ങളായ രാജസ്ഥാന്, പഞ്ചാബ്, ഹരിയാന, ഝാര്‍ഖണ്ഡ് തുടങ്ങിയ സംസ്ഥാനങ്ങളിലെ ചില ഭാഗങ്ങളില് വലയ ഗ്രഹണമായിരിക്കും കാണാന് കഴിയുക. അവസാനമായി വലയ സൂര്യഗ്രഹണം ദൃശ്യമായത് കഴിഞ്ഞ വര്‍ഷം ഡിസംബര് 26നായിരുന്നു.\nMost read: 2020 ജൂണ് 21 സൂര്യഗ്രഹണം;സൂക്ഷിക്കേണ്ട രാശിക്കാര്\n2020 ജൂണ് 21\nവര്‍ഷത്തിലെ ദൈര്‍ഘ്യമേറിയ ദിവസം എന്ന പ്രത്യേകത കൂടി ജൂണ് 21നുണ്ട്. സൂര്യന് ഏറ്റവും വടക്കോട്ടു നീങ്ങി കാണപ്പെടുന്ന ദിവസമാണിത്. ഇന്ത്യയില് എല്ലായിടത്തും ആ ദിവസം വലയ ഗ്രഹണമോ ഭാഗിക ഗ്രഹണമോ കാണാന് കഴിയും. കേരളത്തില് രാവിലെ ഏകദേശം പത്തേകാല് മുതലുള്ള മൂന്നു മണിക്കൂര് നേരം ഗ്രഹണം നീണ്ടുനില്‍ക്കും. ഇവിടെ ഗ്രഹണം പാരമ്യതിയില് എത്തുമ്പോള് സൂര്യന്റെ 22-38 ശതമാനം മറയും. ഡല്‍ഹി, ജലന്ധര്, ഡെറാഡൂണ് തുടങ്ങിയ വടക്കേ ഇന്ത്യന് നഗരങ്ങളില് സൂര്യഗ്രഹണം ഏതാനും സെക്കന്‍ഡു നേരം വലയരൂപത്തിലാകും.\nകേരളത്തില് ഈ സമയം\nകേരളത്തില് തിരുവനന്തപുരത്ത് നാളെ രാവിലെ 10.15 നാണ് ഗ്രഹണം ആരംഭിക്കുക. 11.40ന് ഉന്നതിയിലെത്തുകയും 1.15ന് അവസാനിക്കുകയും ചെയ്യും. തൃശൂരില് രാവിലെ 10.10 ന് തുടങ്ങി 11.39ന് പാരമ്യത്തിലെത്തുകയും ഉച്ചക്ക് 1.19ന് അവസാനിക്കുകയും ചെയ്യും. കാസര്‍കോട് രാവിലെ 10.05ന് ഗ്രഹണം ആരംഭിക്കും. 11.37ന് ശക്തമായ ദൃശ്യമൊരുക്കി 1.21 ന് അവസാനിക്കും.\nMost read: ഞായറാഴ്ച വ്രതം; എന്തിന്, എങ്ങനെ?\nഭൂമിയെ ചുറ്റുന്നതിനിടെ ഭൂമിയുടെ ഉപഗ്രഹമായ ചന്ദ്രന് ഭൂമിക്കും സൂര്യനും ഇടയില് വരുന്ന സന്ദര്‍ഭങ്ങളുണ്ട്. ഇങ്ങനെ നേര്‍രേഖ പാതയില് വരുമ്പോള് സൂര്യനെ ചന്ദ്രന് മറയ്ക്കുന്നു. ചന്ദ്രന്റെ നിഴല് ഭൂമിയില് പതിക്കുന്ന അവസ്ഥ വരുമ്പോള് സൂര്യഗ്രഹണം സംഭവിക്കുന്നു.\nസൂര്യബിംബത്തെ പൂര്‍ണമായോ ഭാഗികമായോ ചന്ദ്രന് മറയ്ക്കുന്നതാണ് സൂര്യഗ്രഹണം. സൂര്യനും ഭൂമിക്കും ഇടയില് ചന്ദ്രന് വരുമ്പോഴാണ് ഇതു സംഭവിക്കുന്നത്. എന്നാല് വലയ സൂര്യഗ്രഹണമെന്നത് ഗ്രഹണം ഉണ്ടാകുന്ന ചില സന്ദര്‍ഭങ്ങളില് ചന്ദ്രബിംബം സൂര്യബിംബത്തേക്കാള് ചെറുതായിരിക്കും. അപ്പോള് സൂര്യബിംബം മുഴുവനായി മറയുന്ന അവസ്ഥയുണ്ടാവില്ല. ഈ സമയം സൂര്യനെ ചുറ്റി ഒരു വലയം ബാക്കിയാകാം. അതാണ് വലയ ഗ്രഹണമായി ദൃശ്യമാകുന്നത്.\nMost read: സൂര്യപ്രകാശം കൊറോണയെ നശിപ്പിക്കും: യു.എസ് ഏജന്‍സി\nഭാഗിക ഗ്രഹണമാണെങ്കിലും കാണാന് പ്രത്യേക സൗര കണ്ണടകള്, പ്രൊജക്ഷന് രീതികള് മുതലായവ ഉപയോഗിക്കേണ്ടതുണ്ട്. ഗ്രഹണ സമയത്ത് സൂര്യനെ നേരിട്ടു നോക്കുന്നത് അപകടകരമാണ്. കൊറോണ വൈറസിനെ ശ്രദ്ധിക്കേണ്ട സമയമായതിനാല് സാമൂഹ്യ അകലം പാലിക്കേണ്ടതും സുരക്ഷാ മുന്‍കരുതലാണ്.\nകേരളത്തില് മണ്‍സൂണ് കാലമാണെങ്കിലും നാളെ കാലാവസ്ഥ അനുകൂലമായാല് ഈ ആകാശവിസ്മയം ദൃശ്യമാകും. ഈ സൂര്യഗ്രഹണം കഴിഞ്ഞാല് രണ്ടുവര്‍ഷം കവിഞ്ഞാകും കേരളത്തില് ഇനിയൊരു സൂര്യഗ്രഹണം ദൃശ്യമാവുക. കൃത്യമായി പറഞ്ഞാല് 2022 ഒക്ടോബര് 25ന്. എന്നാല് അതും ഭാഗിക ഗ്രഹണമായിരിക്കും.\nസമ്പന്നനാവാന് വാസ്തു പറയും വഴി\nനിസാരക്കാരല്ല ജൂലൈയില് ജനിച്ചവര്; കാരണങ്ങള് ഇതാ\nഇടതു മൂക്കില് ഒരു മൂക്കുത്തി; നേട്ടം പലത്\nസ്വപ്‌നത്തിലെ മൃഗങ്ങള് നിങ്ങളോട് പറയുന്നത് ഇതാണ്\nബുദ്ധപ്രതിമ വീട്ടിലെങ്കില് ഐശ്വര്യം വാരിക്കോരി\nമൃതദേഹങ്ങള് സ്വപ്‌നം കാണാറുണ്ടോ നിങ്ങള് ?\nനിങ്ങള് എങ്ങനെയെന്ന് നിങ്ങളുടെ നെറ്റി പറയും\nRead more about: solar eclipse eclipse സൂര്യഗ്രഹണം ജീവിതം\nSolar Eclipse June 2020: Date, time, When and Where to Watch\nThe first visible solar eclipse of the decade, classified as the Annular Solar Eclipse will occur on June 21. Read on to know the time, when and where to watch.\nകര്‍ക്കിടക രാശി; വിശ്വസ്തരാണ് ഇക്കൂട്ടര്


July 16, 2018 , .\nലോക കപ്പ് ആരാധകരെ അമ്പരപ്പിച്ച് റഷ്യന് പ്രസിഡന്റിന്റെ കിടിലന് സമ്മാനം. ലോക കപ്പ് കാണാന് റഷ്യയിലേക്ക് എത്തിയ ഫുട്‌ബോള് ആരാധകര്‍ക്കാണ് വീണ്ടും ആവേശത്തിലാഴ്ത്തി റഷ്യന് പ്രസിഡന്റ് വ്ളാദമിര് പുടിന് രംഗത്തെത്തിയിരിക്കുന്നത്. ലോകകപ്പ് കാണാനായി റഷ്യയിലേക്ക് എത്തിയ ഫുട്‌ബോള് ആരാധകര്‍ക്ക് ഈ വര്‍ഷം മുഴുവന് റഷ്യ സന്ദര്‍ശിക്കാനുളള സൗജന്യ വിസ അനുവദിച്ചാണ് റഷ്യന് പ്രസിഡന്റ് ഫുട്‌ബോള് ലോകത്തെ അമ്പരപ്പിച്ചിരിക്കുന്നത്.\nലോകകപ്പിന്റെ ഫാന് ഐഡി കാര്‍ഡ് ഉള്ളവര്‍ക്കാണ് (ലോകകപ്പ് കാണാന് ടിക്കറ്റ് ലഭിച്ചവര്‍ക്കെല്ലാം ഫാന് ഐഡി നല്‍കിയിട്ടുണ്ട്) 2018 മുഴുവന് റഷ്യ സന്ദര്‍ശിക്കാനുള്ള സൗജന്യ വിസ ലഭ്യമാകുക. ഫാന് ഐഡി ഉള്ള വിദേശികള്‍ക്ക് റഷ്യയില് ഈ വര്‍ഷം എത്രതവണ വേണമെങ്കിലും വിസയില്ലാതെ സന്ദര്‍ശനം നടത്താമെന്ന് പുടിന് പറഞ്ഞു.\nലോകകപ്പ് കാണാണെത്തിയ ആരാധകര്‍ക്കുള്ള വിസയുടെ കാലാവധി നിലവില് ജൂലായ് 25 വരെയായിരുന്നു. ഇതോടെ ലോകകപ്പിന് ശേഷവും റഷ്യയിലേക്ക് വിദേശികള് ഒഴുകിയെത്തുമെന്ന് ഉറപ്പായി. ചരിത്രത്തിലെ തന്നെ ഏറ്റവും മികച്ച ലോകകപ്പാണ് റഷ്യയിലേതെന്നാണ് പൊതുവെ ഫുട്‌ബോള് ലോകം വിലയിരുത്തുന്നത്.\nഞായറാഴ്ച നടന്ന ഫൈനല് മത്സരം പുടിനും ഫ്രഞ്ച് പ്രസിഡന്റ് എമ്മാനുവല് മക്രോണും ക്രൊയേഷ്യന് പ്രസിഡന്റ് കോളിന്‍ഡ ഗ്രാബര് കിടാരോവിച്ചും ഒന്നിച്ചാണ് കണ്ടത്. ഈ നേതാക്കളെ അഭിനന്ദിച്ച പുടിന് ഇരു ടീമുകളും നന്നായി കളിച്ചുവെന്നും പറഞ്ഞു.\nലോക കപ്പ് വാര്‍ത്തകള് ഒറ്റനോട്ടത്തില്\nവേള്‍ഡ് കപ്പ് വാര്‍ത്തകള് ഒറ്റനോട്ടത്തില്\nലോക കപ്പ്; ആഹ്ലാദം അതിരു കടന്നപ്പോള്…….; ഫ്രാന്‍സില് രണ്ടു പേര് മരിച്ചു; രണ്ടു കുട്ടികള്‍ക്ക് ഗുരുതരമായ പരിക്ക്\nകിം ജോംഗ് ഉന് ചൈനയില്\nഔഡി മുന് മേധാവിക്കെതിരെ വഞ്ചനാകുറ്റം\nകിം ജോംഗ് ഉന് രഹസ്യമായി ചൈന സന്ദര്‍ശിച്ചുവെന്ന് റിപ്പോര്‍ട്ട്\nലോക കപ്പ് സെമി ഫൈനല്: തുടക്കത്തില് അടി പതറി ഓസ്‌ട്രേലിയ\nവേള്‍ഡ് കപ്പ് വാര്‍ത്തകള്; ആതിഥേയര് തകര്‍ത്തടിച്ചു; ചെറിഷേവിന് ഇരട്ടഗോള്\nആ ദിവസവും വന്നെത്തി; ഫ്രഞ്ച് വിപ്ലവമോ അതോ ക്രൊയേഷ്യന് പടയോട്ടമോ; ആകാംക്ഷാഭരിതമായ നിമിഷങ്ങളെണ്ണി കായിക ലോകം\nവേള്‍ഡ് കപ്പ് വാര്‍ത്തകള് ഒറ്റ നോട്ടത്തില്\nലോക കപ്പ്: മഴ വില്ലനായി; ശ്രീലങ്ക – ബംഗ്ലാദേശ് മത്സരം ഉപേക്ഷിച്ചു\nക്രിക്കറ്റ് വേള്‍ഡ് കപ്പ്: ശ്രീലങ്കയ്ക്കെതിരെ ഇന്ത്യയുടെ ഗംഭീര വിജയം


നമിത പ്രമോദ് (Namitha Pramod): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nമലയാള ചലച്ചിത്ര നടിയാണ് നമിത പ്രമോദ്. ട്രാഫിക് എന്ന ചിത്രത്തിലൂടെയാണ് സിനിമയിൽ അരങ്ങേറ്റം കുറിച്ചത്. ഏഴാം ക്ലാസ്സിൽ പഠിക്കുമ്പോൾ വേളാങ്കണ്ണി മാതാവ് എന്ന സീരിയലിൽ മാതാവിന്റെ വേഷം ചെയ്തുകൊണ്ടാണ് നമിത അഭിനയലോകത്തേക്ക് കടന്നു വരുന്നത്. തുടർന്ന്... ReadMore\nമലയാള ചലച്ചിത്ര നടിയാണ് നമിത പ്രമോദ്. ട്രാഫിക് എന്ന ചിത്രത്തിലൂടെയാണ് സിനിമയിൽ അരങ്ങേറ്റം കുറിച്ചത്. ഏഴാം ക്ലാസ്സിൽ പഠിക്കുമ്പോൾ വേളാങ്കണ്ണി മാതാവ് എന്ന സീരിയലിൽ മാതാവിന്റെ വേഷം ചെയ്തുകൊണ്ടാണ് നമിത അഭിനയലോകത്തേക്ക് കടന്നു വരുന്നത്. തുടർന്ന് അമ്മേ ദേവി, എന്റെ മാനസ പുത്രി എന്നീ സീരിയലുകളിലും ശ്രദ്ധേയമായ വേഷങ്ങൾ ചെയ്തു. രാജേഷ് പിള്ള സംവിധാനം ചെയ്ത ട്രാഫിക് എന്ന ചിത്രത്തിൽ ആദ്യമായി അഭിനയിച്ചു. പിന്നീട് സത്യൻ അന്തിക്കാട് സംവിധാനം ചെയ്ത പുതിയ തീരങ്ങൾ എന്ന ചിത്രത്തിൽ നായികാ കഥാപാത്രത്തെ അവതരിപ്പിച്ചു.\nതുടർന്ന് ദിലീപിന്റെ നായികയായി സൗണ്ട് തോമയിലും, കുഞ്ചാക്കോയുടെ നായികയായി പുള്ളിപ്പുലികളും ആട്ടിൻകുട്ടിയിലും, ലോ പൊയ്ന്ടിലും...\nDirected by സുധീഷ് ശങ്കര്\nDirected by ഷാജി പാടൂര്\nമീനാക്ഷി ദിലീപിനോട് വല്ലാത്തൊരു ആത്മബന്ധമുണ്ട്; മീനൂട്ടിയും ആയിഷയുമായുള്ള സൗഹൃദത്തെ കുറിച്ച് നമിത പ�..\nനമിത പ്രമോദ് അഭിപ്രായം


ലോക്‌സഭ പാസാക്കി: കുട്ടികളെ പീഡിപ്പിച്ചാൽ വധശിക്ഷ :: Janmabhumi Daily\nTuesday 31 July 2018 3:12 am IST\nന്യൂദല്‍ഹി: കുട്ടികളെ പീഡിപ്പിച്ചാല് വധശിക്ഷ വ്യവസ്ഥ ചെയ്യുന്ന ക്രിമിനല് നിയമ ഭേദഗതി ലോക്‌സഭ പാസാക്കി. പന്ത്രണ്ട് വയസ്സില് താഴെയുള്ള പെണ്‍കുട്ടികള് പീഡനത്തിനിരയാകുന്ന കേസിലെ പ്രതികള്‍ക്കാണ് പരമാവധി ശിക്ഷ ലഭിക്കുന്നത്. ശബ്ദവോട്ടിങ്ങില് ഐകകണ്‌ഠേനയാണ് ലോക്‌സഭ ബില് പാസാക്കിയത്.\nജമ്മു കശ്മീരിലെ കത്വ, യുപിയിലെ ഉന്നാവ് സംഭവങ്ങളെ തുടര്‍ന്ന് ഏപ്രില് 21 ന് കൊണ്ടുവന്ന ക്രിമിനല് നിയമ ഭേദഗതി ഓര്‍ഡിനന്‍സാണ് ലോക്‌സഭയില് ബില്ലായി അവതരിപ്പിച്ചത്. പ്രതിപക്ഷം കൊണ്ടു വന്ന ഭേദഗതികള് സഭ തള്ളിയിരുന്നു. കുഞ്ഞുകുട്ടികളുടെ സുരക്ഷ ഉറപ്പുവരുത്തുന്നതിനായാണ് ബില് ലക്ഷ്യമിടുന്നതെന്ന് കേന്ദ്രആഭ്യന്തരസഹമന്ത്രി കിരണ് കുമാര് റിജിജു സഭയെ അറിയിച്ചു. ബില് അടുത്ത ദിവസം രാജ്യസഭയില് അവതരിപ്പിക്കും.\nപന്ത്രണ്ട് വയസ്സില് താഴെയുള്ള പെണ്‍കുട്ടികളെ പീഡിപ്പിച്ചാല് ജീവപര്യന്തവും വധശിക്ഷയും. നേരത്തെ ഇത് ഇരുപത് വര്‍ഷം വരെ തടവ് മാത്രമായിരുന്നു.\nപന്ത്രണ്ട് വയസ്സില് താഴെയുള്ള കുട്ടിയെ കൂട്ടബലാല്‍സംഗത്തിനിരയാക്കിയാല് ജീവിതാവസാനം വരെയുള്ള ജീവപര്യന്തമോ വധശിക്ഷയോ ലഭിക്കും.\nസ്ത്രീകളെ പീഡിപ്പിച്ചാല് ജീവപര്യന്തം പരമാവധി ശിക്ഷ. നേരത്തെ ഇത് ഏഴുമുതല് പത്തുവര്‍ഷം വരെ തടവ് മാത്രം.\nആധാര്: രാജ്യസഭയുടെ ഭേദഗതികള് ലോക്‌സഭ തള്ളി; പാസാക്കി\nലോക്‌സഭ 13 ബില്ലുകള് പാസാക്കി; രാജ്യസഭയിലെ നഷ്ടം പത്തുകോടി


സന്ധ്യാ പ്രാര്‍ഥനയുടെ പ്രസക്തി – Sree Narayana Gurudevan\n‘Those family prays together stays together’ isafamous say.\nകേരളത്തിന്റെ ഒരു പ്രത്യേകത യാണല്ലോ സന്ധ്യാ പ്രാര്‍ത്ഥന. നിലവിളക്ക് കൊളുത്തി വച്ചുള്ള പ്രാര്‍ഥനാ രീതി ഇന്ന് ഹിന്ദുക്കള് മാത്രമല്ല ചെയ്യുത് വരുന്നത്. ഇത് തന്നെ സന്ധ്യാ സമയത്തെ ആ നിലവിളക്കിന്റെ സാന്നിധ്യം എത്ര മഹത്തരം ആണെന്നതിന്റെ തെളിവാണ്. നമ്മുടെയെല്ലാം സ്രഷ്ടാവും നമ്മെ നിയന്ത്രിക്കുന്ന ആ പരമാത്മാവ് ഒരു വലിയ വെളിച്ചമാണ്. ആ വെളിച്ചത്തിന്റെ ചെറു കണികകളാണ് നമ്മുടെയുള്ളില് വിളങ്ങുന്നതും. അങ്ങനെയുള്ള ഈസ്വരനാകുന്ന വെളിച്ചത്തിന്റെ പ്രതീകമാണ് നമ്മുടെ വിളക്ക്. സന്ധ്യാ സമയത്ത് നാമ ജപം കേരളത്തിന്റെ ഒരു ട്രേഡ് മാര്‍ക്ക് ആയിരുന്നു ഒരു കാലത്ത്. പക്ഷെ ഇന്നത്തെ അവസ്ഥ പറയാതിരിക്കുകയാണ് ഭേദം. ഇന്ന് കേരളത്തില് സന്ധ്യാ സമയത്ത് വീടുകളില് നിന്നും ഉയരുന്നത് (എല്ലായിടത്തുമല്ല) ഈശ്വര മന്ത്രങ്ങള് അല്ല! മറിച്ച് അട്ടഹാസങ്ങളും വെല്ലുവിളികളും കരച്ചിലും ആളുകളെ പരസ്പരം തമ്മിലടിപ്പിക്കാനുള്ള ഉപദേശങ്ങളും ഉപജാപങ്ങളുടെയും അവിഹിത ബന്ധങ്ങളുടെയും നിറം പിടിപ്പിച്ച കഥകളുമാണ് – ഞാന് പറഞ്ഞു വരുന്നത് മറ്റൊന്നുമല്ല TV സീരിയലുകളുടെ ചാനല് പ്രവാഹങ്ങളാണ്. നമ്മള് പേരിനു ഒരു നിലവിളക്ക് കത്തിച്ചു വയ്ക്കും. കൂടെ ഒരു സീരിയലും. നിലവിളക്കിന്റെ മുന്നില് പിന്നെ കേള്‍ക്കുന്നത് കൂട്ട “നിലവിളികള്”ആണ്. വിളക്ക് കത്തിക്കുന്ന സമയത്തെങ്കിലും TV നിര്‍ത്തിക്കൂടെ?\nഎല്ലാവര്ക്കും സന്ധ്യാ സമയത്ത് വീട്ടില് എത്താന് സാധിക്കുകയില്ല.ദൂര സ്ഥലങ്ങളില് ജോലി ചെയ്യുന്നവര്, വ്യവസായ വാണിജ്യ മേഘലയിലും മറ്റു സേവന മേഘലകളിലും ജോലി ചെയ്യുന്നവര് ഒക്കെയും പക്ഷെ സൌകര്യ പ്രദമായ സമയം ദിവസവും പ്രാര്‍ത്ഥനക്കായി മാറ്റി വയ്ക്കേണ്ടതാണ്.കുടുംബാഗങ്ങലെല്ലാം കൂടി ഒരുമിച്ചു ഈശ്വരനെ സ്മരിക്കുമ്പോള് ആ കുടുംബത്തിലെ ഈശ്വര ചൈതന്യം കൂടുതല് തെളിമയുള്ളതാകുന്നു.അത് നമ്മുടെ ജീവിതചര്യ ആകുമ്പോള് “അപരന് വേണ്ടി അഹര്‍ന്നിശം കൃപണത വിട്ടു പ്രയത്നം ചെയാനുള്ള കൃപ” നമ്മളില് ഉണ്ടാകും.\nസന്ധ്യാ നേരത്ത് നമ്മുടെ ഭവനങ്ങള് ഈശ്വര മന്ത്രങ്ങളാല് അനുഗ്രഹീതമാകുവാനും ജഗദീശ്വരന്റെസാന്നിധ്യം ഏവര്‍ക്കും അനുഭവിച്ച റിയാനും കഴിയുമാറാകട്ടെ എന്ന് പ്രാര്‍ഥിക്കുന്നു.\nNext story WORK IS WORSHIP\nPrevious story A Short Story- THE FLAG


അനുഷ്കയുടെ വിവാഹം ഈ വർഷമോ? - IE Malayalam\nതെന്നിന്ത്യൻ നടി അനുഷ്ക ഷെട്ടി ഈ വർഷം വിവാഹിതയായേക്കുമെന്ന് റിപ്പോർട്ട്. ഏറെ നാളായി താരത്തിന്റെ വിവാഹത്തെക്കുറിച്ച് വാർത്തകൾ പുറത്തുവരുന്നുണ്ടായിരുന്നു. പക്ഷേ അപ്പോഴെല്ലാം അവയൊക്കെ നിഷേധിച്ച് നടി രംഗത്തെത്തിയിരുന്നു. വിവാഹിതയാവാൻ സമയമായില്ലെന്നായിരുന്നു അനുഷ്കയുടെ മറുപടി.\nഎന്നാൽ ബെംഗളൂരുവിലെ പ്രമുഖ ബിസിനസുകാരനുമായി അനുഷ്കയുടെ വിവാഹം ഈ വർഷം ഉണ്ടാകുമെന്നാണ് പുതിയ റിപ്പോർട്ടുകൾ. ഇതിന്റെ ഭാഗമായി ബെംഗളൂരുവിൽ സ്ഥിരതാമസമാക്കാനുള്ള നീക്കങ്ങൾ അനുഷ്ക നടത്തുകയാണെന്നും പാപ്പരാസികൾ പറയുന്നുണ്ട്. ഇപ്പോൾ കരാറിലേർപ്പെട്ടിരിക്കുന്ന ചിത്രങ്ങളിൽ അഭിനയിച്ചു കഴിഞ്ഞാലുടൻ താരം വിവാഹിതയായേക്കുമെന്നാണ് മറ്റു ചില വൃത്തങ്ങൾ പറയുന്നത്.\nഎന്തായാലും അനുഷ്കയുടെ വിവാഹം സിനിമാലോകം ഏവരും ആകാംക്ഷയോടെ ഉറ്റുനോക്കിയിരിക്കയാണ്. 35 വയസ്സുള്ള താരം ഇനിയും വിവാഹം വേണ്ടെന്ന നിലപാട് ആവർത്തിക്കുമോയെന്നാണ് ഇനി അറിയാനുള്ളത്.\nTags: Actress, Anushka Shetty, Bengaluru, Marriage


പെണ് പുലികളുടെ ലോകകപ്പ് കണ്ടത് 18 കോടിയോളം കാണികള്; അമ്പരന്ന് ഐ...\nപെണ് പുലികളുടെ ലോകകപ്പ് കണ്ടത് 18 കോടിയോളം കാണികള്; അമ്പരന്ന് ഐസിസി\nBintu B Chandran | Friday, August 11, 2017 4:20 PM IST\nപെണ് ക്രിക്കറ്റ് ടീമുകള് ലോക ച്യാമ്പ്യന്മാരാകാന് കളത്തിലിറങ്ങിയപ്പോള് കാണികളുടെ എണ്ണം ഐസിസിയെ പോലും അമ്പരപ്പെടുത്തി. 18 കോടിയോളം പേരാണ് കഴിഞ്ഞ വിമന്‍സ് ക്രിക്കറ്റ് വേള്‍ഡ് കപ്പ് ടൂര്‍ണമെന്റ് കണ്ടത്. കളി കണ്ടവരില് 15.6 കോടിയോളം പേര് ഇന്ത്യക്കാരാണ്. ഫൈനല് മാത്രം കണ്ടത് 12.6 കോടിയും.\nഇന്ത്യന് ഗ്രാമപ്രദേശങ്ങളില് മാത്രം പെണ് താരങ്ങളുടെ പ്രകടനം കാണാന് 8 കോടി കാണികളുണ്ടായിരുന്നു. ഓരോ കളിയിലും ഇന്ത്യ മികച്ച പ്രകടനം കാഴ്ച്ച വെച്ച് മുന്നേറിയതോടെ, 500 ശതമാനത്തോളമാണ് കാണികള് വര്‍ധിച്ചതെന്ന് ഐസിസി തന്നെ വെളിപ്പെടുത്തുന്നു.\n2013 ലോകകപ്പിനേക്കാളും ആരാധകര് കളി കാണാനിരുന്ന മണിക്കൂര് 300 ശതമാനം വര്‍ധിച്ചെന്നും ഐസിസി പുറത്തിറക്കിയ കുറിപ്പില് പറയുന്നു. സൗത്ത് ആഫ്രിക്കയിലും ഇന്ത്യയിലുമാണ് വന് വര്‍ധനവെന്നും കുറിപ്പില് പറയുന്നു. എട്ട് മടങ്ങായാണ് സൗത്ത് ആഫ്രിക്കയിലെ വര്‍ധനവ്. ഇന്ത്യന് ഗ്രാമമേഖലയിലും വലിയ തോതില് കുതിച്ച് ചാട്ടമുണ്ട്. ഇംഗ്ലണ്ടിലെ കാണികള്‍ക്ക് ഫൈനല് മത്സരത്തോടായിരുന്നു പ്രിയം. മത്സരം കണ്ട മണിക്കൂറുകളുടെ കാര്യത്തില് 131 ശതമാനം വര്‍ധനവാണ് ഇവിടെയുണ്ടായത്. സൗത്ത് ആഫ്രിക്ക ആദ്യമായി സെമിയിലെത്തിയപ്പോള് കളി കണ്ട മണിക്കൂര് 861 ശതമാനം വര്‍ധിച്ചു.\nവിമന്‍സ് ലോകകപ്പ് സൃഷ്ടിച്ച തരംഗത്തില് തങ്ങള്‍ക്ക് അതിയായ സന്തോഷമുണ്ടെന്നാണ് ഐസിസി ചീഫ് എക്‌സിക്ക്യൂട്ടീവ് ഡേവിഡ് റിച്ചാര്‍ഡ്‌സണിന്റെ പ്രതികരണം. വിമന്‍സ് ക്രിക്കറ്റില് കൂടുതല് തുക നിക്ഷേപിക്കാനുള്ള തങ്ങളുടെ തീരുമാനം ശരിയാണെന്ന് തെളിയിക്കുന്നതാണ് കാണികളുടെ എണ്ണത്തിലെ വര്‍ധനവെന്നും റിച്ചാര്‍ഡ്‌സണ് പറയുന്നു.\nഐസിസി ഡിജിറ്റല് മാര്‍ഗങ്ങളിലൂടെ മത്സരം കണ്ടവരുടെ എണ്ണം 10 കോടിയോളം വരും. ഫെയ്‌സ്ബുക്കിലൂടെ മാത്രം 6.7 കോടി പേരും മറ്റ് സമൂഹ മാധ്യമങ്ങളിലൂടെ ഏകദേശം 100 കോടി പേരും മത്സരങ്ങള് കണ്ടു.\n2007 വനിതാ കായികരംഗത്തേറ്റവും കൂടുതല് ട്വീറ്റ് ചെയ്യപ്പെട്ട ഹാഷ്ടാഗും വിമന്‍സ് ലോകകപ്പിന്റേതാണ്. #WWC17Final എന്ന ഹാഷ്ടാഗാണ് ഈ നേട്ടം സ്വന്തമാക്കിയത്. ഫൈനലിന് മുമ്പായി പെണ്‍പട ക്യാപ്റ്റന്മാരുടെ സ്‌പെഷ്യല് ഇമോജി, ട്വിറ്റര് പുറത്തിറക്കിയതോടെ #WWC17Final ഉപയോഗിച്ചവരുടെ എണ്ണം കുത്തനെ ഉയര്‍ന്നു.\nനാലാഴ്ച്ച നീണ്ട ലോകകപ്പ് മത്സരങ്ങള്‍ക്കിടെ 100 രാജ്യങ്ങളിലായി 50,000 വാര്‍ത്തകളാണ് പത്രങ്ങളിലും ഓണ്‍ലൈന് മാധ്യമങ്ങളിലും പ്രസിദ്ധീകരിക്കപ്പെട്ടത്. ഇതിലും ഇന്ത്യ തന്നെയാണ് മുന്നില്. 16,000 വാര്‍ത്തകളാണ് ഇന്ത്യന് മാധ്യമങ്ങള് പ്രസിദ്ധീകരിച്ചത്. 14,000 വാര്‍ത്തകളുമായി യുകെയും 9,000വുമായി ഓസ്‌ട്രേലിയയുമാണ് പിറകില്. അമേരിക്കയും സൗത്ത് ആഫ്രിക്കയും ഈ രാജ്യങ്ങള്‍ക്ക് പിന്നാലെ തന്നെയുണ്ട്.


വസോര്‍ധാരയോടെ മമ്മിയൂര് മഹാരുദ്രയജ്ഞത്തിന് പരിസമാപ്തി – malayalam daily\nവസോര്‍ധാരയോടെ മമ്മിയൂര് മഹാരുദ്രയജ്ഞത്തിന് പരിസമാപ്തി\nഗുരുവായൂര്: ശൈവമന്ത്ര മുഖരിതമായ ക്ഷേത്ര സന്നിധിയില് പരിപാവനമായ വസോര്‍ധാരയോടെ മമ്മിയൂര് മഹാരുദ്രയജ്ഞത്തിന് സമാപനമായി. 11 വെള്ളിക്കലശകുടങ്ങളില് എണ്ണ, പഞ്ചാമൃതം, പഞ്ചഗവ്യം, നെയ്യ്, പാല്, തൈര്, തേന്, കരിമ്പിന് നീര്, ചെറുനാരങ്ങ നീര്, ഇളനീര്, അഷ്ടഗന്ധജലം എന്നിവ ശ്രീരുദ്രമന്ത്രജപത്താല് ചൈതന്യമാക്കിയ ശേഷമായിരുന്നു രുദ്രാഭിഷേകം. 11 ദിസങ്ങളിലായി നടന്ന അഭിഷേകങ്ങളില് 121 കലശക്കുടങ്ങളാണ് മഹാദേവന് അഭിഷേകം ചെയ്യപ്പെട്ടത്.\nധാരമുറിയാതെ ഹോമകുണ്ഠത്തിലേക്ക് ശുദ്ധമായ പശുവിന് നെയ്യ് ഹോമിക്കുന്ന ചടങ്ങായ വസോര്‍ധാരയായിരുന്നു ഇന്നത്തെ പ്രധാന ചടങ്ങ്. വസോര്‍ധാരക്കും, അഭിഷേകത്തിനും ക്ഷേത്രം തന്ത്രി ചേന്നാസ് ശ്രീകാന്ത് നമ്പൂതിരിപ്പാട് കാര്‍മ്മികത്വം നല്‍കി. യജ്ഞ പുണ്യം നുകരാന് ആയിരങ്ങളാണ് ക്ഷേത്ര സന്നിധിയിലെത്തിയത്. നാഗക്കാവിലെ നാഗപ്പാട്ട്, നാവോര്‍പ്പാട്ട്, സര്‍പ്പബലി എന്നിവക്കും സമാപനമായി. കലാപരിപാടികള്‍ക്കും തിരശ്ശീല വീണു.\nമഹാരുദ്രയജ്ഞത്തിന്‍റെ ആദ്യ ദിവസം മുതല് ക്ഷേത്രത്തില് പാഠകം നടത്തിയ കലാമണ്ഡലം ഈശ്വരനുണ്ണിയെ ദേവസ്വം ചെയര്‍മാന് ജി.കെ.പ്രകാശന് പൊന്നാടയും, ഉപഹാരവും നല്‍കി ആദരിച്ചു. പഞ്ചഭൂതലിംഗ ക്ഷേത്രങ്ങളും ദീക്ഷിത കൃതികളും എന്ന വിഷയത്തില് എടമന വാസുദേവന് നമ്പൂതിരി വ്യത്യസ്ത രീതിയില് നടത്തിയ ഭക്തിപ്രഭാഷണം ഭക്തജനങ്ങള്‍ക്ക് ഏറെ കൗതുകകരമായി. വൈകീട്ട് കോട്ടയം ജയകൃഷ്ണ തിയ്യറ്റേഴ്സിന്‍റെ ദേവി കന്യാകുമാരി എന്ന ബാലെയോടെ ഈ വര്‍ഷത്തെ മഹാരുദ്രയജ്ഞത്തിന് തിരശീല വീണു. മഹാരുദ്രയജ്ഞത്തിന്‍റെ ഭാഗമായി നടന്ന പ്രസാദ ഊട്ടിന് 2500-ല് പരം ആളുകള് പങ്കെടുത്തു.\nഗുരുവായൂർ അർബൻ ബാങ്ക് അഡ്മിനിസ്ട്രേറ്റർ ഏറ്റെടുത്തു\nമുക്കുപണ്ടം പണയം വെച്ച് പണം തട്ടൽ , മൂന്നു പേർ അറസ്റ്റിൽ


‘മോദിയുടെ ഇന്ത്യയിൽ മക്കാഡത്തെപ്പോലുള്ള ബാലികമാർക്ക് വിലയില്ല’ ; സാമ്പത്തികശാസ്ത്രജ്ഞ ജയതി ഘോഷ് – Prathipaksham\nJuly 31, 2020. 4:32 pm\nനരേന്ദ്ര മോദിയുടെ ഇന്ത്യയിൽ പാവപ്പെട്ടവർക്ക് ഒരു വിലയുമില്ലെന്ന് സാമ്പത്തിക ശാസ്ത്രജ്ഞയും സർവ്വകലാശാലയിൽ സാമ്പത്തിക വിഭാഗം പ്രൊഫസറുമായ ജയതി ഘോഷ്. കോവിഡ് ഭീകര വ്യാധി കൈകാര്യം ചെയ്യുന്നതിൽ മോദി സർക്കാർ വരുത്തിയ വീഴ്ചകൾക്കെതിരെ ജയതി രൂക്ഷമായ വിമർശനമാണ് ഉന്നയിച്ചിരിക്കുന്നത്.ദ ഗാർഡിയൻ ദിനപത്രത്തിൽ കഴിഞ്ഞ ദിവസം എഴുതിയ ലേഖനത്തിലാണ് ജയതി നിശിത വിമർശമുയർത്തിയത്.\nതെലങ്കാനയിലെ മുളക് പാടങ്ങളിൽ പണിയെടുക്കാനെത്തിയ ജംലൊ മക്കാഡം എന്ന 12 കാരി പെൺകുട്ടിയുടെ ദുരന്ത ജീവിതം തുറന്നുകാട്ടിയാണ് ജയതി മോദി സർക്കാരിനെ ആക്രമിച്ചത്. കേവലം നാല് മണിക്കൂർ മാത്രം മുമ്പ് അറിയിച്ചുകൊണ്ട് മോദി സർക്കാർ നടപ്പാക്കിയ ലോക്ക്ഡൗണിന്റെ ഏറ്റവും വലിയ രക്തസാക്ഷിയാണ് മക്കാഡം എന്ന് ജയതി പറയുന്നു. ഛത്തീസ്ഗഡിൽനിന്നും ജോലിക്കെത്തിയ ബാലികയാണ് മക്കാഡം\nകോവിഡ് വ്യാപിച്ചതോടെ മാർച്ച് 24ന് രാത്രി എട്ടു മണിക്കാണ് പ്രധാനമന്ത്രി മോദി ലോക്ക് ഡൗൺ പ്രഖ്യാപിച്ചത്. ഇതോടെ ലക്ഷക്കണക്കിന് കുടിയേറ്റ തൊഴിലാളികൾ ജോലിയും കൂലിയും ഭക്ഷണവുമില്ലാതെ അവരുടെ തൊഴിലിടങ്ങളിൽ കുടുങ്ങി. ഏതാനും ദിവസം കഴിഞ്ഞപ്പോഴേക്കും മറ്റു വഴിയൊന്നുമില്ലാതെ മക്കാഡവും കൂടെയുള്ളവരും ജന്മനാട്ടിലേക്ക് കാൽനടയായി തിരിച്ചുപോകാൻ ശ്രമിച്ചു. എന്നാൽ ഏപ്രിൽ 18ന് തന്റെ നാട്ടിലെത്താൻ മണിക്കൂറുകളുടെ യാത്ര മാത്രം അവശേഷിക്കെ ആ പന്ത്രണ്ടുകാരി ഭക്ഷണമില്ലാതെ റോഡരികിൽ കുഴഞ്ഞുവീണു മരിച്ചു.\nമക്കാഡം സർക്കാരിന്റെ കാഴ്ചയിൽ വെറുമൊരു സ്ഥിതിവിവര കണക്ക് മാത്രമാണെന്നും ലോക്ക്ഡൗണിനെത്തുടർന്ന് മരിച്ചുവീണ സാധാരണ മനുഷ്യരോട് ഒരു തരത്തിലുള്ള ദയാവായ്പു. ഭരണകൂടത്തിനുണ്ടായില്ലെന്നും ജയതി വിമർശിക്കുന്നു. അസമത്വങ്ങളുടെ കാര്യത്തിൽ ഇന്ത്യ ലോകത്ത് തന്നെ മുൻനിരയിലാണെന്നും ഈ യാഥാർത്ഥ്യം വെളിപ്പെടുത്തിയിരിക്കുകയാണ് കോവിഡ് 19 ചെയ്തിരിക്കുന്നതെന്നും ജയതി പറയുന്നു.\nവിദേശരാജ്യങ്ങളിൽ യാത്ര ചെയ്ത ഇന്ത്യൻ ജനതയുടെ മേൽതട്ടിലുള്ള രണ്ട് ശതമാനത്തിൽ പെട്ടവരിൽ നിന്നാണ് കോവിഡ് പടർന്നത്. ഇന്ത്യയിലെ സാധാരണക്കാരെയാണ് കോവിഡ് തകർത്തുകളഞ്ഞത്.\nസമ്പന്ന ജനവിഭാഗങ്ങളിൽ പെട്ടവർ പ്ലേറ്റുകൾ കൊട്ടി ആരോഗ്യപ്രവർത്തകരെ ആദരിക്കുകയും എന്നാൽ ആരോഗ്യ പരിപാലന മേഖലയുടെ മുൻനിരയിൽ നിൽക്കുന്ന സാധാരണ തൊഴിലാളികൾക്ക് തുച്ഛമായ വേതനം മാത്രം നൽകുകയും ചെയ്യുന്ന വിരോധാഭാസമാണ് ഇന്ത്യയിലുള്ളതെന്ന് ജയതി പരിഹസിക്കുന്നു.\nകോവിഡ് വ്യാധിക്കെതിരെ ചൈനയും യൂറോപ്പും കൈക്കൊണ്ട നടപടികൾ അന്ധമായി അനുകരിക്കുകയാണ് മോദി ഭരണകൂടം ചെയ്തത്. ഒരു കുടം വെള്ളത്തിനായി മൈലുകൾ താണ്ടേണ്ടിവരുന്ന, ചെറിയ ഇടങ്ങളിൽ തിങ്ങിപ്പാർക്കുന്ന സാധാരണ മനുഷ്യരെ ഈ ലോക്ക്ഡൗണുകൾ എങ്ങിനെ ബാധിക്കുമെന്ന് സർക്കാർ ചിന്തിച്ചതേയില്ല.\nഅതേ സമയം കേരളം പോലുള്ള ചില സംസ്ഥാനങ്ങൾ മാത്രമാണ് ഇതിനപവാദമെന്നും ജയതി ചൂണ്ടിക്കാട്ടുന്നു. പൊതുജനാരോഗ്യത്തോടുള്ള മോദി സർക്കാരിന്റെ സമീപനം തീർത്തും നിരുത്തരവാദപരമായിരുന്നു.\nരാജ്യമൊട്ടാകെയുള്ള കുടിയേറ്റ തൊഴിലാളികളോടുള്ള കേന്ദ്ര സർക്കാരിന്റെ നിലപാട് അങ്ങേയറ്റം മനുഷ്യത്വരഹിതവും ക്രൂരവുമായിരുന്നെന്ന് ജയതി ചൂണ്ടിക്കാട്ടുന്നു. പത്ത് കോടി ടൺ ഭക്ഷ്യ ധാന്യങ്ങൾ കളപ്പുരകളിൽ കെട്ടിക്കിടന്നിട്ടും വളരെക്കുറച്ച് ഭക്ഷ്യധാന്യം മാത്രമാണ് സൗജന്യമായി സർക്കാർ വിതരണം ചെയ്തത്. അന്യ ദേശങ്ങളിൽ റേഷൻകാർഡില്ലാതെ ജിവിക്കുന്ന കുടിയേറ്റ തൊഴിലാളികൾക്ക് ഈ സൗജന്യം പോലും കിട്ടിയില്ല.\nRead Also 7-ാം സ്ഥാനത്തേക്ക് രാജ്യം ; സാമൂഹ്യവ്യാപനമില്ലെന്ന വാദം തള്ളി വിദഗ്ധർ\nകോവിഡ് 19 ഇത്രയും മോശമായി സർക്കാർ കൈകാര്യം ചെയ്തിട്ടും മോദിയുടെ ജനപിന്തുണയിൽ കാര്യമായി ഇടിവൊന്നുമുണ്ടായിട്ടില്ലെന്നും പ്രതിപക്ഷത്തിന് വലിയ മുന്നേറ്റം നടത്താനായിട്ടില്ലെന്നും ജയതി ചൂണ്ടിക്കാട്ടുന്നു.\nജയതി ഘോഷ് ഇങ്ങനെകൂടി ചോദിക്കുന്നു: അടിച്ചമർത്തപ്പെടുന്ന കോടിക്കണക്കിന് ജനങ്ങൾ ഇതു തങ്ങളുടെ വിധിയാണെന്ന് സ്വയം സാമശ്വസിക്കുന്നതിനാണോ അതോ കൊടുങ്കാറ്റിനു മുമ്പുള്ള ശാന്തതയ്ക്കാണോ ഇന്ത്യയിൽ ഇപ്പോൾ പ്രത്യക്ഷമാകുന്നത്\nTagged in AGAINST NARENDRA MODI, Covid in india, JAYATHI GHOSH, MACKADOM\nPrev‘ഞാൻ ആർ എസ് എസ് ആയിരുന്നു’ ; എസ് രാമചന്ദ്രൻ പിള്ളയുടെ വെളിപ്പെടുത്തൽ\nNextപുതിയ വിദ്യാഭ്യാസനയം : കോര്പറേറ്റുവൽക്കരണവും നിഷേധിക്കപ്പെടുന്ന അവസരസമത്വവും ; സച്ചു സോം എഴുതുന്നു


catholic sabha asked to take pc george in udf\nപി സി ജോര്‍ജിനെ യുഡിഎഫില് എടുക്കണമെന്ന ആവശ്യവുമായി കത്തോലിക്ക സഭ\nPublished on : 11 Jan, 2021 , 4:10 am\nകോട്ടയം: പി സി ജോര്‍ജിനെ യുഡിഎഫില് എടുക്കണമെന്ന ആവശ്യം മുന്നോട്ടുവച്ച് കത്തോലിക്ക സഭ. ബിഷപ്പുമാര് കോണ്‍ഗ്രസ് നേതൃത്വവുമായി ബന്ധപ്പെട്ടു. ഇന്ന് ചേരുന്ന യുഡിഎഫ് നേതൃയോഗം പി സി ജോര്‍ജിന്റെ മുന്നണി പ്രവേശനത്തില് തീരുമാനമെടുക്കുമെന്നാണ് പ്രതീക്ഷ.\nഅതേസമയം, പി സി ജോര്‍ജിനെ മുന്നണിയില് എടുക്കുന്നതിനോട് ഒരു വിഭാഗം കോണ്‍ഗ്രസ് നേതാക്കളും ചില ഘടക കക്ഷികളും എതിര്‍പ്പ് പ്രകടിപ്പിച്ചു. ജനപക്ഷത്തെ മുന്നണിയില് എടുക്കാതെ സഹകരിപ്പിച്ചാല് മതിയെന്നാണ് നിര്‍ദേശം.\nഇതിനിടെ, ഉമ്മന്‍ചാണ്ടിയുമായി ഒരു തര്‍ക്കവുമില്ലെന്ന് പി സി ജോര്‍ജ് എംഎല്‍എ ഇന്നലെ പറഞ്ഞിരുന്നു. ഉമ്മന്‍ചാണ്ടി യുഡിഫിന്റെ മുന് നിരയില് നിന്ന് സര്‍ക്കാരിനെതിരെ സമരം നയിക്കണമെന്നും അദ്ദേഹം പറഞ്ഞിരുന്നു. ജനപക്ഷത്തിന്റെ മുന്നണി പ്രവേശന കാര്യത്തില് യുഡിഎഫ് നേതാക്കളുടെ നിലപാട് അനുകൂലമാണെന്നും പി സി ജോര്‍ജ് ഇന്നലെ പറഞ്ഞിരുന്നു.


Detect argemone seeds adulteration in mustard | Indian Express Malayalam\ndetect argemone seeds adulteration in mustard\nആർജിമോൺ വിത്തുകൾ ഉപയോഗിച്ച് കടുകിൽ മായം ചേർക്കാം\nFebruary 11, 2022 2:50:52 pm\nഭക്ഷ്യവസ്തുക്കളിൽ മായം ചേർക്കുന്നത് വർധിച്ചുവരികയാണ്. ഇത് ഗുരുതരമായ ആരോഗ്യപ്രശ്നങ്ങൾക്ക് കാരണമാകും. ഇത് ആശങ്കയുണ്ടാക്കുന്ന കാര്യമാണ്. ഈ സാഹചര്യത്തിൽ, ഫുഡ് സേഫ്റ്റി ആൻഡ് സ്റ്റാൻഡേർഡ് അതോറിറ്റി ഓഫ് ഇന്ത്യ (FSSAI) ഭക്ഷണ സാധനങ്ങളിൽ മായം ചേർക്കുന്നത് പരിശോധിക്കാൻ സഹായിക്കുന്ന വീഡിയോകൾ ട്വിറ്റർ പേജിൽ പങ്കുവയ്ക്കുന്നുണ്ട്.\n“ഭക്ഷണത്തിൽ മായം ചേർക്കുന്നത് ഉപഭോക്താവിനെ വഞ്ചിക്കുകയും അവരുടെ ആരോഗ്യത്തിന് അപകടമുണ്ടാക്കുകയും ചെയ്യും. ഇന്ത്യയിൽ പൊതുവെ കാണപ്പെടുന്ന ഭക്ഷ്യവസ്തുക്കളിൽ മായം ചേർക്കുന്ന രീതികൾ പരിചയപ്പെടുത്തുകയാണ് ഉദ്ദേശ്യം,” എഫ്എസ്എസ്എഐ അതിന്റെ വെബ്‌സൈറ്റിൽ പറഞ്ഞു.\nആർജിമോൺ വിത്തുകൾ ഉപയോഗിച്ച് കടുകിൽ മായം ചേർക്കുന്നത് എങ്ങനെയെന്ന് വീഡിയോയിലൂടെ കാണിച്ചിരിക്കുകയാണ് എഫ്എസ്എസ്എഐ. കടുകിനോട് വളരെ സാമ്യം തോന്നുന്നതാണ് ആർജിമോൺ വിത്തുകൾ. ഇവ ഭക്ഷ്യയോഗ്യമല്ല.\nDetecting Argemone Seeds Adulteration in Mustard Seeds#DetectingFoodAdulterants_21#AzadiKaAmritMahotsav@jagograhakjago @mygovindia @MIB_India @PIB_India @MoHFW_INDIA pic.twitter.com/Xh0zatDki4\n— FSSAI (@fssaiindia) February 4, 2022\nകടുകിൽ മായം കലർന്നിട്ടുണ്ടോ എന്നറിയാനുള്ള വഴി\nഒരു ഗ്ലാസ് പ്ലേറ്റിൽ കടുക് വിതറുക.\nഒരു മാഗ്നിഫൈയിങ് ഗ്ലാസ് ഉപയോഗിച്ച്, കറുത്ത നിറമുള്ള, പരുപരുത്ത വിത്തുകൾ ഉണ്ടോയെന്ന് സൂക്ഷ്മമായി പരിശോധിക്കുക.\nകടുക് വിത്തുകൾക്ക് മിനുസമാർന്ന പ്രതലമുണ്ട്, വിരലുകൾ കൊണ്ട് അമർത്തുമ്പോൾ, ഉള്ളിൽ മഞ്ഞ നിറമായിരിക്കും.\nആർജിമോൺ വിത്തുകൾക്ക് പരുക്കൻ പ്രതലമുണ്ട്, അവ ഉള്ളിൽ വെളുത്തതാണ്.\nRead More: പഞ്ചസാരയിൽ മായം കലർന്നിട്ടുണ്ടോ? വീട്ടിൽ തന്നെ കണ്ടുപിടിക്കാം\nWeb Title: Detect argemone seeds adulteration in mustard


അവന് സകലവും നന്നായ് ചെയ്യുന്നു – KE™\nഅവന് സകലവും നന്നായ് ചെയ്യുന്നു\nLast updated Jan 29, 2018 1,805\nപത്തുപട്ടണങ്ങളുടെ പട്ടണമായ ദെക്കപ്പൊലിദേശത്തിന്റെ മദ്ധ്യേകൂടി ഗലീലകടൽപുറത്തേക്കു പിന്നെയും നസ്രായൻ വന്നു. ഇനിയൊരു വിടുതലില്ലെന്നു ലോകവൈദ്യന്മാർ ഏവരും ഒന്നടങ്കം വിധിയെഴുതിയ ‘വിക്കനായൊരു ചെകിടനെ’ യേശുവിന്റെ അരികിൽ എത്തിക്കുന്നു. തന്റെ വിഷയം പുറമെ ആയിരുന്നില്ല, പുറത്തുനിന്നു നോക്കുന്നവർക്ക് അവനിൽ പ്രശ്നങ്ങളൊന്നും തന്നെ കാണാൻ കഴിഞ്ഞെന്നും വരില്ല. എന്നാൽ അവനുമായി അടുത്തിടപെടുമ്പോൾ തന്റെയുള്ളിൽ താൻ അനുഭവിക്കുന്ന വിഷയങ്ങളെ അടുത്തറിയാൻ സാധിച്ചെന്നു വന്നേക്കാം. അനേക വിഷയങ്ങളുടെ ഭാണ്ഡവും പേറി ഏകാന്തപഥികരായി കടന്നുപോകുന്ന എത്രയോ പേരെ ഈ ജീവിതയാത്രയിൽ നാം നിത്യേന കണ്ടുമുട്ടുന്നു. ഇവിടെയിതാ, ‘വിക്കനായൊരു ചെകിടനെ’ തങ്ങളുടെ വിഷയത്തെക്കാൾ വലിയ വിഷയമുള്ളവനായി ഒരുവൻ അത്ഭുതമന്ത്രിയുടെ അരികിലെത്തിക്കുന്നു. അനേക പ്രശ്നങ്ങളിലൂടെ കടന്നുപോകുമ്പോഴും തന്റെ വിഷയങ്ങളേക്കാൾ പ്രാധാന്യം അപരന്റെ വിഷയത്തിനു നൽകുന്നവനത്രെ ഒരു യഥാർത്ഥ ക്രിസ്തുശിഷ്യൻ. അതുതന്നെയാണു ഒരു ക്രൈസ്തവശിഷ്യന്റെ ശുശ്രൂഷാദൗത്യവും.\n‘അസാധ്യം’ എന്ന് ലോകം വിധി എഴുതിയവനെ യേശുവിന്റെ അരികിൽ എത്തിക്കുമ്പോൾ അവർ ‘കരംവെച്ച് സൗഖ്യമാക്കണം’ എന്നാവശ്യപ്പെടുന്നു. യേശു തൊട്ടവരും യേശുവിനെ തൊട്ടവളും സൗഖ്യം പ്രാപിച്ചത് കണ്ട് മനസ്സിലാക്കിയ ശിഷ്യഗണങ്ങൾക്ക് അതു വിശ്വാസമായി പരിഗണിച്ചു. ഭൂതകാലത്തിൽ അവനാൽ ചെയ്തെടുത്ത അത്ഭുതങ്ങൾ അവരിൽ വിശ്വാസം ജനിപ്പിച്ചതിൽ അതിശയോക്തി തെല്ലുമില്ല. അവർക്ക് ഉറപ്പുണ്ടായിരുന്നു യേശുവിനാൽ സകലതും സാധ്യമെന്ന്. എന്നാൽ പലപ്പോഴും മാനുഷികചിന്തകളും വിചാരങ്ങളും പരിമിതം ആയിരിക്കുമ്പോഴും, മനുഷ്യർ പല ‘ഓപ്ഷൻസ്’ ദൈവമുൻപാകെ കൊണ്ടുവരുമ്പോഴും ദൈവത്തിനു അതിനെക്കാൾ ഒരായിരം വഴികളും വിചാരങ്ങളും അതിനോടുള്ള ബന്ധത്തിലുണ്ടെന്നു നാം എന്തേ ഇനിയും തിരിച്ചറിയപ്പെടാതെ കടന്നു പോകുന്നു? മാനുഷീക ബുദ്ധികൊണ്ട് ദൈവപ്രവർത്തികളെ അളപ്പാൻ നമുക്കാവുമോ?\nയേശുവിന്റെ അരികിലേക്ക് അവനെ കൊണ്ടുവന്നപ്പോൾ അവൻ ആദ്യം അവനെ പുരുഷാരത്തിൽനിന്നും വേറിട്ടു കൊണ്ടുപോകുകയാണു ചെയ്തത്. ആ ‘വേറിട്ടുകൊണ്ടുപോകലിൽ’ ഒരുപക്ഷെ ജനസമൂഹം ഒറ്റപ്പെടുത്തുകയും നിന്ദിക്കുകയും കളിയാക്കുകയും ഒക്കെ ചെയ്തേക്കാം. എന്നാൽ നാം മറന്നുപോകരുത് യേശു അവന്റെ അരികിൽതന്നെ ഉണ്ട്. ചിലപ്പോഴെങ്കിലും ഒരു വലിയ വിടുതലിന്റെയും സാക്ഷ്യത്തിന്റെയും മുൻപുള്ള ആ തിക്താനുഭവങ്ങളും സർവശക്തൻ കരുതിവച്ചിട്ടുള്ളത് ആയിരിക്കാം. മനുഷ്യരാൽ അസാധ്യം എന്നു വിധിയെഴുതിയ പലതിനും സർവേശ്വരൻ ‘സാധ്യം’ എന്ന് ആദിയിലേ തന്നെ തന്റെ പുസ്തകത്തിൽ കോറിയിട്ടിട്ടുണ്ടാകാം.\nയേശു അവനെ വേറിട്ടുകൊണ്ടുപോയത് ആരും ഇറങ്ങിയിട്ടില്ലാത്തതുപോലെ ഒന്ന് ആഴത്തിൽ അവന്റെ പ്രശ്നങ്ങളിലേക്ക് ഒന്നിറങ്ങുവാനത്രെ. ആർക്കും ഇറങ്ങാൻ കഴിയാത്തത്ര ആഴത്തിൽ അവന്റെ കരങ്ങൾ വിഷയങ്ങളെ പരിഹരിപ്പാനായി കടന്നുചെല്ലും. സ്വർഗ്ഗീയ പിതാവുമായി അഭേദ്യബന്ധമുള്ള യേശു തിരുഹിതപ്രകാരം ‘വിക്കനായൊരു ചെകിടന്റെ’ ചെവിയിലേക്ക് അവൻ വിരലിട്ടു, തുപ്പി അവന്റെ നാവിനെ തൊട്ടു. അതെ, ഇന്നയോളം തന്നിലേക്ക് തന്റെ വിഷയങ്ങളിലേക്ക് ആരും ഇറങ്ങിയിട്ടില്ലാത്തതുപോലെ യേശു അവനിലേക്ക് ഇറങ്ങിച്ചെല്ലുകയായിരുന്നു. പരീശന്മാർ അടങ്ങുന്ന പുരുഷാരത്തിനു മദ്ധ്യേ യേശു തന്റെ പ്രവർത്തി ചെയ്തിരുന്നെങ്കിൽ അവർ അവനിൽ നടന്ന വിടുതലിനെ വിമർശനത്തിനും വിധിയെഴുത്തിനും വേദിയാക്കി മാറ്റാനും സാധ്യതയേറെ. സർവവും കാണുന്നവൻ അതുകൂടി കണ്ടിട്ടല്ല അവനെ ‘വേറിട്ടുകൊണ്ടുപോയത്’ എന്നാരുകണ്ടു. ഒറ്റപ്പെടലും നിന്ദയും പരിഹാസവും അവൻ ആ അകലങ്ങളുടെ മദ്ധ്യേ കൽപിച്ചാക്കി. വേറിട്ടു കൂട്ടിക്കൊണ്ടു പോകുന്നതിലെ ആ ദൈവീകകരുതൽ കാണാനാകാതെ എന്തേ നാം നിരാശരാകുന്നൂ?\nയേശു സ്വർഗ്ഗത്തേക്കുനോക്കി നെടുവീർപ്പിട്ടുകൊണ്ട് ‘എഫഥാ’ (തുറന്നുവരിക) എന്നു കൽപ്പിച്ചതും സകലസൃഷ്ടികളെയും സർവചരാചരങ്ങളെയും തന്റെയൊരു വാക്കിനാൽ ‘ഉളവാകട്ടെ’ എന്ന കൽപ്പനയാൽ ഉളവാക്കിയവന്റെ ശബ്ദവും മനുഷ്യനെ തന്റെ കരവിരുതിനാൽ രൂപപ്പെടുത്തിയവന്റെ കരസ്പർശവും കൂടി ചേർന്നപ്പോൾ അന്നുവരെ അടഞ്ഞിരുന്ന അവന്റെ അവസ്ഥക്കു മാറ്റമുണ്ടായെന്നു മാത്രമല്ല നാവിന്റെ കെട്ടും അഴിഞ്ഞ് അവൻ ശരിയായി സംസാരിച്ചു. ആദ്യമായി തന്റെ കാതുകളിൽ അലയടിച്ച ശബ്ദം യേശുവിന്റെ ശബ്ദമായിരുന്നു. ഒരുപക്ഷേ, ആരും നേരിട്ടിട്ടില്ലാത്ത ആർക്കും ഇല്ലാത്ത ചില വലിയ പ്രശ്നങ്ങളിലൂടെ താൻ കടന്നുപോയത് ആർക്കും കേൾപ്പാൻ കഴിയാതിരുന്ന ചില ദൈവശബ്ദങ്ങൾ ശ്രവിക്കാനാവില്ലെന്നു ആരു കണ്ടു?\n‘വിക്കനായൊരു ചെകിടന്റെ’ കർണ്ണപുടങ്ങളിലൂടെ ദൈവശബ്ദം കടന്നുചെന്നപ്പോൾ താൻ പോലും ചിന്തിച്ചിട്ടില്ലാത്ത ചില വിടുതലുകൾക്ക് ആരംഭം കുറിക്കുകയായിരുന്നു. ആ ദൈവശബ്ദം തന്റെയുള്ളിൽ അടക്കിവക്കാൻ അവനു കഴിയുമായിരുന്നില്ല. ആ വചനം തന്റെ അകത്തുകടന്നപ്പോൾ അവന്റെ നാവിന്റെ കെട്ടഴിഞ്ഞു. ദൈവവചനം അകത്തുകടക്കുമ്പോൾ സകലബന്ധനങ്ങളും അഴിയുവാനിടയാകും. അതെ, ദൈവവചനം യഥാർത്ഥമായി കേട്ട ഒരു വ്യക്തിക്കു പിന്നെ അതിനെ അടക്കിവക്കാനാകില്ല. സ്വതവേ തനിക്കു ശരിയായി സംസാരിക്കാനുള്ള കഴിവോ പ്രാപ്തിയോ ഇല്ലെങ്കിൽപോലും ദൈവവചനം ദൈവത്തിൽ നിന്നും പ്രാപിച്ചവനു ശരിയായി സംസാരിക്കാൻ സർവശക്തൻ കൃപ നൽകുകതന്നെ ചെയും. അതാണു ദൈവീകശുശ്രൂഷ.\nനാം ഇന്ന് അനുഭവിക്കുന്ന വിഷയങ്ങൾ എന്തുതന്നെ ആയാലും അവന്റെ സന്നിധിയിൽ കൊണ്ടുവരാനും അവന്റെ കരങ്ങളിൽ ഏൽപ്പിച്ചുകൊടുക്കാനും ഇടയാകുന്നെങ്കിൽ അവന്റെ ശബ്ദം ആ കാതുകളിൽ കേൾക്കുക തന്നെ ചെയും. അതൊരു വലിയ സാക്ഷ്യമായി, ശുശ്രൂഷയാക്കി ദൈവം പുറത്തുകൊണ്ടുവരുമ്പോൾ ഒറ്റപ്പെടുത്തി നിന്ദിച്ചു പഴിച്ചു പരിഹസിച്ചു വിമർശിച്ച ഏവരുടെയും നാവുകൊണ്ട് തന്നെ ‘അവൻ സകലവും നന്നായി ചെയ്തു’ എന്നു പറയിപ്പിക്കുന്ന ദൈവം ‘എന്നാൽ ദൈവത്തെ സ്നേഹിക്കുന്നവർക്കു നിർണ്ണയപ്രകാരം വിളിക്കപ്പെട്ടവർക്കു തന്നെ സകലവും നന്മക്കായ് കൂടി വ്യാപരിക്കുന്നു എന്നു നാം അറിയുന്നു’ എന്ന ശുഭചിന്ത ഇട്ടുകൊണ്ട് തൂലികയ്ക്കു വിരാമം കുറിക്കുന്നു..